
La Hollywood, viaţa în lux nu e 
singura compensație... 


Într-un oraş unde micile secrete 
necurate valorează adevărate averi, 
toată lumea vînează ştirile de 
senzaţie despre  bogătaşii şi 
celebrităţile din Los Angeles. 
Curînd însă se va dezvâlui o rețea a 
puterii, a obsesiei, a crimei şi a 
răzbunării... cînd un ucigaş care a 
pîndit cele mai decadente personaje 
ale Hollywood-ului este, în sfirşit, 
demascat. Traiul pe picior mare are 
un preţ, iar acum, cineva este pe 
punctul de a descoperi fiorul 
RĂZBUNĂRII. 

Citiţi toate cele patru romane din 
toridul serial FILIERA L.A. al lui 
Jackie Collins, PUTERE, OBSESIE, 
CRIMA, RĂZBUNARE. 

Dragi cititori 


Bine aţi venit în lumea FILIEREI L.A. De 
câtva timp, am cochetat cu ideea de a scrie un 
roman în serial, iar anul trecut, când am scris 
un serial special în patru episoade pentru TV 
Guide şi am primit atâtea dintre minunatele 
voastre scrisori, am ştiut că doream să 
realizez ceva mai dezvoltat şi mai reuşit! 
FILIERA L.A. Este povestea unei crime la nivel 
înalt în Los Angeles. Acest roman în patru 
volume adună laolaltă un grup de personaje 
diverse - oameni din realitate, deghizați cu 
iscusinţă, pe care i-am observat în toţi anii cât 
am trăit la Hollywood. Eroina mea, Madison 
Castelli, este exact genul de femeie despre 
care îmi place să scriu - puternică, vitală, 
independentă. Este o ziaristă care vine în L.A. 
Trimisă de revista Manhattan Style. I s-a cerut 
să scrie despre viaţa superagentului Freddie 
Leon - un om cu o enormă putere şi propria 
lui agendă oneroasă. 

Ştiu că mulţi dintre voi aţi îndrăgit 
personajul lui Lucky Santangelo, o eroină pe 
care am creat-o în patru dintre romanele 
mele: Chances, Lucky, Lady Boss şi Vendetta: 
Lucky's Revenge. Cu Madison, am încercat să 
creez un personaj la fel de charismatic. 

Scrisul este pasiunea mea, iar aducerea la 
viaţă a unui roman în serial este o provocare 
minunată. Primul volum se intitulează Putere, 


urmat de  Obsesie, apoi de Crimă şi 
Răzbunare. 

Când citeşti o carte care îţi captivează cu 
adevărat atenţia, trebuie să faci un mare efort 
vizual pentru a-ţi putea imagina personajele. 
In toate celelalte şaptesprezece cărţi ale mele, 
simt că am capturat esenţa vieților pe care le- 
am observat. Desigur, am schimbat numele 
pentru a-i proteja pe cei nu tocmai inocenți! 

Scrierea serialului FILIERA L.A. A fost o 
aventură. Sper să ne întâlnim în toate cele 
patru episoade şi să vă ţină cu cartea în mână 
până noaptea târziu. Rămâneţi cu mine şi vă 
promit că ne vom distra! 

Lectură plăcută, 

Jackie Collins 


Consideraţii asupra personajelor cărţii 


Faceţi cunoştinţă cu femeile şi bărbaţii 
prinşi în lumea zdrobitoarelor secrete din 
răzbunare. 


Madison Castelli: Energica, inteligenta, 
senzuala ziaristă este trimisă la Los Angeles 
ca să-l intervieveze pe superagentul Freddie 
Leon pentru revista Manhattan Style. Când 
colo, Madison este absorbită în cea mai 
senzaţională intrigă polițistă a anului şi într-o 
dorinţă care îi putea spulbera atât 
profesionalismul dur, cât şi inima. 


Kristin Carr: Mai mult Norma Jean decât 
Marilyn, înfăţişarea ei decentă şi nobilă 
contrastează cu marele său talent - call girl de 
înaltă clasă, specializată în clienţi bogaţi şi 
celebri. Riscul face parte din meseria ei, astfel 
că îi serveşte atât pe Max Steele, cât şi pe 
Mister X. 


Freddie Leon: Un afacerist ambițios şi 
intrigant, care îşi manipulează clienţii din 
lumea celebrităților ca un păpuşar, are o 
putere enormă, o agendă ascunsă şi 
fotografiile erotice, de cea mai bună calitate 


ale unei vedete, încuiate în seif... ca măsură 
de prevedere. 


Max Steele: Arătând încă adolescentin la 
cei patruzeci şi doi de ani ai săi, în formă, 
simțindu-se cel mai fericit la volanul unei 
Maserati roşii, lucioase, ori ademenind câte o 
femeie în dormitor, este partenerul de lungă 
durată al lui Freddie Leon: Şi cea mai gravă 
greşeală pe care o poate face ar fi aceea de a-i 
deveni duşman. 


Jake Sica: Cu caracterul său vesel, ochii 
jucăuşi şi temperatura sexuală la punctul de 
fierbere, acest fotograf  liber-profesionist 
nutreşte o atracţie firească spre orice femeie 
fără obligaţi... dar s-a îndrăgostit lulea, rapid 
şi cu furie de o frumuseţe blondă, ale cărei 
secrete maschează o dublă viaţă ucigătoare. 


Natalie De Barge: Ca o ladă de dinamită, 
înaltă de un metru şi cincizeci şi cinci, 
frumoasa şi vivacea negresă prezentatoare de 
ştiri nu are nevoie decât de puţină căldură 
pentru a-şi lansa cariera explozivă. Având-o în 
vizită pe cea mai bună prietenă a ei, Madison, 
e gata să fie distribuită în flăcările unui 
subiect de senzaţie. 


Cole de Barge: Chipeşul frate gay al lui 
Natalie - un antrenor de fitness, care cunoaşte 


cu adevărat secretele starurilor. 


Mister X: Identitatea omului căruia îi place 
sexul straniu, pervers şi periculos e la fel de 
ascunsă ca sufletul său întunecat. Obsesia lui 
este aceea de a atinge extazul dincolo de orice 
limite, acolo unde spaima şi moartea se 
întâlnesc... 

Capitolul 1 


Fata avea abia şaisprezece ani şi ceva. 
Pupilele ochilor ei mari şi căprui erau enorme. 
lar apetitul sexual, de asemenea. 

Bobby Skorch o agăţase pe Sunset, imediat 
ce putuse ieşi din casă, unde domnea haosul 
din cauza tevaturii cu soţia lui - supervedeta 
sex-simbol Salli T. Turner - care fusese 
asasinată în seara trecută. 

Și Salli asta, reflectă Bobby, cu mintea 
împotmolită în ceața drogurilor, niciodată nu 
ştiai ce avea să facă mai departe, mereu era 
plină de surprize. 

In sfârşit, reuşise să se strecoare afară din 
casă,  culcându-se pe podea în maşina 
cameristei. Aceasta îl lăsase în faţa unui hotel 
unde îşi ţinea închiriat permanent un 
apartament la mansardă, pe numele 
managerului său. 

După aceea, făcuse o plimbare pe Sunset, cu 
Ferrari-ul negru pe care îl avea în parkingul 
hotelului - înmatriculat tot pe numele 
managerului. 

Fata se învârtea prin faţa unui club şi îl 
însoţise de bunăvoie înapoi la hotel. Acum, îi 
călărea scula de parcă ar fi concurat la cine 

ştie de competiţie ecvestră. El nu avea de 
făcut nimic, decât să zacă pe spate şi să 
înghită partida de călărie, căci, cu siguranţă, 
de plăcut nu-i plăcea. Fata nu era Sălii. 
Nimeni nu era Salli. Ea fusese unică. Toate 
celelalte nu erau decât nişte zdrenţe, şteoarfe 
şi târfe. 

Habar n-avea cum se numea fata, nici dacă 
avea blenoragie sau SIDA - nu-i păsa. 

Billy era omul riscurilor. Işi asumase un 
mare risc însurându-se cu Salli, pe care mulţi 
oameni o consideraseră o glumă, cu sânii ei 
gigantici şi falşi şi cascada de păr vopsit 
platinat. 

Dar, la urma urmei, multe prietene de-ale ei 
îl. Consideraseră pe elun risc. 

Tot ce ştia era că, împreună, arătau 
formidabil. Pa şi pusi, Pammy şi Tommy, 
Heather şi Richie. Soții Skorch sunt stăpânii. 

Şi o iubise cu o pasiune arzătoare. lar acum, 
ea nu mai era. 

Fata îşi desfăcu şi mai larg picioarele, 
efectiv ţinându-şi în echilibru greutatea de 
molie pe membrul lui. Apoi gemu - un 
preludiu al extazului. 

Bobby nu era acolo. Nici măcar pe-aproape. 
Era dur şi furios, trotilat şi în chinurile celei 
mai cumplite torturi din viaţa lui. 

Când gemetele fetei se prefăcură în ţipete 
orgasmice, el urlă de durere atât de tare, încât 
două cameriste care lucrau la mansardă 

veniră în fugă să aştepte în dreptul uşii de la 
206, cu ochii holbaţi de teamă şi curiozitate. 

Satisfăcută şi nu puţin alarmată, fata se 
dădu jos de pe el, zbughind-o repede să-şi ia 
hainele pe ea. Când ajunse la uşă, privi înapoi 
spre bărbatul încă răstignit pe pat, încă 
erectat. 

Pentru Bobby Skorch nu exista eliberare. 
Era în iad. 

Şi nu putea face absolut nimic. 


Capitolul 2 


— Tipu' înghite fofoloancă la micu’ dejun, 
zise detectivul Lee Eccles, mestecând o 
scobitoare roasă. 

— Ce? întrebă Detectivul Tucci, distrat, în 
timp ce-şi parcurgea însemnările copioase 
despre asasinarea lui Salli T. Turner. 

— Babacu' lu' Salli, Bobby Skorch. Are-o 
pulă mai mare ca Empire State Building - şi 
toate boarfele din Vegas şi-au tras câte-o 
porţie. 

Tucci îşi scoase ochelarii, ridicând privirea 
spre partenerul lui - pe care nu-l prea 
simpatiza 

— Şi dădu din cap. 

— Ştiu. Are o reputaţie teribilă. 

Soţia lui Tucci, Faye, îl informase în noaptea 

trecută - când ajunsese acasă, după ora 
douăsprezece - că Bobby Skorch era regele 
ziarelor de scandal. 

— Nu c-aş citi zdrenţele alea, îl asigură ea 
cu repeziciune. Doar că uneori n-am încotro, 
când stau la coadă în supermarket. 

Sigur, Faye, răspunsese el în gând, cu 
afecţiune. De ce nu recunoșşti că este viciul tău 
secret? Eşti ca un adolescent care îşi ascunde 
Playboy-urile. 

Dar, în fond, şi el avea viciile lui secrete, 
printre care se număra şi mâncarea. Mai ales 
de când Faye îl pusese la regim strict. Fără 
grăsimi. Fără zaharuri. Viaţa nici nu mai 
merita trăită. 

Se  interesase deja de Bobby Skorch. 
Reieşise că soţul lui Salli avea un ditamai 
pomelnicul de cazier. Două arestări pentru 
condus sub influenţa alcoolului; atac cu mână 
armată - arma fiind o sticlă spartă de vodcă, 
iar victima, un fotograf care nu-l provocase; 
posesiune ilegală de armă de foc; conducerea 
maşinii cu permisul suspendat; şi agresiune 
sexuală asupra unei adolescente. Obişnuita 
listă de pozne a celebrităților. 

Tucci oftă, privindu-l pe Lee, care stătea 
cocoţat pe marginea biroului, curăţindu-şi 
unghiile cu scobitoarea. 

— Şi ce-ai mai aflat în Vegas? întrebă ei. 

— O droaie, răspunse Lee, scormonind cu 
osârdie. Sâmbătă după-amiază, băiatul nostru 

a făcut o cascadă cu motocicleta, sărind peste 
ca la o sută trei maşini - o nebunie de tot 
căcatu'. A scăpat fără o zgârietură. După aia, 
s-a trambalat la o bombă cu dans în poală, 
unde-a agăţat trei stripteuse şi le-a cărat la 
hotel. Pe urmă cred c-a tras un chef de vreo 
două ore, şi când în fine a plecat, portarul mi-a 
spus că le mai avea pe două din fete cu el. 

— Vrei să spui că le-a adus la L.A.? întrebă 
Tucci, analizând posibilităţile. 

— Erau în limuzină când a părăsit hotelul. 

Lee făcu o pauză de efect. 

— Şi-acum, poanta. Bobby n-a venit cu 
maşina înapoi la L.A., cum zicea Marty 
Steiner. A luat un avion privat. Atunci, de ce 
ne zice boul de avocat c-a fost cinci ore în 
maşină? Bulangiul a zburat înapoi. L-am şi 
chestionat pe pilot - mi-a spus c-au ajuns în 
L.A. La opt - ceea ce putea să-i dea timp să 
ajunge acasă, să-şi omoare nevasta şi să mai 
facă cine ştie ce. 

— Stripteusele au venit şi ele cu avionul? 

— Mhm. 

— Cine i-a aşteptat la aeroport? 

— O limuzină. Incerc să dau de şofer. 
Ameţitul a şters-o-n vacanță. Compania de 
limuzine mi-l caută. 

— Şi stripteusele? 

— Le caut. 

Nici nu mă mir, replică Tucci în gând. În 
materie de femei, Lee era o javră fără pic de 

respect, pus pe comentarii misogine şi 
înjositoare. Era unul dintre motivele pentru 
care Tucci nu putea să-l suporte. Plus faptul 
că Lee avusese cândva o întâlnire cu soţie lui - 
mult înainte ca ei să se fi cunoscut - dar 
continua să-l deranjeze, mai ales de vreme ce 
Faye refuza să discute. 

Hotărâse deja ca, imediat ce rezolvau cazul, 
să ceară un nou partener. 

— Vreo veste de la laborator? întrebă Lee. 

— A avut relaţii sexuale de bună voie cu 
puţin timp înainte de moarte. S-a luptat din 
răsputeri, când a început frenezia cu 
înjunghierile. Laboratorul analizează resturile 
de piele de sub unghii şi fibrele găsite pe 
cadavru. Mai este şi sânge care nu-i aparţine. 

Lee dădu din cap, se săltă de pe biroul lui 
Tucci şi porni spre filtrul de cafea. Tucci îl 
privi îndepărtându-se. Toată ziua avusese un 
sentiment ciudat. Anchetase la viaţa lui 
douăzeci şi şase de omucideri, iar acesta îi 
dădea cel mai mult de furcă. Nu-şi putea 
alunga din minte imaginea trupului sfârtecat 
al lui Salli, zăcând într-o baltă de sânge. Salli 
T. Turner. Atât de tânără, frumoasă şi plină de 
viaţă. Măcelărită atât de oribil. 

Salli T. Turner făcea senzaţie pe prima 
pagină, şi nu numai în tabloide. Chipul ei 
apărea pretutindeni. Blonda zilei. 

Domnişorica  Sex-Simbol de Televiziune 
Asasinată. Fata în costum de baie din cauciuc 

negru. Steaua serialului T.V. De mare succes 
Teach! şi a o sută de coperţi ale revistelor. 

Cine o ucisese într-un mod atât de bestial şi 
inconştient? se întreba el. Publicul dorea 
răspunsuri. La fel şi superiorul lui Tucci, 
căpitanul - ca să nu mai pomenească şi de 
primar. lar pe Tucci nu l-ar fi deranjat să afle 
şi el însuşi. 

Cei doi suspecți principali erau actualul soţ, 
Bobby Skorch, şi recentul fost soţ, Eddie 
Stoner. Amândoi prezentau o tendinţă spre 
comportamentul violent - mai ales faţă de 
femei. 

Eddie avea şi el cazierul lui - care includea o 
arestare pentru deţinere de cocaină, ultraj la 
adresa unui ofiţer de poliţie şi câteva arestări 
pentru violenţe casnice. 

Indiscutabil, Salli se alesese cu doi bărbaţi 
fermecători. 

Tucci se aplecă peste birou, concentrându- 
se asupra însemnărilor scrise mărunt. 
Intotdeauna  constatase că, atunci când 
ancheta o crimă, era de o importanţă 
covârşitoare să noteze cele mai mici 
amănunte, atâta timp cât probele erau încă 
proaspete. Deşi nu prea avea cu ce dovezi să 
lucreze: nicio amprentă; niciun martor; nicio 
armă a crimei. 

De unde ar fi trebuit să înceapă? A, da, cu 
glonţul extras din perete, de lângă reşedinţa 
lui Froo, valetul. Nefericitul se nimerise la 

locul nepotrivit, în momentul nepotrivit. 
Probabil alarmat de muzica prea puternică şi 
lătrăturile înnebunite ale căţeilor lui Salli, 
ieşise să vadă ce era. Poate îi auzise chiar 
urletele, deşi niciunul dintre vecini nu 
menţionase că ar fi auzit aşa ceva - numai 
muzica şi cei doi câini. Desigur, în cartierul lui 
Salli casele erau atât de afurisit de mari, încât 
nu se auzea aproape nimic. Glonţul care 
spulberase fata lui Froo se înfipsese în perete. 
Tucci verifica toate pistoalele înregistrate pe 
numele lui Bobby sau Eddie. 

Hotărâse deja să-i chestioneze din nou pe 
vecini. Uneori, un interval de douăzeci şi patru 
de ore le dădea oamenilor timp să-şi 
amintească lucruri pe care nu le 
consideraseră importante. 

Detalii - acestea contau în rezolvarea unui 
caz de crimă. Detaliile. 

Detectivul Tucci era cunoscut pentru munca 
lui detaliată. 


Capitolul 3 


Edificiul administrativ care găzduia firma 
LA.A era impresionant. Proiectat de cel mai 
mare arhitect modern, Richard Meier, omul 
care crease şi splendida clădire nouă a 
Muzeului Getty, avea nişte linii de o puritate 

superbă. Pogoane de marmură italiană şi 
pereţi albi imaculaţi, cu cantitatea ideală de 
sticlă. Totul era dominat de o imensă pictură 
de David Hockney, reprezentând o piscină, 
agăţată în holul vast. 

Madison Castelli observa totul, în timp ce se 
apropia de recepţie. 

— II caut pe domnul Leon, anunţă ea. 

Femeia asiatică de la birou ridică privirea: 

— Aveţi audienţă? 

— Cu siguranţă. 

— Luaţi loc vă rog. 

In loc de a se îndrepta direct spre canapele, 
Madison porni agale prin hol, oprindu-se sub 
tabloul de Hockney, pentru a privi 
impresionanta operă de artă. Ca ziaristă, Îi 
plăcea că observe imaginile vizuale. Pe 
acestea să le capturezi, şi-ţi cucereai cititorul. 
Găsea lucrarea lui Hockney fascinantă şi 
foarte californiană - lucru interesant, având în 
vedere că pictorul era din Anglia. 

Ei bine, iată-mă în hol la LA.A., îşi spuse ea, 
cu mintea lucrând la turație maximă. Se uită 
la ceas, observând că era ora unsprezece fix, 
când 
i se programase întâlnirea. Se întreba cât timp 
avea să-i acorde Freddie şi dacă avea o putere 
de intimidare la fel de mare ca reputaţia lui. 

Freddie Leon era cunoscut ca fiind cel mai 
important agent din oraş. Mai era notoriu şi 
faptul că era şi cel mai închis în sine, iar 

obţinerea acelui interviu fusese peste măsură 
de dificilă. 

În cele din urmă, redactorul ei şef, Victor 
Simons, apelase la un favor, iar acum ajunsese 
la destinaţie. O intriga perspectiva de a-l 
cunoaşte, dar era şi nerăbdătoare. Dorea să 
plece la timp pentru a participa la 
înmormântarea lui Salli T. Turner, după- 
amiază. 

De când venise în L.A., cu trei zile în urmă, 
se întâmplaseră atât de multe. În avion, la 
sosire, stătuse lângă Salli T. Turner. Intraseră 
în vorbă, stabiliseră un interviu, iar în ziua 
şocantei crime, Madison luase prânzul cu 
Salli, la ea acasă. In aceeaşi noapte, aflată la o 
cină între prieteni, aflase incredibila veste a 
asasinării lui Salli. 

Nu aşa îşi plănuise călătoria, dar dacă 
învățase o lecţie de la viaţă, era aceea că 
întotdeauna te aştepta câte o surpriză după 
colţ. 

Cum fusese şi amorul ei la domiciliu de doi 
ani, David, care într-o zi dăduse fuga după un 
pachet de ţigări şi uitase să se mai întoarcă. 
De fapt, nici nu-i prea păsa. Poate că îl iubise, 
un timp; acum, David devenea o amintire 
îndepărtată. 

În seara trecută, la insistenţele fostei sale 
colege de facultate, Natalie, cu care locuia în 
L.A., ieşise la o întâlnire cu Jake Sica, care 
întâmplător era fratele lui Jimmy Sica - 

prezentatorul postului de televiziune unde 
Natalie lucra ca reporteră de show-biz. Jake 
era interesant şi atrăgător şi se simţiseră bine 
împreună. Dar, pe la jumătatea serii, îi 
mărturisise că era în relaţii cu altcineva. 

— De ce nu eşti cu ea? îl întrebase, 
ascunzându-şi dezamăgirea, fiindcă se gândise 
la el ca la un posibil candidat sentimental. 

— Păi... 

Şi începuse să-i depene povestea lui Kristin 
care, spre stupefacţia lui, se vădise a fi o call 
girl foarte scumpă. 

Mamăăă! îşi spusese Madison. Fi, cel puţin, 
avem ceva în comun - slaba putere de 
judecată! 

Conchisese că, dacă Jake trecea vreodată 
peste dezamăgirea cu Kristin, poate aveau să 
se reîntâlnească, pentru că era un bărbat cu 
adevărat agreabil - spre deosebire de fratele 
lui, Jimmy, care părea un destrăbălat cu D 
mare. 

Aruncă o privire spre recepţie. Femeia 
asiatică vorbea la telefon. Hmm... Ştia din 
experienţă, cu cât era mai important 
subiectul, cu atât te lăsa mai puţin timp să 
aştepţi. Pariase în sinea ei că Freddie avea s-o 
cheme în birou după cinci minute şi avusese 
dreptate. 

— Miss Castelli, o chemă asiatica, peste nici 
două minute. Coboară cineva să vă conducă. 

— Mulţumesc, răspunse Madison. 

Peste câteva momente, apăru lângă ea un 
negru tânăr, cu costum spilcuit şi ochelari 
scumpi cu rame de baga. 

— Miss Castelli? întrebă el politicos. 

— Eu sunt. 

— Urmaţi-mă, vă rog. 

Îl însoţi până la un ascensor cu pereţi de 
sticlă. Urcară trei etaje, apoi porniră pe un 
coridor lung, mărginit cu multe uşi deschise. 
În sfârşit, ajunseră la biroul lui Ria Santiago, 
asistenta executivă şi santinela lui Freddie 
Leon. 

— Bună dimineaţa, Miss Castelli, o salută 
Ria. Era o hispanică atrăgătoare, de vreo 
patruzeci şi cinci de ani, cu o expresie austeră. 

— Bună dimineaţa, domnişoară Santiago, 
răspunse Madison. Îmi pare rău că v-am 
deranjat ieri acasă. Aveam impresia că toată 
lumea ştia despre vizita mea aici. 

— Se pare că acum se ştie, replică Ria, cu 
un zâmbet subţire. Domnul Leon vă aşteaptă. 
Vă rog să veniţi cu mine. 

Madison o urmă într-un cabinet spaţios, cu o 
vedere incredibilă spre Century City. 
Încăperea era decorată mai mult ca o 
bibliotecă, decât ca un spaţiu de lucru; de o 
parte şi de alta se aflau canapele largi şi opere 
scumpe de artă pe pereţi, în mijloc stătea 
marele Freddie Leon, aşezat în spatele unui 
magnific birou de oţel şi sticlă, studiind nişte 
hârtii. Nu ridică privirea când Madison intră. 

— Luaţi loc, o pofti Ria Santiago, indicându-i 
un fotoliu Biedermeier de lângă birou. 

Madison avu senzaţia că, dacă nu se 
impunea imediat, avea să fie dată afară în 
cinci minute. 

— Domnule Leon, continuă Ria, pe un ton 
profesional. Cei de la unsprezece treizeci au 
telefonat ca să anunţe că întârzie cinci minute. 
Vă voi anunţa cu trei minute înainte de a sosi. 

Hmm... făcu Madison în sinea ei. Chiar 
crede c-am să mă mulțumesc cu o jumătate de 
oră? Nici pomeneală. 

Ria ieşi din cabinet. Freddie continua să 
parcurgă hârtiile de pe birou. 

— Bună dimineaţa, domnule Leon, începu 
Madison, hotărâtă să-şi facă simțită prezenţa. 
Sunt încântată că aţi acceptat să mă primiţi. 

Freddie lăsă stiloul jos, privind-o pentru 
prima oară. Văzu o femeie sveltă şi frumoasă, 
sub treizeci de ani, cu părul negru ca pana 
corbului strâns la spate, ochii mari şi buzele 
pline. 

Madison îl privi şi ea, observând înfăţişarea 
lui. Văzu un bărbat trecut de patruzeci de ani, 
cu trăsături cordiale, expresie nepătrunsă, păr 
şaten drept şi un zâmbet rapid şi obtuz, care 
constată că nu i se reflecta şi în ochi. 

— Bună dimineaţa, Miss Castelli, răspunse 
Freddie. După cum nu mă îndoiesc că vi s-a 
spus, vă fac o favoare primindu-vă. In mod 
normal, nu dau interviuri. 


23 


— Înţeleg, domnule Leon. Am stat de vorbă 
cu mulţi oameni care în mod normal nu dau 
interviuri. Uneori, subiecţii mei o găsesc 
această experienţă plăcută, alteori o detestă. 

Surâse: 

— Să sperăm că dumneavoastră o veţi găsi 
plăcută. 

Freddie zâmbi şi el - nici de astă dată 
surâsul nu-i ajunse la ochi. 

— Serios, sunt extrem de plicticos şi foarte 
neinteresant, zise el, bătându-se cu degetul 
arătător pe bărbie. 

— Oare nu mie îmi revine s-o spun? întrebă 
ea, cam amuzată. 

— Depinde. Ce fel de ziaristă sunteţi? 

— Poate ar fi mai bine să-i întrebaţi pe alţii 
dintre subiecţii mei, răspunse ea calmă. Henry 
Kissinger, Fidel Castro, Margaret Thatcher, 
Sean Connery. Alegeţi. 

—E un grup foarte eclectic. Sunt 
impresionat. 

— Poate nu veţi fi, dacă aţi citi articolele. 

— Aş dori să le citesc. 

— Atunci, voi lua măsuri să vă fie trimise 
prin fax azi după-amiază. 

Freddie o privea estimativ, încercând să 
tragă o concluzie despre ea. 

— Ei, reluă el, înainte de a începe să mă 
bombardaţi cu întrebări, ar trebui să vă spun 
că nu discut despre banii pe care îi câştigă 
clienţii mei. De fapt, nu discut despre clienţii 

mei, punct. Nu vorbesc despre familia mea, 
despre sex, politică sau opiniile mele 
personale despre orice. 

Madison râse politicoasă: 

— Auzi! Va fi un material extraordinar! 

Lui Freddie îi plăcea faptul că nu părea 
intimidată de el; era o noutate înviorătoare. 

— Am impresia că nu înţelegeţi, Miss 
Castelli 

— Nu vreau să fiu subiectul unui material 
din revista dumneavoastră. 

— Domnule Leon, răspunse ea cu răbdare. 
Publicul manifestă foarte mult interes faţă de 
ceea ce se întâmplă la Hollywood, iar 
dumneavoastră sunteţi brokerul absolut al 
puterii. Oamenii au auzit de dumneavoastră, 
aveţi un nume celebru. Uneori, când atingem 
măreţia în viaţă, trebuie să renunţăm la 
intimitate. 

— Eu nu trebuie să renunţ la nimic, Miss 
Castelli. 

— Aş prefera să mă numiţi Madison. 

Era în ochii ei ceva care-l atrăgea. Nu era 
genul obişnuit al ziaristelor băgăreţe pe care 
le întâlnea la premiere şi petreceri. Aceasta 
era o femeie inteligentă, care ştia ce voia şi nu 
se temea să-şi urmărească scopul. Un 
moment, uită că reprezenta inamicul. 

— Vă pot oferi ceva de băut? Un suc de 
mere, o Cola dietetică... 

— Ce-aţi zice să vă ofer eu o cafea, în afara 

sediului? 

Freddie ridică din sprâncene: 

— Mă scuzaţi? 

— Ah, vă rog, replică Madison veselă, 
jucându-se cu el. Cunosc jocul. Vizitatorii de la 
unsprezece şi jumătate întârzie cinci minute - 
n-aş crede. De ce n-am ieşi de aici, să mergem 
undeva cu maşina, să luăm o cafea şi să 
vorbim despre felul cum aţi intrat în afaceri? 
Unii ar face moarte de om ca să afle cum aţi 
început. 

— Ei, să nu exagerăm. 

— Vă promit că n-am să vă iscodesc viaţa 
personală. Nu doresc decât să vă portretizez 
ca pe o fiinţă omenească normală, care a 
dobândit o mare putere, nu ca pe un mogul 
hollywoodian rece ca gheaţa - cum are toată 
lumea impresia despre dumneavoastră. 

Nu se putu abţine să nu râdă, ceea ce 
constată că-l uşura, după tensiunea din 
ultimele douăzeci şi patru de ore. 

— Eşti foarte  persuasivă... Madison. La 
drept vorbind, nu m-ar deranja să ies de-aici, 
am avut o dimineaţă sâcâitoare. 

— Deci, vă pot oferi o cafea? reluă ea, 
fixându-l cu o privire pătrunzătoare. 

Era o femeie frumoasă şi inteligentă, iar 
inteligenţa îl intrigase întotdeauna. 

— De ce nu? întrebă el, spre propria-i 
surprindere. Cred că pot trăi şi eu periculos, 
măcar o dată. 

Se ridică de la birou şi ieşiră împreună din 
cabinet. 

Ria îi aruncă o privire împietrită. 

— Domnule Leon, spuse ea, cu vocea plină 
de nemulţumire. Ce se întâmplă cu întâlnirea 
de la unsprezece şi treizeci? 

— Amând-o, răspunse el simplu. Revin într-o 
oră. Miss Castelli m-a convins să trag chiulul. 

Secretara se încruntă. O asemenea voioşie 
era necaracteristică pentru Freddie Leon. 

— Foarte bine, spuse ea, cu buzele strânse. 
Dacă sunteţi absolut sigur. 

— Da, Ria, sunt sigur. 

— lar dacă sună de la spital... 

— Ai numerele mele. 


Capitolul 4 


Kristin nu-şi putea stăpâni tremuratul. Era 
goală şi singură, încuiată într-o căsuţă sinistră 
de pe plajă, unde fusese ţinută captivă toată 
noaptea. 

Nu-i era frică. Refuza să se teamă. Era altul 
dintre jocurile sexuale bolnave ale Domnului X, 
iar acum, când afară se luminase, avea 
convingerea că în curând avea să vină cineva s- 
o elibereze. 

În seara trecută, se întâlniseră conform 
înţelegerii, la capătul digului Santa Monica. Ca 
de obicei, era îmbrăcat în şofer - complet în 

negru, cu o şapcă de baseball trasă pe frunte şi 
ochelari oblici acoperindu-i ochii. 

— Unde mergem? întrebă ea, în timp ce o lua 
de braţ pentru a o conduce înapoi spre maşina 
lui - o limuzină. 

— Vei şti când ajungem acolo. 

Mister X era un om al misterelor şi, pentru a- 
şi ispăşi păcatele, Kristin începea să se 
deprindă cu ciudăţeniile lui. 

Se aşezase pe canapeaua din spate a 
limuzinei, gândindu-se că, oricât de tristă ar fi 
fost viaţa ei, cel puţin avea mai mult noroc 
decât sora sa, Cherie, care zăcea în comă într- 
un sanatoriu particular fiindcă îşi alesese 
neinspirat logodnicul - Howie Powers, un 
playboy bun de nimic, cu prea mulţi bani de-ai 
tăticului. 

— Leagă-te la ochi, ordonă Mister X. 

Se supusese, acoperindu-şi ochii cu masca de 
catifea moale, găsită pe bancheta din spate, în 
timp ce o făcea, îşi spuse: Sunt târfă pe bani, 
merit tot ce capăt. 

Mister X pornise apoi cu maşina pe Pacific 
Coast Highway, gonind cu mare viteză timp de 
douăzeci de minute, pentru a coti pe un drum 
ce părea să se simtă desfundat şi cu 
hurducături. Când maşina se opri în sfârşit, 
deschisese portiera din spate şi aproape o 
târâse afară. 

Kristin auzi mugetul mării şi simţi mirosul 
aerului rece al nopţii, iar un moment i se făcu 

teamă. 

— Îmi pot scoate legătura? întrebă ea. 

— Nu, răspunse Mister X, apucând-o brutal 
de braţ şi conducând-o în josul unor trepte 
abrupte, probabil spre o casă. De câteva ori, fu 
cât pe ce să cadă, dar el o redresă smucit. În 
sfârşit, intrară în casă, care mirosea a umezeală 
şi mucegai. O duse spre un pat, unde o împinse 
şi-i ordonă: 

— Dezbracă-te. 

— Ce? 

— Ce-ai auzit. 

Era cea mai cumplită experienţă avută cu el. 
Individul era un pervers veritabil - se excita 
speriind oamenii. 

— Mai întâi vreau banii, spuse Kristin, 
reproşându-şi că nu-i ceruse mai devreme. 

— Ai vorbit ca o adevărată târfă. 

Îi împinse un plic plin cu bancnote. Pipăi 
teancul de hârtii şi se linişti imediat. Cu atâţia 
bani, avea să plătească sanatoriul surorii sale 
luni de zile. 

— Dezbracă-te, repetă el, cu un glas plat şi 
monoton. Incet. 

Se ridică şi făcu ceea ce-i ceruse. Urându-l. 
Urându-se pe sine însăşi. 

Aşa cum stătea, goală, se simţea vulnerabilă 
şi expusă. Omul acela care-i ceruse să facă 
atâtea perversiuni n-o atinsese nici măcar o 
dată în sens sexual. Avea de gând să facă în 
sfârşit dragoste cu ea? 

Deodată, auzi uşa trântindu-se, urmată de 
clănţănitul unei încuietori masive. După care, 
de afară răsună un râs dement. Apoi, tăcere. 

Aşteptă câteva minute şi-şi smulse legătura 
de la ochi. În încăpere era întuneric beznă - 
nu vedea nimic, de nicăieri nu venea nicio 
lumină. 

Atunci îşi dădu seama că era complet 
singură. Nu intră în panică. Era doar un alt 
mod al Domnului X de a-şi obţine excitaţia 
bolnavă. 

După un timp, începu să bâjbâie prin jur 
după haine, numai pentru a descoperi că 
descreieratul i le luase. 

Îşi croi încet drum prin camera mică, 
orientându-se cu mâinile întinse înainte. Mai 
întâi, încercă uşa; era încuiată. Alături se afla 
o fereastră, pe care o găsi bătută în scânduri. 
Nu avea nicio ieşire, dacă Mister X nu se 
întorcea, aşa că se culcă pe patul îngust, se 
acoperi cu un cearşaf şi încercă să adoarmă. 


lar acum era dimineaţă, lumina se infiltra 
prin micile crăpături dintre scândurile groase 
care acopereau fereastra şi, curând, Mister X 
avea să revină pentru a-i da drumul. 

Oricât de mulţi bani îi oferea în viitor. 
Această întâlnire era cu siguranţă ultima. 
Niciodată n-avea să-l mai servească. 

Capitolul 5 


Angela Musconni, actriţă tânără pe drumul 
spre succes, ştia că nu era bine ce făcea, dar 
la urma urmei Angie nu ajunsese acolo unde 
se afla acum făcând ceea ce se cuvine. Aşa că, 
în pofida oricăror idei contrare, îşi scosese pe 
cauţiune fostul iubit, Eddie Stoner, care putea 
să fie sau să nu fie suspectat în asasinarea 
violentă a fostei sale soţii, Salli T. Turner. 

Eddie fusese arestat pentru neplata unor 
amenzi de parcare neregulamentară, iar 
avocatul îl lăsase de izbelişte - aşa că o sunase 
pe Angie, cerându-i ei să achite cauţiunea. 
Angie plătise suma cerută, scoţându-l din 
arest cât ai clipi. 

Eddie fu încântat s-o vadă, cum era şi cazul. 
Trecuseră trei ani de când o părăsise şi, în 
acei trei ani, Angie devenise o stea de cinema 
în care se putea investi. 

Evident, Angie încă mai nutrea anumite 
sentimente pentru Eddie - chiar dacă trăia cu 
Kevin Page, alt tânăr talent în ascensiune - 
altfel în veci n-ar fi acceptat să-l scoată pe 
cauţiune. 

— Arăţi uluitor, Angelina, comentă Eddie, 
aşezat în Ferrari-ul ei, în timp ce Angie îl 
ducea la el acasă. 

— E şi firesc să arăt bine, se lăudă ea, 
gândindu-se că Eddie nu mai era la fel de 
atrăgător cum şi-l amintea. Acum sunt mare 

stea de cinema. 

— Mă bucur că măcar unul din nou a reuşit, 
îşi scărpina el bărbia nerasă. 

— Mai ai şi tu şanse, răspunse Angie, 
conducând cu nepăsare. Nu eşti prea bătrân. 
Cât ai - douăzeci şi nouă? 

— Treizeci, spuse Eddie sumbru. Am treizeci 
şi-s un căcat. 

— Nu poate fi atât de rău, insistă ea, bine 
dispusă. 

— Ascult-o p-asta, continuă Eddie, 
scandalizat. Porcii ăia împuţiţi m-au scos din 
pat în toiul nopţii ca să m-arunce-n puşcărie. 
Idioţii cred că eu am făcut-o. 

— Ce să faci? întrebă Angie, cu nevinovăție. 

— C-am omorât-o pe Salli. 

— Şi ai omorât-o? îi aruncă ea o privire 
piezişă. 

— In paştele mă-sii, nici pomeneală, spuse el 
vehement. Cum m-aş putea măcar gândi să fac 
una ca asta? 

Ne snopeai în bătaie, Eddie, îi aminti Angie. 
Şi pe mine, şi pe Salli. Nu poţi s-o negi. 

— Ei, mă mai ambalam şi eu puţin din când 
în când, ridică el din umeri, nepăsător. 

Angie îşi amintea că făcuse mult mai mult 
decât să se ambaleze puţin. Eddie, turbat de 
furie, cu ochii ieşiţi din orbite, nu arăta deloc 
plăcut. Înainte ca Salli să i-l fi suflat, fusese un 
ticălos violent, gata s-o bată oricând îi venea 
cheful. 

— Şi te-ai ambalat şi cu Salli, sâmbătă 
seară? întrebă ea cu îndrăzneală, convinsă că 
acum, când era celebră, n-ar mai fi îndrăznit 
să se-atingă de ea. 

— Da’ tu cine eşti? se încruntă Eddie. O 
belea de poliţai? 

— Întrebam şi eu, atâta. Nu-ţi ieşi din minţi. 

— Am să-ţi spun eu cine-a făcut-o, dădu el 
din cap. Cretinu' de bărbată-su, Bobby, ăla a 
făcut-o. 

— De unde ştii tu? îl întrebă Angie. Probabil 
c-o fi fost un obsedat nebun. Eu am parte de-o 
tonă de din-ăştia. Şi-s sigură că şi Salli avea. 

— Bobby a fost, repetă Eddie. E un psihopat 
trosnit de droguri - l-am văzut în acţiune. 

— Făcând ce? 

— Tot ce putea, spuse el, ameninţător. 
Condu mai repede. Vreau s-ajung acasă, să 
văd la televizor ce se-ntâmplă. Sticleţii mi-au 
spus c-a fost ciopârţită. Altceva, ce mai zic? 

— Nu multe. 

Când ajunseră în apartamentul lui, un lucru 
duse la altul şi, până să se dezmeticească, 
Angie se pomeni în patul lui. Sexul cu Eddie 
era întru totul aşa cum şi-l amintea - şi chiar 
mai mult decât atât. No fi fost Eddie mare star 
pe ecran, dar la aşternut se producea mai 
presus decât media, cu siguranţă. Un mare 
succes de boxoffice sexual. 

Când terminară, Angie ştiu că trebuia să se 
îmbrace şi să plece acasă la Kevin - care o 

aştepta în pat, şi pe ea, şi mâncarea. Dar 
Eddie revenise în viaţa ei, iar Eddie era un 
viciu - un viciu pe care crezuse că-l lăsase în 
urmă. Se părea că se înşelase. 

— De ce m-ai părăsit şi te-ai însurat cu Salli? 
îl întrebă ea, rezemată într-un cot, privindu-l 
cu o expresie acuzatoare, în timp ce stăteau 
amândoi culcaţi în pat. Eram doar un copil. Tu 
m-ai tratat de parcă n-aş fi fost nimic. 

— Şi încă mai eşti un copil, zâmbi Eddie. 

Ştia prea bine că era cel mai mare futangiu 
în viaţă; femeile picau în plasă al naibii de 
uşor, zece minute de muie şi ale lui erau, pe 
veci. 

— Şi bogată pe deasupra, fac pariu. 

— Aici zãu c-ai nimerit-o, chicoti ea. 

— Ce faci cu-atâtea lovele? întrebă el, luând 
o ţigară de pe noptieră. 

— Ce vreau, răspunse Angie cu obrăznicie. 

— Umbli cu cineva acum? îşi păstră 
intenţionat Eddie un ton nepăsător. 

— Tu nu citeşti revistele de cinema? 

— Ah, ba da, răspunse el, sarcastic. De 
parcă aş fi lipit în mă-sa de ele. 

— Trăiesc cu Kevin Page. 

— Cu Kevin Page? pufni Eddie. Ala, da, 
fătălău. 

— Nu-i fătălău, îi luă Angie apărarea. 

— Bagă-ţi minţile-n cap, scumpo, îi suflă el 
fumul în faţă. E gay mie-n sută. 

— Kevin nu e gay. 

— Zău? făcu Eddie, strângându-i în mână 
sânul stâng. Pariez că nu ţi-o face la fel ca 
mine. 

Aşa era. O fi apărut Kevin pe coperţile 
tuturor revistelor pentru adolescente, dar ca 
amant, mai avea multe de învăţat. 

— Încrezuuut mai eşti, oftă ea prelung, 
jinduind să-i simtă mâinile pe tot trupul, ca să 
nu mai pomenească şi limba, acolo unde-i 
făcea cea mai mare plăcere. 

Eddie râse încrezător: 

— Şi ce, nu ştiai? 

Capitolul 6 


— Despre ce spital era vorba? întrebă 
Madison, în timp ce se aşeza lângă Freddie 
Leon pe locul din dreapta al Rolls Royceului 
său maro lucitor. 

— Neoficial? întrebă el scurt. 

— Desigur. 

— Aseară, partenerul meu a fost împuşcat. 

— Max Steele? 

— Îl cunoşti? 

— Da, am fost la jogging împreună acum 
două zile. 

— Văd că circuli destul de mult.. 

— E grav? 

— Încă n-a ajuns la urechile presei, răspunse 
Freddie, privind drept înainte, pe Santa 
Monica Boulevard. In momentul de faţă, e la 
terapie intensivă. Soţia mea stă de veghe la 
patul lui. 

— E o veste îngrozitoare. 

— De-asta am acceptat să plec azi de la 
birou, nu mă puteam concentra. Înţelegi, în 
ultima săptămână... mă rog, Max şi cu mine n- 
am fost chiar în cei mai buni termeni. 

— Dumnezeule! Sper că se va vindeca, 

— Şi eu, răspunse sec Freddie. Fiindcă dacă 
Max moare, toţi vor spune că eu am instigat 

asasinarea lui. Bine mi-ar mai prinde la 
reputaţie. Nu? 

— Cum puteţi fi atât de cinic? îi reproşă 
Madison, întrebându-se de ce se gândea la 
asta. 

— Să ne înţelegem, Madison. Dacă nu-ți 
indic că poţi porni reportofonul, tot ce spun e 
complet neoficial. De acord? 

— De acord. 

— Excelentă decizie. 

Madison clătină din cap: 

— E un oraş foarte violent. 

— De unde eşti tu? 

— Din New York. 

— Şi-mi închipui că New York-ul nu e 
violent? 

— Sunt aici de trei zile şi deja a fost omorâtă 
Salli T. Turner, iar acum Max Steele a fost 
împuşcat. 

— Citeşte ziarele, în fiecare zi se întâmplă 
câte ceva. 

— Era acasă? 

— Nu, poliţia spune că a fost o tâlhărie într- 
o parcare. Se pare că cineva pusese ochii pe 
Rolex-ul lui, oftă Freddie. Stii de câte ori l-am 
prevenit să nu mai umble prin lume cu un ceas 
din aur de şaptesprezece mii de dolari la 
mână? 

Madison ar fi vrut să-i răspundă: „Dar cu 
maşina dumitale de două sute cincizeci de 
dolari cum rămâne?” Fu mai prudentă şi se 

abţinu. 

— O veţi putea ascunde de presă? îl întrebă 
ea. 

— Mă îndoiesc. 

— Şi spuneţi că soţia dumneavoastră este la 
spital cu el? 

— Diana a fost foarte afectată. Nu mi-am dat 
niciodată seama că erau atât de apropiaţi. 

Hmmm, făcu Madison în sinea ei Remarca 
asta spune multe. 

— Va trebui să mă scuzi, continuă Freddie. 
În momentul de faţă, nu gândesc prea 
limpede. 

Aseară, când am plecat de la spital, am făcut 
o plimbare pe plajă. Avem acolo o căsuţă pe 
care n-o foloseşte nimeni. E singurul loc unde 
mă pot relaxa. Imi place singurătatea. 

— Şi mie. 

— Am să-ţi împrumut cheile, într-o zi. 

— N-am să uit. Îmi place plaja, răspunse 
Madison, gândindu-se că Freddie Leon era cu 
totul altfel decât reputaţia lui. Acel titan al 
marilor afaceri părea singur şi aproape 
vulnerabil. 

Un timp, îşi continuară drumul în tăcere. 

— Ştiţi, reluă Madison, ultimul lucru pe care 
l-aş dori ar fi să vă hărţuiesc. Deci, dacă nu e 
un moment potrivit, nu trebuie să vorbim azi - 
ne-am putea întâlni săptămâna viitoare. 

— Îmi placi, spuse Freddie, ignorându-i 
propunerea. Am ştiut-o din clipa când ai intrat 

în cabinetul meu. Crede-mă - nu le spun asta 
multor oameni. 

— Sunt flatată. 

— Madison... Interesant nume. 

— Părinţii mei s-au cunoscut pe Madison 
Avenue, spuse ea cu simplitate. Mama făcea 
cumpărături şi cred că tata se uita la vitrine. 

— Părinţii tăi mai trăiesc? 

— Locuiesc în Connecticut, s-au mutat din 
oraş anul trecut. 

— Bine gândit. Exact asta plănuiesc şi eu s-o 
fac în cele din urmă - să-mi cumpăr o fermă 
veche în Franţa şi să renunţ la toate astea. 

— Aţi abandona toată puterea, plecând din 
L.A.? 

— Cât ai clipi, răspunse el, cotind pe 
Melrose. 

— Unde mergem? întrebă Madison, privind 
pe fereastră. 

— In locul meu secret. Numai că nu mai e 
prea secret, cu atâţia turişti. Acolo, n-am alţi 
agenţi şi producători care să-mi cerşească 
favoruri. De asemenea, se serveşte cel mai 
bun Danish din oraş. 

— Unde-i asta? 

— La Farmer's Market, pe Fairfax. 

Sprâncenele ei se înălţară: 

— Farmer's Market? 

— O să-ţi placă, o asigură Freddie. 

— Serios? 

— Da, Madison, vei vedea. 

Madison se potrivi mai bine în fotoliu. 
Întâlnirea evolua mai interesant decât se 
aşteptase. 


Capitolul 7 


Diana stătea aşezată lângă patul de spital al 
lui Max Steele. Era încă la terapie intensivă, 
lipsit de cunoştinţă, dar medicii îi spuseseră 
că avea mari şanse s-o scoată la capăt. Spera 
şi se ruga să fie adevărat, fiindcă, dacă Max 
supravieţuia, era ferm hotărâtă să-i spună lui 
Freddie că-l părăsea. 

Desigur, mai era un mic amănunt. Când se 
întâlniseră la micul dejun, Max îi dezvăluise 
faptul că tocmai se logodise, iar ea - ca o 
proastă 

— Îi împărtăşise apoi vestea şi lui Freddie. 

Seara, când Freddie plecase de la spital, o 
instruise s-o caute imediat pe logodnica lui 
Max. 

N-o căutase. De ce ar fi făcut-o? Nu părea 
necesar. Era absolut fericită să stea lângă 
Max, veghindu-l. 

Ultimul lucru de care avea nevoie era o 
proastă de  logodnică  deranjând-o. Un 
moment, se gândise să-i telefoneze secretarei 
lui Max, pentru a afla numărul fetei, dar apoii 
se păruse mai sigur să aştepte până a doua zi. 


40 


Acum era luni dimineaţă şi în sfârşit îşi 
dădea seama că era timpul s-o caute pe fată, 
altfel Freddie avea să facă o criză. Il obseda 
maniacal ca toată lumea să facă ce spunea el. 
O irita, dar altă soluţie nu părea să existe. 

O sună pe secretara lui Max, Meg, care 
părea complet distrusă. 

— Când pot veni la spital? întrebă Meg, 
înghiţindu-şi lacrimile. 

— Încă nu, scumpo, îi răspunse Diana. 

— Toţi cei de la sediu sunt atât de 
îngrijoraţi, continuă Meg. Domnul Leon a 
convocat o şedinţă azi-dimineaţă şi ne-a spus 
tuturor. O, doamnă Leon, este un şoc atât de 
mare. Ce-aş putea face? 

— Am nevoie urgentă de numărul unei 
prietene a domnului Steele, spuse crispată 
Diana, neputându-se îndura să pronunţe 
cuvântul „logodnică”. 

— Desigur, doamnă Leon - despre cine e 
vorba? 

— Se numeşte Kristin şi nu mai ştiu cum. 
Numele de familie nu i-l ştiu. 

— Staţi un moment, o să mă uit în agendă. 
Diana aşteptă, nerăbdătoare. Era clar că 

Meg nu ştia de nicio logodnică. Perfect, în 
sfârşit, Meg reveni. 

— În agenda de afaceri n-am găsit scrisă 
nicio Kristin. Dar mai e şi agenda lui 
personală, pe birou. Vreţi să arunc o privire? 

Un moment, Diana fu ispitită să spună nu. 

Dacă nu afla numărul fetei, n-avea s-o poată 
informa. 

— Bine, răspunse ea în cele din urmă. 

Meg o lăsă din nou cu telefonul la ureche şi 
se întoarse peste câteva clipe. 

— Din moment ce nu ştim numele de familie, 
am să mă uit la litera K, spuse ea. A, da, este 
scrisă o Kristin. Kristin şi, în paranteze, 
Darlene. Urmează un număr. 

— Dă-mi-l, i-l ceru Diana, nerăbdătoare. 

— Da, doamnă Leon. Mai pot face şi altceva? 
Eventual să-i aduc nişte haine la spital? Sau să 
trec pe la el pe-acasă? 

— Bună idee, Meg. Du-te acasă la el şi 
anunţ-o pe servitoare ca, dacă vine cineva la 
uşă, să nu scoată o vorbă. Incercăm să 
păstrăm discreţia. 

— În toate spitalele sunt spioni, doamnă 
Leon, spuse Meg, care era o avidă cititoare a 
ziarelor de senzaţie. 

— Ştiu, draga mea. Tocma de-aceea am 
angajat paznici. 

Diana nu telefonă imediat, ci mai aşteptă o 
jumătate de oră, înainte de a forma, fără 
tragere de inimă, numărul pe care i-l dăduse 
Meg. 

Răspunse o femeie ce părea încordată. 

— Kristin la telefon? întrebă Diana, la fel de 
crispată. 

— Cine întreabă? replică femeia, cu vocea 
furioasă şi stridentă. 

— Doamna Freddie Leon, răspunse de sus 
Diana. 

— Aici nu-i nicio Kristin. 

— Dar Darlene? 

— Eşti de la presă? 

— Poftim? 

— Să nu mă mai deranjaţi acasă! ţipă 
femeia. Vorbiţi cu avocatul meu. Vă dau pe 
toţi în judecată. Mă faceţi să-mi vină rău. 

Şi, cu aceste cuvinte, femeia trânti telefonul, 
lăsând-o pe Diana înmărmurită. 


Capitolul 8 


Acum, când tatăl său era căsătorit cu succes 
pentru a patra oară, Jake Sica conchise că-şi 
făcuse datoria asistând la nuntă şi era timpul 
să înceapă să-şi facă ordine şi în viaţa lui. 

De când sosise în L.A. De-acasă din Arizona, 
cu abia o săptămână în urmă, se întâmplaseră 
atât de multe şi fusese aşa de preocupat, încât 
nu făcuse nimic ca să-şi găsească un 
apartament, necum să se mai prezinte şi la 
revista pentru care urma să facă fotografii. 
Ceea ce era cam prostesc, fiindcă, până nu-i 
anunţa că se afla în L.A., gata de muncă, n- 
avea să primească niciun salariu. Şi cu toate 
că era un fotograf laureat al multor premii, nu 
se prea scălda în bani. Ceea ce era unul dintre 

motivele pentru care se hotărâse să se 
angajeze în postul bine plătit din L.A. 

Stătea aşezat într-o cafenea de pe Sunset, 
zăbovind la un mic dejun tardiv, cu ochiuri şi 
şuncă, rumegându-şi soarta şi întrebându-se 
de ce avusese norocul să cunoască o femeie 
superbă şi încântătoare - de care se 
îndrăgostise pe loc, ca să nu mai menţioneze 
şi patima cu care o dorea - care apoi reieşise 
că era o call girl extrem de scump plătită. La 
dracu’! Tot scenariul era ca un film prost. 

În seara trecută, luase cina cu noua lui 
prietenă, Madison, care îl sfătuise s-o caute pe 
Kristin pentru a asculta şi ceea ce avea ea de 
spus. O făcuse, dar Kristin lipsea, aşa că-i 
lăsase un mesaj pe robot. Până acum, nu-i 
răspunsese la apel. 

Presimţea că stătuse lângă aparat, auzindu-i 
mesajul şi urându-l, fiindcă o părăsise în clipa 
când aflase cutremurătorul adevăr. 

Futu-i! O cacarisise. Ar fi trebuit să rămână 
măcar atâta cât să audă şi varianta ei. Şi când 
colo, se cărăbăânise ca o fecioară jignită, 
răcnind ceva gen „De ce nu mi-ai spus? Ar fi 
trebuit să-mi pun prezervativ.” 

lisuse. Şi să mai vorbeşti despre purtări 
urâte. 

După ce-şi bău cafeaua, meditând astfel, se 
duse în sfârşit la un telefon public pentru a 
încerca din nou s-o găsească pe Kristin. 

De data asta, răspunse o voce de femeie, dar 

nu era ea - părea mai mult o servitoare 
străină. 

— Kristin? întrebă Jake cu speranţă, deşi 
ştia că era altcineva. 

— Nu, eu Chiew. Aveţi un mesaj? 

— Aăâ... Trebuie să vorbesc cu doamna 
pentru care lucrezi. Se întoarce curând? 

— Nu ştii nimic. Madam nu venit acasă 
seara trecut. 

O, excelent. Probabil era plecată la o partidă 
de sex sălbatic cu cine ştie ce client putred de 
bogat. 

— La ce oră va fi acasă? 

— Nu, scuzaţi. 

li dădu numărul lui de la hotel, insistând că 
era urgent să-l sune imediat ce venea. Altceva 
nu mai ştia ce să facă, dar ştia că trebuia 
neapărat să-i vorbească imediat ce se putea, 
pentru a încerca să îndrepte lucrurile. 

Reveni la masă, îşi termină cafeaua, plăti 
nota şi ieşi în soarele fierbinte al amiezei. 

In biroul său de la postul de televiziune, 
Natalie De Barge lucra cu sârg la materialul 
care avea să fie cel mai bun din toată cariera 
ei, unde nu era vorba despre Salli T. Turner. li 
vânduse pontul directorul redacţiei, Garth, 
care avea un spion loial în departamentul 
poliţiei. 

Natalie luase cele câteva informaţii pe care i 
le dăduse el şi le prelucrase. 

Ştia prea bine că era marea ei ocazie de a 

scăpa de plicticoasele bârfe din show- 
business, pentru a intra în ştirile reale. Şansa 
ei de a străluci cu un reportaj adevărat. Ea, 
Natalie De Barge, era pe punctul de a deveni 
celebră. 

Lucrase la reportaj toată noaptea, iar acum 
îl avea gata la timp pentru ştirile amiezei. 

În timp ce stătea la computer, încheind 
ultimele  finisări, Jimmy Sica,  chipeşul 
prezentator de actualități cu zâmbetul lui 
orbitor, intră şi se opri în spatele ei. 

— Am auzit c-ai prins un punt tare, puiule, 
spuse el, frecându-i umerii. 

— Exact, Jimmy, răspunse Natalie, dându-i 
mâinile la o parte. 

— Ştii, continuă el într-o doară, Garth şi cu 
mine am stat de vorbă şi, cu toate că 
materialul tău are oarecare legătură cu show- 
biz-ul, a zis că ar fi mai bine ca eu să-l prezint. 

Natalie se întoarse, privindu-l lung. 

— Sunt sigură că glumeşti. E reportajul 
meu, Jimmy. Al meu. Toată noaptea şi toată 
dimineaţa am lucrat la el şi nu-l dau nimănui. 

— Dar va ieşi mai tare, dacă-l prezint eu, 
sub linie Jimmy. 

— Ce-a pățit Garth? se răsti Natalie, cu ochii 
scăpărându-i periculos. N-are boaşe să mi-o 
spună el însuşi? 

— Cred că se-aştepta să te înfurii, răspunse 
moale Jimmy.. 

— İl bag în mă-sa, şi pe tine la fel, Jimmy, 

replică ea furioasă. Intru cu ea în emisie. Tu 
să nu te-amesteci. 

— Nu-i nevoie să fii a dracu’, bătu el în 
retragere, cu o expresie lezată pe chip. 

— Dacă tu ai avea o mare exclusivitate, n-ai 
fi al dracu? 

— Încerc doar să te-ajut. 

Natalie îşi îngustă ochii: 

— În ce fel? 

— Nu eşti obişnuită să prezinţi ştiri-şoc. Tu 
faci fleacuri - cine cu cine se culcă, toate 
căcaturile gen Leonardo Dicaprio şi Gwyneth 
Paltrow. 

— Exact. Şi tocmai de astea încerc să, scap. 
Acum am ocazia. 

— Okay, okay, nu-ţi lăsa budigăii să-ţi intre- 
n fund, se retrase grăbit Jimmy. Merg să-i 
spun lui Garth. 

— Mda, şi dacă tot te duci, spune-i că data 
viitoare când are ceva să-mi spună, poate să 
vină personal. 

Jimmy salută milităreşte: 

— Am înţeles. 

Natalie fierbea. Ar fi trebuit să priceapă că 
Garth voia ca ea să muncească, iar laurii să-i 
revină lui Jimmy. Mereu mergea aşa. 

De data asta, însă, n-avea să le mai ţină 
figura. Articolul de-acum era categoric al ei. 


Capitolul 9 

— Sunt complet dezarmată, spuse Madison, 
dându-şi o şuviţă de păr negru la o parte din 
ochi. 

Stăteau pe terasa de la Farmer's Market, 
mâncând Danish şi sorbind ceai de la gheaţă. 
Freddie se aplecă peste măsuţă: 

— Cum spuneai? 

— Spuneam, râse ea, că mă dezarmezi 
complet. Nu semeni deloc cu imaginea ta 
publică. 

— Da, dar asta va rămâne între noi, nu-i 
aşa? 

— In tot ceea ce am citit despre tine, apari 
ca un broker al puterii rece şi cu inima de 
piatră. Un om pe care nu-l interesează decât 
marile afaceri. Ştii că toată lumea se teme de 
tine? Şi totuşi, iată-mă pe mine, o biată 
ziaristă, stând aici cu tine la masă şi simţindu- 
mă minunat. 

— Mă bucur să aud, răspunse el, sorbind din 
ceaiul rece ca gheaţa. Aşa cum ţi-am mai spus, 
m-ai prins într-o zi ciudată. 

Tăcu un moment, privind gânditor în 
depărtare. 

— Inţelegi, ieri am crezut că nu voiam să 
mai am nimic de-a face cu Max Steele. Iar 
astăzi mă tot gândesc cum am început 
amândoi împreună, mă gândesc la prietenia 
noastră strânsă, la agenţia asta pe care am 
clădit-o pornind de la. Zero. Max era 

personalitatea, eu eram creierul. Nu vreau să 
spun că Max n-ar avea creier. Munceşte pe 
brânci şi e trecut prin şcoala vieţii - calităţi pe 
care le admir. 

— Nu l-am întâlnit decât pe fugă, spuse 
Madison, amintindu-şi cum se aşezase Max în 
luxosul său Maserati roşu, cu un zâmbet larg 
pe buze. Totuşi, trebuie să spun că mi-a 
plăcut. E complet egocentric, dar cu 
neruşinare - ceea ce-i conferă un anume 
farmec. 

— Cum l-ai cunoscut? întrebă curios 
Freddie. 

— Fratele prietenei mele, Cole, a aranjat 
astfel încât să ne întâlnim la jogging, chipurile 
întâmplător. Ştia că voiam să-l întreb pe Max 
despre tine. 

— Iar Cole de unde-l cunoaşte pe Max? 

— Cole e antrenor personal. De fapt, cred că 
a lucrat şi cu tine de câteva ori. Negru, foarte 
arătos. 

— Antrenorii îi angajează Diana. 

— Înţeleg. Soţia ta îţi organizează viaţa 
personală. Tu te ocupi de afaceri. 

Freddie îi aruncă una dintre privirile lui reci. 

— Pot să te-asigur, Madison, că viaţa mea 
personală îmi aparţine numai mie. 

Hmm, îşi spuse ea, nu trebuie să forţez nota; 
e un om interesant şi complex şi ar fi mai bine 
să mă abțin. 

— Până acum, nu mi-ai permis să deschid 

reportofonul, zise ea, sperând să consimtă. 
Ceea ce înseamnă că încă nu am niciun 
interviu. 

— Exact, răspunse Freddie, luând încă o 
înghiţitură de ceai. Cum spuneam, trebuie să 
ne cunoaştem bine, înainte de a mă deschide. 

— Dar ar fi un subiect perfect de scris, 
insistă ea cu entuziasm. Adevăratul Freddie 
Leon. Omul care chiar sângerează dacă e 
tăiat. 

— O fi interviul perfect pentru tine, spuse el 
fără intonaţie. Totuşi, nu e tocmai imaginea pe 
care aş vrea eu s-o prezint lumii. 

Madison îl privi lung, pătrunzător. 

— Şi când voi ajunge să deschid 
reportofonul? 

— Poate că, în cursul săptămânii, am să te 
invit la masă şi-ţi voi da interviul oficial, cel pe 
care nu l-am mai dat niciodată. 

— Mi se pare corect. 

Freddie îşi permise un uşor surâs. 

— Am să-ţi spun cum am început Max şi cu 
mine, despre primii clienţii, oamenii cu care 
am avut de-a face pe parcursul anilor. Ii voi 
da un interviu interesant. Azi, însă, prefer să 
uit de toate. Mă poţi înţelege, aşa-i? 

— Dacă tot veni vorba, ştiu ce simţi, dădu ea 
din cap cu vigoare. Când Salli Turner a fost 
asasinată, am suferit un şoc, şi n-au trecut de- 
atunci decât două zile. 

— Eraţi prietene? 

— Cunoştinţe. Merg azi la înmormântare. Tu 
ai cunoscut-o? 

— Nu, clătină el din cap. 

Madison îşi aminti că Salli îi povestise cum îl 
cunoscuse pe Freddie în garajul subteran al 
sediului său. Probabil că-l urmăreau atâtea 
prezumptive actriţe, încât efectiv nu-şi mai 
amintea. 

— Unde are loc înmormântarea? întrebă el. 

— La Westwood. Mă duce Cole, o cunoştea 
destul de bine pe Salli. 

— Cole pare să cunoască pe toată lumea. 

— Într-adevăr. Şi toate secretele. Cam ca 
tine, deşi la un alt nivel. 

Luă o muşcătură mare din Danish; Freddie 
avea dreptate, era delicios. 

— Cine crezi tu că a omorât-o pe Salli? 

Freddie tăcu înainte de a răspunde. 

— E greu de ştiut, cu fetele astea, spuse el 
rar. Vin în oraş doar cu felul cum arată şi un 
munte de ambiţie. Apoi, dacă au noroc, câştigă 
un ban, ating în treacăt faima, iar acela e 
momentul când îl aleg pe bărbatul nepotrivit. 
Sunt incapabile să-şi facă relaţii cu cei care au 
dare de mână. Am văzut întâmplându-se asta 
de mii de ori. Avem la agenţie o fată, Angela 
Musconni. E o actriţă tânără, minunată, şi 
totuşi are ceva anume... ceva ce ştiu că în cele 
din urmă o va distruge, într-un fel sau altul. 

— Probabil ţi-e greu să observi. Putem vorbi 
despre asta? 

— Nu forţa, Madison, spuse el scurt. 

Forţă totuşi. 

Mă gândeam s-o intervievez pe secretara ta, 
eventual şi soţia, şi pe unii prieteni. Te-ar 
deranja? 

— Când voi fi gata, am să-ţi dau lista celor 
cu care poţi vorbi, răspunse Freddie cu 
bruscheţe. 

— Controlezi totul, Freddie. 

— E secretul succesului meu, Madison. 

— Okay, oftă ea. Tu stabileşti regulile, aşa 
că, presupun, va trebui să joc după ele. 

— Bine. Fiindcă altfel, ai fi eliminată de pe 
teren. 

Peste o oră, o lăsă în parkingul subteran, al 
sediului. 

— Sună-mă mâine, îi spuse. 

— Voi trece de temuta Ria? 

— Dacă ştii să insişti. 

— Ei, îţi mulţumesc. 

Madison îşi luă maşina din grija valetului şi 
porni spre casă. 

— Ce bine-mi pare c-ai venit, o întâmpină 
Cole în uşă. A sunat Natalie - are un reportaj 
tare la ştirile amiezei şi vrea să i-l trag pe 
video. Ai idee cum merge parascovenia asta? 

— Bagă înăuntru o casetă şi apasă pe 
Record. 

— Nu trebuie să-l setez? 

— Haide, Cole - fireşte că nu. Atunci când 
reiei banda, nu trebuie decât s-o derulezi pe 

fast-forward până în locul unde vrei. 

— L-auzi, deşteaptă chestie. 

— Despre ce e vorba în reportajul lui 
Natalie? întrebă Madison, deschizând 
frigiderul pentru a scoate o sticlă de Evian. 

— Treaba cu blonda din Malibu. Toată 
noaptea a muncit la material. 

— Şi cu Luther ce s-a întâmplat? se interesă 
ea, bând din sticlă. 

— A renunţat la el pentru reportaj. 

— Natalie a pus munca înaintea unui tip? Ei, 
ăsta zic şi eu progres. 

Râseră amândoi. 

— La ce oră plecăm la înmormântarea lui 
Salli? 

— Imediat ce-o vedem pe sora-cea-mare. 
Probabil vom ajunge mai devreme. 

— Perfect. 

— Cum a mers cu Freddie? 

— E un om absolut uluitor, spuse Madison 
gânditoare. Cu foarte multă integritate 
personală. 

Cole înălţă o sprinceană: 

— Pe-asta n-am mai auzit-o niciodată despre 
Freddie Leon. Prin tot oraşul i se spune 
Şarpele 

— Ştii, cum te vede, cum te muşcă. 

— Eşti un cinic, Cole. 

— Cine se-aseamănă, se-adună, i-o întoarse 
el, deschizând televizorul şi începând să 
moşmondească la video. 

— Am o veste proastă, îi spuse Madison, în 
timp ce se trântea pe canapea. Încă nu s-a dat 
publicităţii, dar Max Steele a fost împuşcat 
ieri, în timpul unui jaf. 

— Ceee? 

— E la terapie intensivă. Nu răspândi 
vestea; mi s-a spus confidenţial. 

— Putem face ceva pentru el? 

— Cred că nu. 

Clătinând din cap, Cole dădu sonorul mai 
tare, în timp ce pe ecranul televizorului 
apărea Jimmy Sica, începând să citească 
ultimele ştiri. 

— Jimmy e un tip bine, comentă el. 

— Şi hetero, murmură sec Madison. 

— Poate omv’ să-şi facă fantezii, da? 

— Personal, îl găsesc mai atrăgător pe 
fratele său, Jake. Nici nu-şi dă seama cât de 
sexy şi interesant este. Jimmy, da. Probabil îşi 
petrece aproape toată viaţa admirându-se în 
oglindă. 

— Fiindcă apare la televizor, sublinie Cole. 
Tipul trebuie s-arate bine. 

— Eu, una, l-aş vota oricând pe Jake. 

— Te-ai cam aprins după el, mm? o tachină 
Cole. 

— Suntem prieteni, atâta tot, se apără 
Madison. Cum ţi-am spus şi-aseară, omul e 
ocupat. 

— Pe mine, dulceaţă, mi m-ar opri niciodată 
asta, rânji ştrengăreşte Cole. 

— Ei, dacă un tip e angajat, nu mă 
deranjează - pot să fac paşi. 

Pe ecran apăru Natalie. 

— Da’ bine mai arată surioara! exclamă 
Cole, mândru. 

— Mai mult ca sigur, confirmă Madison, 
impresionată de imaginea profesională a lui 
Natalie: taior Armani negru cu bluză de 
mătase albă şi nicio bijuterie bătătoare la ochi 
- obişnuitul ei semn distinctiv. 

— Bună seara, începu Natalie, calmă şi 
stăpânită. Vă vorbeşte Natalie De Barge. 

O scurtă pauză de efect. 

— Hollywood. [ara Viselor. Un paradis de 
fantezie unde se poate întâmpla orice - şi, 
uneori, se şi întâmplă. Ieri, oceanul a scos pe 
plaja din Malibu trupul neînsufleţit al unei 
tinere fete. Cu toţii ne-am grăbit s-o botezăm 
Misterioasa Blondă din Malibu - la urma 
urmei, suntem în L.A., tărâmul reportajului la 
minut, iar noi - mass media - profităm în 
fiecare clipă. Ce-ar putea fi mai firesc? O 
tânără blondă şi frumoasă, care să ne aţâţe 
setea pentru cea mai recentă bombă de presă. 
Dar Misterioasa noastră Blondă din Malibu 
are un nume. A fost Hildie Jane Livins, în 
vârstă de nouăsprezece ani, din Idaho. Hildie 
a venit în L.A. Acum trei ani, la fel ca alte mii 
de tinere pline de speranţe, ochi visători şi 
fantezii hollywoodiene. 

Tăietură de montaj la un plan mediu al unei 

femei cu înfăţişare simplă, în rochie 
imprimată, stând în faţa unei ferme din 
depărtare. 

— Hilda era o fată bună, spuse femeia. Sunt 
vecină cu familia ei de treisprezece ani. Era o 
mititică drăgâlaşă. Niciodată nu-i dădea la 
nimenea de furcă. Işi vedea de trebile ei şi-o 
ajuta pe mamă-sa la gospodărie. 

În imagine reapăru Natalie. 

— La Hollywood, Hildie a încercat să se 
realizeze în show-business. S-a angajat 
casieriţă într-un supermarket, a urmat cursuri 
de actorie şi s-a împrietenit cu alte fete care-şi 
încercau şi ele norocul. Mavis Ann Fenwick i-a 
fost colegă de cameră doi ani. 

Trecere la o brunetă slabă, cu fund mare. 
Stătea pe o stradă din Hollywood, îmbrăcată 
în şort şi tricou. 

— Hildie era cea mai cea, spuse Mavis Ann, 
clipind din ochi cu nervozitate. Mereu ne 
distram şi, când treaba nu mergea bine, 
niciodată nu se plângea. 

Un chicotit cam isteric. 

— Odată am trăit cu supă Campbell's trei 
săptămâni de-a rândul, fiindcă altceva nu ne 
permiteam. 

Revenire la Natalie, în studio. 

— În cele din urmă, ispitele Hollywood-ului 
au  ademenit-o pe Hildie spre o viaţă 
decadentă, continuă ea. Această tânără 
inocentă a întâlnit o femeie sofisticată, 

cunoscătoare în cele lumeşiti, care este 
cunoscută sub numele de Darlene La Porte. 
Adevăratul ei nume este Pat Smithins - o fostă 
prostituată condamnată, care de asemenea a 
fost arestată de câteva ori pentru 
proxenetism. Conform lui Mavis Ann şi altor 
prietene ale lui Hildie, Darlene i-a promis lui 
Hildie bani şi şanse de roluri în filme, dacă 
accepta să se culce cu actori de cinema şi alţi 
bărbaţi bogaţi. Practic, Darlene a devenit 
codoaşa lui Hildie. 

O lungă pauză. 

— lar acum, Hildie e moartă, asasinată prin 
înec şi aruncată în ocean, pentru a părea un 
accident. Când am încercat s-o găsim pe 
Darlene La Porte pentru comentarii, am fost 
informaţi că nu are nimic de declarat. Să le 
spună asta părinţilor îndureraţi ai lui Hildie. 

— Iisuse! exclamă Cole, sărind în picioare. 
Ce părere ai? 

— Cred că este un reportaj de investigaţii al 
naibii de bun, răspunse Madison. Sper numai 
să aibă cât mai multe fapte concrete ca să-i 
confirme afirmaţiile, fiindcă Darlene şi cum îi 
mai zice o să-şi asmuţă avocaţii pe toată 
lumea. 

Cole îşi luă sacoul: 

— Haide. Trebuie să ajungem la 
înmormântare. 

Capitolul 10 


Kristin căuta disperată să-şi păstreze 
calmul, dar îi era tot mai dificil. Era goală şi 
singură, încuiată într-o cameră cu ferestrele 
bătute în scânduri şi fără baie, nu avea nici 
mâncare nici apă şi, cu toate că încerca din 
răsputeri să nu intre în panică, îi trecuse deja 
prin minte că era posibil ca Mister X să nu se 
mai întoarcă. 

Gândul îi stârnea fiori de frică pe şira 
spinării. Nimeni nu ştia unde era, sau cu cine 
avusese întâlnire. Mister X o comandase direct 
şi ea, ca o proastă - fiindcă era necăjită şi 
dezamăgită de situaţia cu Jake şi absenţa lui 
Max de la întâlnire 

— Se dusese. 

Curvuștină  tâmpită. Ai primit ceea ce 
meritai. 

Incercă să înăbuşe mica voce care-i urla în 
cap. Vocea care întotdeauna îi spunea crudul 
adevăr. Lumina care se infiltra prin fereastra 
ferecată era acum mai puternică. Probabil se 
apropia amiaza, şi totuşi, nici urmă de Mister 
X. 

Ticălos degenerat şi dement. Lăcomia o 
adusese la el. Lăcomia avea să-i aducă 
sfârşitul. Şi totuşi, nu dorise decât să se 
asigure că sora ei era bine îngrijită. Era un 

lucru atât de îngrozitor? 

Cherie. Ce-avea să i se întâmple dacă nu mai 
venea Kristin să plătească facturile? O, 
Doamne! Urmau să închidă aparatele care o 
ţineau în viaţă. O, Doamne, Dumnezeule! 

Cu o neaşteptată răbufnire de energie, 
Kristin se aruncă asupra uşii, aşa cum îi 
văzuse făcând pe eroii din filme. Uşa nu se 
clinti. Ea nu era un erou. Nici măcar eroină nu 
era. Nu era decât o curvă părăsită, încuiată 
într-o cameră, cu un plic plin de bani. 

Am să mor în camera asta. Gândul părea să 
plutească deasupra ei ca un nor negru. 

Se prăbuşi la podea. Şi urlă - un zbieret 
prelung, ascuţit, tânguitor.. 

Dar nu era nimeni care s-o audă. 


Capitolul 11 


Căpitanul Marsh tuna şi fulgera în legătură 
cu reportajul despre Misterioasa Blondă din 
Malibu. 

— De unde au informaţiile? răcnea el. Abia 
am identificat-o. Cum de bagă în emisie un 
reportaj complet documentat înainte ca noi să 
fi făcut o declaraţie oficială? 

Tucci ridică din umeri: 

— Eu am de mers la o înmormântare, 
domnule căpitan. N-am putea discuta despre 

asta când mă întorc? 

— Nu! mârâi Marsh. Unde-i aceea Darlene? 
Vreau să fie interogată imediat. 

— Am şi luat legătura cu avocatul ei. A 
acceptat s-o aducă. Mai târziu, pentru a 
răspunde la câteva întrebări. A trebuit să 
exercităm presiuni. Se pare că are... relaţii. 

— Mă fut în el de nenorocit! tună Marsh. 
Salli T. Turner. Şi-acum, asta. Am nevoie de 
nişte-mpuţite de arestări p-aicea! 

Tucci îşi înăbuşi un căscat. 

— Da, să trăiţi. 

— Unde-i Eccles? 

— Le interoghează pe dansatoarele-n-poală 
care-au venit cu Bobby Skorch, cu avionul. 

— Nici nu mă mir, mârâi Căpitanul Marsh. 

Tucci se uită la ceas. 

— N-aş vrea să-ntârzii... 

— leşi în mă-ta d-aci! 

Plecă bucuros. Se simţea ca un rahat. 
Flămând. Obosit. Surmenat. In ultima lună, 
fuseseră o serie întreagă de crime. Avusese 
destul noroc să nu fie însărcinat cu anchetarea 
nici uneia dintre ele - şi când colo... 

Faye considera că era mai bine aşa. 

— Le vei rezolva, îi spusese ea, cu voce 
calmă şi încrezătoare. Tu eşti cel mai bun. 

Era plăcut să aibă o femeie care credea în el 
până la capăt. 

În drum spre înmormântarea lui Salli T. 
Turner, se opri la Winchell's şi cumpără trei 

gogoşi cu glazură de ciocolată. Prin minte îi 
fulgeră faţa dezaprobatoare a lui Faye. Iisuse! 
De parc-ar fi avut timp să ia prânzul. Gogoşile 
ţineau Jocul prânzului - un înlocuitor jalnic 
dar, cu siguranţă, mai mult decât nimic. 

Intre timp, într-un hotel luxos de pe Sunset, 
Lee Eccles bătea la uşa apartamentului 300 şi 
se pregăteau să le interogheze pe cele două 
stripteuse/dansatoare-în-poală care veniseră la 
Los Angeles cu Bobby Skorch. Il găsise pe 
şoferul limuzinei, care-i spusese unde-i lăsase 
pe Bobby şi pe fete. 

Cele două femei  răspunseră la uşă 
împreună. Lee le arătă insigna şi le informă că 
venise cu probleme oficiale. 

Fetele menţionară că tocmai se pregăteau 
să plece la cumpărături dar „la insistenţele lui, 
reveniră fără chef în apartamentul 
dezordonat, iar Lee le urmă înăuntru. 

Se numeau Gospel şi Tuscany ambele 
blonde, ambele pieptoase. Gospel, care era 
gătită cu un costum roşu mulat pe trup, câteva 
cruci de aur agăţate de gât şi alte două cruci 
uriaşe la urechi, avea păr drept, lung până la 
talie. Era drogată. 

Tuscany, cu trupul pneumatic turnat într-o 
piele de leopard strânsă pe pubis şi cocoţat pe 
tocuri cât cataligele, avea părul tuns castron. 

— Nu va dura mult, spuse Lee, privind prin 
apartamentul spaţios care-l costase pe cineva 
ceva dolărei. Am doar câteva întrebări. 

— N-ai nevoie de mandat pentru treaba 
asta? întrebă Tuscany, în mod vădit cea mai 
isteaţă dintre ele. 

— Vrei să scot unul? ripostă Lee, afişându-şi 
cea mai reuşită expresie gen „Sunt copoi - nu 
te pune cu mine.” 

— Dacă-i vorba de moşu' din Vegas, 
interveni Gospel, chipurile indignată, n-a fost 
vina mea că l-a lăsat inima. Nu-ş' de ce vaca 
aia bătrână de nevastă-sa mă dă pe mine-n 
judecată. Eşti de la compania de asigurări? 

— Nu, nu-i de la asigurări, replică iritată 
Tuscany. E sticlete. Nu-i vezi insigna? 

— Sticleţi, asigurări - tot-aia, spuse Gospel, 
mângâindu-şi absentă sfârcul stâng prin 
materialul subţire al costumului. 

— Şi-n fond ce vrei? întrebă Tuscany, 
privindu-l în ochi. _ 

Un moment, Lee nu răspunse. Işi făcea o 
fantezie cu fetele una peste alta. Ar fi fost 
destul de şic, din câte se pricepea el la femei. 
Da, era un duet cu siguranţă dinamic. 

— Aţi venit în L.A. Sâmbătă seară, cu Bobby 
Skorch, aşa e? se interesă el, benoclându-se la 
ampla brazdă dintre sânii lui Gospel. 

— Cine ţi-a zis? întrebă suspicioasă Tuscany, 
trăgându-şi în jos pielea de leopard. 

— Serviciul Secret, tărăgănă sarcastic Lee. 

— Bobby a spus că să nu zicem la nimeni, se 
smiorcăi Gospel. 

— De ce vrei să ştii? întrebă Tuscany. 

— Chestie de rutină. Bobby v-a dat bani? 

— Da' ce, ne crezi boarfe? se repezi Gospel, 
jignită vizibil. 

— Deloc, râse afectat Lee. Ştiu că sunteţi 
două domnişoare serioase care întâmplător vă 
câştigaţi existenţa dezbrăcându-vă - corect? 
Câştigaţi un dolar ici, altul colo. De ce nu? 
Dacă v-a înzestrat natura, arătaţi-vă. 

— Noi avem talent, se apără Gospel. De-asta 
ne-a ales Bobby pe noi să venim cu el la L.A., 
şi pe niciuna din boarfele ălelalte. 

— Şi după ce-aţi coborât din avion, sâmbătă 
seară, ce s-a întâmplat? întrebă Lee. 

Şoferul limuzinei îi spusese deja că-i dusese 
pe toţi trei la hotel, dar voia să audă şi 
versiunea lor. 

Gospel chicoti: 

— Dæ’ ce nu s-a-ntâmplat? 

— Aţi venit direct la hotel? 

— Mdea, direct aicea am venit, răspunse 
Tuscany. Ei, şi? 

— Vă mai amintiţi la ce oră aţi ajuns? 

— Habar n-am, ridică din umeri Gospel, 
nepăsătoare. Pe la vreo şapte, opt. Am băut 
vreo două rânduri, şi pe urmă Bobby a trebuit 
să plece. 

— Şi ne-a zis că nici asta să nu spunem la 
nimeni, adăugă amărâtă Gospel. Că să zicem 
c-am stat cu el toată noaptea. 

— N-ar trebui să ne dai un avertisment, sau 
ceva? întrebă Tuscany: Ştii, ca alea care zic că 

tot ce spunem se poate folosi contra noastră. 
Cum fac sticleţii în filme. 

— Numai dacă aş plănui să vă arestez, 
explică Lee. Şi nu am de gând. 

— Vaaai, ce uşurată sunt, făcu Tuscany, 
sarcastică. 

Se părea că niciuna dintre ele nu ştia ce se 
întâmpla. 

— Aţi aflat despre crimă? întrebă el, 
exasperat. 

— Care crimă? făcu Gospel ochii mari. 

— Salli T. Turner. 

— Oribil! chirăi Gospel. Am văzut ceva din 
reportajele de la teveu. 

— Şi ştiti că Salli era soția lui Bobby 
Skorch? 

Ambele fete părură lovite cu leuca-n cap. 

— N-am ştiut, spuse Tuscany. 

— Nici eu, adăugă Gospel. 

— Nici nu ştiam că era însurat, continuă 
Tuscany. 

Fetele erau proaste făcute grămadă, dar nici 
Lee nu se aşteptase la două Madame Curie. 

— Deci, domnişoarelor, spuse el, ar fi bine 
să vă gândiţi cu multă grijă la ceea ce-mi veţi 
declara şi să fiţi absolut cinstite. Fiindcă, 
altfel, s-ar putea să nimeriţi în rahat până 
peste cap. Ne-am înţeles? 

Capitolul 12 


În apropierea cimitirului Pierce Brothers din 
Westwood, o mulţime de limuzine şi alte 
maşini se înşirau pe câteva străzi la rând. 
Intotdeauna se întâmpla aşa, la funeraliile 
celebrităților. In Hollywood, înmormântarea 
unei celebrităţi era considerată un mare 
eveniment - oamenii participau ca să fie 
văzuţi; astfel li se valida însăşi existenţa lor. 

Tucci depăşi coloana, arătându-şi insigna 
agenţilor de la ordine, care-i făcură semn să 
treacă. Pe drum, devorase toate cele trei 
gogoşi, iar acum se simţea umflat şi vinovat. 
Dacă Faye ar fi ştiut ce mâncase la prânz, îl 
omora. Poate că moartea e de preferat în locul 
foamei, îşi spuse el, cu un zâmbet. 

Se alătură celorlalţi participanţi care intrau 
în capela deja plină până la refuz. Deşi venise 
din timp, mai erau doar câteva locuri. O 
recunoscu pe ziarista care-i adusese banda 
audio cu Salli. Stătea aşezată într-unul din 
ultimele rânduri, aşa că se instală repede 
lângă ea. 

— Bună ziua, domnule detectiv. Tucci, îl 
salută Madison, măsurându-l scurt cu privirea. 

li răspunse înclinând din cap, incapabil să-şi 
amintească numele ei - ceea ce-l înfuria, 

fiindcă avea memoria numelor, deşi în ultimele 
luni i se mai întâmplase de câteva ori să le 
uite. Cu două săptămâni în urmă, i se plânsese 
lui Faye. Soţia sa îl înghiontise uşurel în 
stomac, spunând ironică - sau cel puţin aşai 
se păruse lui: 

— Alzheimer. Ai aproape cincizeci, să ştii. 

Să-i ia dracu' de aproape cincizeci. Avea 
patruzeci şi nouă de ani, abia peste zece luni 
urma să împlinească cincizeci. Uneori, Faye 
manifesta o nefirească undă de răutate. 

— Miss Castelli... Madison, aproape că 
strigă el, atât de fericit era că-şi amintise 
dintr-o dată numele. 

— Da? întrebă ea, surprinsă. 

— Ăă... cum v-a reuşit articolul pe care urma 
să-l scrieţi despre Salli? 

— Am scris altele şi mai bune, răspunse ea 
pe un ton autocritic. 

— Sunt sigur că a ieşit excelent. Soţia mea 
moare după lucrările dumneavoastră. Vă 
citeşte revista în fiecare lună. 

— Vă mulţumesc, zâmbi amabil Madison. 

Tucci o considera pe Madison Castelli o 
femeie foarte frumoasă, cu părul ei negru şi 
ochii migdalaţi - ca să nu-i mai menţioneze 
buzele, care dădeau un înţeles cu totul nou 
cuvântului „seducător”. Nu că l-ar fi interesat 
femeile, dar putea şi el să privească şi să 
admire, nu? 

Se aplecă înainte să vadă cu cin era. 

— Salut, dom'le, spuse Cole, văzând că era 
observat. Ce faci? 

Tucci dădu scurt din cap şi se rezemă de 
spătar. Apoi, începu să studieze încăperea, 
observând chipuri după chipuri celebre. Faye 
s-ar fi simţit într-al nouălea cer; murea după 
stele şi bârfe - singurul ei cusur. 

— E atât de trist, oftă Madison, clătinând din 
cap. Nici acum nu-mi vine să cred. 

— Ştiu, confirmă el. 

— Aţi găsit vreo pistă? 

— Vom da în curând o declaraţie. 

— Banda mea v-a fost de folos? 

— Da, domnişoară. 

Dintr-o dată, din boxe începu să urle un rock 
and roll zgomotos de modă veche, întrerupând 
orice conversaţie. Mick Jagger. Metallica. Rod 
Stewart. Kiss. 

Tucci avu impresia că-i plesneau timpanele. 
Înmormântările din ziua de azi - în nimic nu 
mai puteai avea încredere. 

Eddie Stoner insistase să meargă amândoi la 
funeraliile lui Salli, iar Angie nu se 
împotrivise, în fond, se afla din nou în patul 
lui, de ce nu i-ar fi făcut şi celelalte chefuri? 
Dacă ar fi lucrat, asta o putea salva de 
recăderea în viaţa lui, dar filmările pentru 
noul ei rol nu începeau decât peste şase 
săptămâni, aşa că avea timp destul ca să se 
distreze. 

Problema ei imediată era Kevin. Probabil că, 

de-acum, îşi dăduse seama că era ceva în 
neregulă, din moment ce fugise de-acasă în 
toiul nopţii. Ştia că până la urmă tot trebuia 
să-l sune şi o făcu, fără tragere de inimă, din 
maşină, în drum spre înmormântare. 

— Ăă.. Ascultă, Kev, începu ea veselă, când 
îi răspunse. A intervenit ceva. 

— Unde futu-ţi mama mă-tii ai dispărut? 
explodă Kevin; părea să fi aşteptat lângă 
telefon. 

— M-am întâlnit întâmplător cu un vechi 
prieten şi, ăă... n-am să vin decât mai târziu. 

— Cât de târziu? 

— Nu ştiu, răspunse ea, evaziv. 

— Auzi... se răsti Kevin, furios. Ce-ar fi nici 
să nu te mai deranjezi să vii? 

— 'te-n pizda mă-tii, se enervă Angie. E şi 
casa mea. Am dat jumate din bani. 

— Ştii, Angie, la mine cioacele astea nu ţin, 
replică sumbru Kevin. 

— Nu ţin la tine, spuse ea indignată. Fu-s 
aia care dă-n primire. 

— A, pleci? Bun. Casa-mi rămâne mie. 

— S-o crezi tu, protestā Angie, cu vocea tot 
mai ascuţită clipă de clipă. Am cumpărat-o 
împreună, ai uitat? 

— Ascultă aici, propuse Kevin, uşurat de 
apariţia acelei neaşteptate portiţe de salvare. 
Eu îl chem pe avocatul meu, tu cheamă-l pe-al 
tău - şi n-au decât să se descurce între ei. Pe 
moment, n-am chef să te mai văd pe-aici. 

— Ba-i tocmai invers! răcni Angie. Fu să nu 
te mai prind pe tine pe-acolo. Oricum, adăugă, 
coborând deodată vocea, când îşi aminti că 
Eddie era lângă ea. Acum nu pot vorbi. Sunt în 
drum spre înmormântarea lui Salli. 

— A, buna ta prietenă Salli, aruncă sarcastic 
Kevin. Nu cumva e fata pe care o făceai albie 
de porci încontinuu? 

— Nu ştii că de morţi se vorbeşte numai de 
bine? întrebă Angie cu dispreţ. 

— La revedere, mai spuse Kevin şi închise. 

Eddie, care se prefăcea că se concentra să 
conducă Ferrari-ul ei, privea drept înainte. 

— Probleme? întrebă el, bătându-o uşurel pe 
genunchi. 

— Oricum  plănuiam să-i dau papucii, 
bombăni Angie. Îi dă pe dinafară amorul 
propriu pe la toate cusăturile. Bou-a-nceput să 
creadă în propria-i publicitate. Ce idiot! Unii 
nu-s croiţi să reziste la celebritate. 

— Spre deosebire de tine, hmm? comentă 
Ethel, aruncându-şi pe spate coama luxuriantă 
de păr blond murdar. 

— Eu îi fac faţă, barosane, se lăudă Angie. 

Toţi producătorii ăia obsedaţi sexual care- 
ncearcă să mi-o tragă. Nu c-aş fi tocmai Miss 
Sex Simbol 1998, da' ăia-s nişte dulăi în 
călduri 

— Nu vor să ştie decât dacă li se mai scoală. 
Ha! Pulangii ramoliţi - îşi iau Viagra cu 
cafeaua de dimineaţă. Şi-nchipuie că dacă li se 

face os asta înseamnă că-s mai bărbaţi. 

— Gata, gata, râse Eddie în sinea lui. Nu te 
descărca pe mine. 

Când maşina coti de pe Wilshire Boulevard, 
Eddie observă imediat un lung şir de limuzine 
în faţa lor. 

— Ar fi trebuit să luăm o maşină cu şofer, 
gemu el. O s-arătăm ca rața printre lebede. 

— Crezusem că voiai să conduci Ferrari-ul, 
ripostă Angie, cu mintea încă îndreptată pe 
jumătate spre Kevin. 

— Am vrut, deschise el fereastra, aplecându- 
se să atragă atenţia unui agent de circulaţie 
hispanic. Hei, prietene, scuză-mă. Sunt cu 
Angela Musconni în maşină. Nu vrea s-o ia 
lumea cu asalt sau să dea buzna fotografii. 
Poţi face ceva pentru noi? 

— Sigur, domnu’, răspunse polițistul, 
încercând să se uite cât mai atent spre fotoliul 
din dreapta, la Angie, pe care o văzuse într-un 
film unde se fâţâia aproape goală. Lăsaţi 
maşina aici. Chem un valet de parcare s-o ia. 
O puteţi strecura prin spate. 

— Mulţam, aruncă Eddie. 

— Bine gândit, comentă Angie, coborând din 
maşină. 

— Mda, mă rog, nu vă de ce iubita mea ar 
trebui s-aştepte, replică el. 

Apoi se aplecă şi-i dădu un sărut lung, lent şi 
senzual. 

Angie ieşi la suprafaţă cu un rânjet tâmp pe 

buze. 
Era excelent că se împăcase cu Eddie, mai 
ales acum, când ea era în postura de şefă. 


Capitolul 13 


— Îi dau în judecată pe-mpuţiţi pân-la 
ultimu'. O dau în judecată pe cioroaica aia și 
postu’ de televiziune şi pe oricine-ndrăzneşte 
să se pună cu mine. 

— Calmează-te, îi spuse lui Darlene La Porte 
avocatul, Linden Masters, un bărbat înalt, cu 
ochi albaştri pătrunzători şi barbă albă, 
distinsă. Linden emana un aer de 
respectabilitate, care avea efect asupra 
judecătorilor, ţinând seama că-i reprezenta pe 
unii dintre oamenii cu cea mai infernală 
reputaţie din Hollywood, inclusiv Darlene, 
care i se adresase lui când se săturase de 
avocaţii cu reducere de preţ şi-şi dăduse 
seama că, la un preţ pipărat, obținea serviciile 
de care avea nevoie. 

— Curva aia m-a acuzat efectiv că eu am 
omorât-o pe Hildie, fierbea Darlene. Nu ştiu 
nimic de asta. 

— Adică tocmai motivul pentru care azi vom 
vizita secţia de poliţie, replică Linden, cu un 
glas enervant de calm. Le vei spune că nu ştii 
nimic, după care te vor lăsa în pace. 

Cooperarea e cheia. Dacă eviţi să le vorbeşti, 
Darlene, vor crede că ai ceva de ascuns. 

— Ce vrei să spui? întrebă ea, arţăgoasă. 

Linden se trase de barbă. 

— Ai trimis-o pe Hildie la întâlnire cu un 
client? 

— Nu, răspunse Darlene, plimbându-se pe 
mocheta pufoasă din luxosul ei living room. 

— Eşti sigură? Fiindcă, dacă ai trimis-o, mie 
ar fi bine să-mi spui. Ca avocat al tău, rolul 
meu e să te apăr. lar dacă ascunzi cea mai 
mică probă... 

— O, Doamne, Linden, se trânti ea într-un 
fotoliu moale şi adânc. Fireşte că nu-ţi ascund. 

Ceea ce-ar fi vrut cu adevărat să spună era: 
„Da, am trimis-o cu singurul client despre care 
nu ştiu nimic. Îşi zice Mister X. Primesc 
comenzi de la el doar ocazional. Plăteşte gras. 
Numai cash. Fetele îl găsesc cam sucit, dar nu 
le-a făcut niciodată nici un rău.” Dar, desigur, 
nu putea spune aşa ceva. 

— Bine, răspunse Linden. 

Darlene sări iar în picioare şi merse către 
fereastra largă cu vedere spre Wilshire 
Boulevard. Se uită afară, privind maşinile care 
treceau în mare viteză. 

Un moment, mintea îi reveni în trecut cu un 
an, la Kimberly. O colase pe Kimberly cu un 
client. Acel client era Mister X. O săptămână 
mai târziu, cadavrul fetei fusese pescuit din 
ocean. 

În mintea ei, Darlene refuzase tot timpul să 
facă vreo legătură între cele două evenimente, 
imaginându-şi că Kimberly ieşise cu nişte 
prieteni după întâlnirea cu Mister X şi murise, 
sau fusese asasinată la una din orgiile cu 
droguri pe unde se învârtea mereu. Şi-acum, 
poftim. 

— Eu le ajut pe fetele astea, spuse ea, 
vorbind cu repeziciune. Dacă n-aş fi lângă ele, 
să le supraveghez vieţile, ar face trotuarul ori 
s-ar tăvăli în noroi prin cine ştie ce bombă 
sordidă, lângă autostradă. Le salvez de ele 
însele. Graţie mie, locuiesc în apartamente 
civilizate, poartă haine frumoase. Le fac numai 
bine. 

— Nu e nevoie să-mi spui, răspunse Linden, 
convins că Darlene îşi credea propriile 
minciuni. Dar, atâta vreme cât îi plătea 
onorariile exorbitante, ce-i pāsa Jui? 

— Ce efect va avea asta asupra reputației 
mele? se văicări ea, întorcându-se spre avocat, 
îi pot da în judecată? N-am nicio poftă să 
ajung o a doua Heidi Fleiss. 

— În sensul ăsta, nu e niciun pericol. Pe 
Heidi au  înfundat-o sub prezumpţia de 
evaziune fiscală. Tu îţi plătești impozitele. 

— Da, da, sunt o cetăţeancă cinstită, insistă 
Darlene, încredinţată că aşa era. Am o florărie 
de succes, din care îmi câştig existenţa. Şi 
plătesc o droaie de taxe. O droaie. Şi-acum, 
mi-a fost întinată reputaţia şi vreau daune. 

— Nicio grijă, o linişti Linden. Le vom 
obţine. Dar trebuie să-ţi aminteşti, Darlene, că 
totuşi ai cazier, ceea ce nu e în favoarea ta. 

— Ce naiba, Linden, se răsti ea. Îţi plătesc o 
grămadă de bani ca să-mi menţii reputaţia 
curată. 

— Vin să te iau în două ore, spuse Linden, 
dornic să scape de proasta ei dispoziţie. Intre 
timp, nu vorbi cu nimeni. Fără comentarii 
publice. Cere serviciului de mesaje să-ţi 
răspundă la toate telefoanele. 

— Foarte bine. 

Darlene îl conduse pe Linden la uşă, apoi 
intră în dormitor. Hildie fusese o fată atât de 
dulce, iubitoare de distracţii, aproape inocentă 
într-un fel. De ce o trimisese cu Mister X? Ştia 
că individul era pervers. De ce nu alesese una 
dintre fetele mai sofisticate? apoi îşi aminti - 
pe Kristin o dorise. 

Pradă unui impuls, se duse la telefon şi 
formă numărul lui Kristin. Camerista o 
informă că era plecată. 

— Trebuie să vorbesc urgent cu ea, Chiew, 
spuse Darlene. 

— Pare rău, răspunse Chiew. Miss Kristin nu 
venit acasă azi noapte. Eu faci griji. Nu mesaj, 
nu nimic. 

— N-a venit acasă? repetă Darlene, dintr-o 
dată cuprinsă de panică. 

Lui Kristin nu-i stătea în fire să dispară fără 
a lăsa vorbă unde era - întotdeauna se asigura 

că putea fi găsită, în caz că se întâmpla vreo 
urgenţă cu sora ei. 

— Ştii unde s-a dus? întrebă Darlene, 
încercând să-şi păstreze calmul. 

— Nu, doamnă. A căutat un domn. Jake Sica. 
Când vine, vrea să telefoneze la hotelul la el. 

— Dă-mi numărul, ceru brusc Darlene. lar 
când veni acasă, pune-o să mă sune imediat. 

În timp ce punea receptorul în furcă, 
Darlene privi lung numărul. Avea o presimţire 
rea, foarte rea. Cine era acest Jake? Kristin nu 
ieşea cu nimeni, numai în interes profesional. 
Îi mărturisise lui Darlene că nu avea nevoie de 
viaţă personală, că n-o interesa decât să 
câştige destui bani pentru a avea grijă de sora 
ei. 

Ridicând receptorul, Darlene formă rapid 
numărul. Era un hotel. 

— Cu Jake Sica, ceru ea, încercând să-şi dea 
seama de ce numele îi suna vag familiar. 

Jake răspunse de la primul apel. 

— Înţeleg că o căutaţi pe Kristin, spuse ea. 

Jake recunoscu imediat vocea femeii de pe 
robotul lui Kristin. 

— Cine-i la telefon? întrebă el. 

— Cine sunt eu nu contează. Ştiţi unde este 
Kristin? 

— Eşti codoaşa ei, nu? 

— Ba pardon? 

— Eram la ea când ai sunat-o pe robot. Voiai 
să întâlnească un anumit Mister X. Ai spus. Că 

plătea o grămadă de bani. 

— Cine naiba eşti dumneata?  zbieră 
Dariene, pierzându-şi calmul obişnuit. 

— Cineva care ţine la ea. 

— Dacă ţii la ea aşa de mult, cum de nu ştii 
unde-a fost azi-noapte? 

— Nu te priveşte, dar ne-am certat din cauza 
mesajului dumitale. Acum o caut şi eu. 

Dariene trânti telefonul. N-avea de gând să 
se lase implicată. Povestea asta nu se putea 
sfârşi decât prost. 


Pândind lângă dormitor, Junia Ladd, 
principala amantă a lui Dariene, ascultase 
conversaţia cu urechea lipită de uşă. Junia, o 
fată de optsprezece ani ascuţită la faţă, cu 
piele ivoire delicată şi păr blond scămos, era 
concubina ei de un an şi jumătate, de când 
Dariene o salvase dintr-un centru de detenţie 
a minorilor. 

Junia se bucura de luxul convieţuirii cu 
Dariene, dar uneori trebuia să se elibereze şi, 
când o făcea, avea nevoie de un ban de 
buzunar. Cel mai de dorit era să câştige câte 
ceva pe deasupra, căci Darlene, deşi 
generoasă, trebuia întotdeauna să ştie cum îşi 
cheltuia Junia banii. Junia putea să intre la 
Sak's sau la Neiman's şi să cumpere pe 
datorie orice voia, dar dacă Darlene o bănuia 
că-şi cheltuia banii pe coca sau iarbă, facă 
crize urâte. 

Uneori, Junia fura câte o sută din poşeta 
Prada a Darlenei, când credea că putea să-i 
meargă. Alteori, încerca să le facă oamenilor 
favoruri în schimbul banilor. 

Numărul de telefon al lui Kristin dat 
Domnului X fusese un asemenea favor, pentru 
care primise cinci sute de dolari. Noroc că 
Darlene era în baie când ea răspunsese la 
telefon. 

Mister X o urmărea pe Kristin. Probabil 
simţise că Junia era uşor de manipulat, căci 
începuse cu cuvintele: 

— Dă-mi numărul lui Kristin de-acasă şi-ţi 
plătesc cinci sute de parai. 

— De unde ştiu eu că vă ţineţi de cuvânt? 
întrebase Junia, privind spre uşa băii, pentru a 
se asigura că Darlene nu se pregătea să iasă. 

— Coboară la parter într-o oră. Portarul din 
hol îţi va da un plic cu numele tău scris pe el. 
Banii vor fi înăuntru. Tu lasă-i alt plic, cu 
numărul lui Kristin, pentru mine. Scrie la 
destinatar, Pomnul Smith”. 

— Okay, răspunsese Junia. Numai să nu- 
ndrăzniți să-i spuneţi lui Darlene. 

Târgul fusese încheiat duminică. Acum, cu 
toate discuţiile despre asasinarea lui Hildie, 
implicarea Domnului X şi lipsa lui Kristin de- 
acasă toată noaptea. Pe Junia o apucaseră 
nevricalele. Se întreba dacă nu cumva ar fi 
fost mai bine să-i mărturisească Darlenei ce 
făcuse. 

Nu, nu putea. Îi era prea frică. Darlene avea 
un temperament feroce, iar Junia nu voia să 
fie aruncată înapoi pe stradă. li convenea cum 
se aranjase. Până şi amorul îi plăcea, deşi nu 
s-ar fi putut spune că era complet lesbiană. 
Junia umbla pe ambele căi, găsind mai 
prudent să-şi păstreze deschise toate 
posibilitățile. 

Apoi, reveni cu gândul la Kristin, pe care o 
simpatizase mult, fiindcă era o ființă cu 
adevărat agreabilă, spre deosebire de celelalte 
fete, care erau mai mult nişte cărnuri de tun 
cu care Junia nu se înțelegea deloc. 

O auzea pe Darlene tropăind prin dormitor. 
Probabil nu era momentul cel mai potrivit ca 
să-i spună despre telefonul Domnului X, dar 
Junia îşi dădea seama că n-ar fi stricat să facă 
ceva. 

Îndrăzni să între. 

— Fir-ar mă-sa a dracu’! zbieră Darlene. 
Cum îndrăzneşte pizda aia să mă târâie-n 
ancheta asta de crimă! Am s-o dau în judecată 
de i-o zbura curv’ ăla negru din televiziune de 
nu se vede. Niciodată n-ai s-o mai vezi la teve! 

Era într-una din crizele ei. Odată ce se 
pornea, nu mai putea fi oprită până nu i se 
dădea satisfacţie într-un fel sau altul. 

Darlene, care prezenta o imagine publică 
sofisticată şi calmă, era de fapt, o căţea 
turbată. Totuşi, în cele optsprezece luni de 
când trăiau împreună, Junia învățase cum s-o 

ia. 

— Nu sunt mulţumită deloc, spuse Darlene, 
cu voce amenințătoare. Şi arăt ca un căcat. 
Mă duc să mă schimb. 

Şi intră val-vârtej în camera de toaletă. 

Junia merse grăbită spre bloc-notesul de 
lângă telefon. Darlene avea obiceiul să scrie 
totul pe hârtie şi, evident, văzu numele omului 
cu care vorbise despre Kristin - Jake Sica - şi 
un număr. 

Junia nu ştia ce să facă. Nu c-ar fi fost o 
Bună Samariteancă sau aşa ceva, dar cum să 
poată sta cu mâinile-n sîn? Hildie fusese 
asasinată şi, indirect, putea fi vina Darlenei. 
Era sigură că Darlene nu-şi mai amintea, dar 
într-o seară, cu vreo şase luni în urmă, se 
îmbătase cu o sticlă de Cristal şi, sub aşternut, 
îi dezvăluise Juniei povestea lui Kimberly şi 
legătura ei cu Mister X. 

Junia ascultase, fără să spună nimic. A doua 
zi dimineaţă, Darlene părea să fi uitat complet 
cele îndrugate în timpul nopţii şi nu mai 
pomeniseră niciodată de acel subiect. 

Dacă Darlene intra în puşcărie, însemna 
cumva că ea, Junia, avea să rămână în 
apartament, cu toţi banii, hainele şi celelalte 
chestii? 

Da! Toate aveau să rămână oficial în grija ei, 
cât timp Darlene stătea închisă. Mamă! Bună 
treabă. 

Apoi, se trezi la realitate. Nu aşa avea să 

meargă. Nu, aveau s-o arunce afară ca pe-o 
cârpă. Nu-i rămânea nimic. 

Pe furiş, copie numărul de telefon al lui Jake 
şi îl strecură în buzunarul blugilor. 

— Hei, Darl, strigă ea prin uşa camerei de 
toaletă. Vrei să vin şi eu la secţie cu tine? 

— C-eşt” copilă? întrebă Darlene, revenind în 
dormitor cu un furou de dantelă La Perla în 
culoarea bronzului pe trupul ei bine tonifiat. 
Tu, scumpa mea, nu te-amesteci în povestea 
asta. Să nu uităm unde te-am găsit. Aşa că-ţi 
propun ca-n următoarele câteva câteva 
săptămâni să bagi capul cât mai la fund. Ba 
chiar, nici măcar la telefon să nu mai răspunzi. 
Las' să răspundă serviciul de mesaje. 

— Oricum, pe mine nu mă sună nimeni, 
mormăi Junia. Nu-mi dai voie să am nicio 
prietenă. 

— Eşti nedreaptă, o repezi Darlene, tăios. 
Noi trăim în alt stil decât restul lumii. Te 
mulţumeşti doar să fii cu mine, nu? 

Junia ar fi răspuns: „Nu, ai cu douăştrei de 
ani mai mult ca mine şi n-avem nimic în 
comun. ” 

Dar tăcu. Ştia că ducea o viaţă ocrotită şi n- 
avea de gând să piardă totul. 

Cel puţin, nu înainte de a fi pregătită. 

Capitolul 14 


Rudele intrară dintr-o încăpere privată din 
spate şi se înşirară în rândul întâi. In frunte 
mergea nefericitul soţ, Bobby Skorch, care se 
afla sub efectul puternic al calmantelor sau 
poate al unor droguri - abia se ţinea pe 
picioare. 

Bobby purta un pardesiu din piele neagră, 
lung până la glezne, şi ochelari de soare; părul 
său lung şi brunet, slinos, era strâns la spate 
într-o coadă de cal. 

În spatele lui venea tatăl lui Salli, un bărbat 
scund şi îndesat cu păr roşcovan ca morcovul, 
tuns perie, şi un tic nervos. Il urmau două fete 
foarte tinere, blonde drăguţe, într-un stil 
nesofisticat. Erau surorile după tată ale lui 
Salli. Mama lor, o femeie obeză, prea fardată 
şi într-o rochie de cocktail din satin albastru 
lucios, complet nepotrivită, venea imediat 
după ele. 

Şi, la urmă, bunicul, un bătrân cu aer şiret, 
îmbrăcat într-un costum maro jerpelit, care-i 
stătea prost. 

Atenţia lui Tucci se îndreptă spre Bobby, 
soţul îndurerat, care fusese zărit în seara 
trecută agăţând o fată pe Sunset şi ducând-o 
într-un hotel. Halal soț îndurerat, reflectă el. 
Hmm... de-abia aştepta să audă raportul lui 

Lee despre cele două stripteuse. 

Cu cât se gândea mai mult, cu atât îl viza 
mai tare pe Bobby Skorch ca principal 
suspect. 


— Uite-o pe Angela Musconni cu fostul soţ al 
lui Salli, o înghionti Cole pe Madison. 

Aruncă şi ea o privire spre seducătoarea 
tânără care intra pe uşa laterală, însoţită de 
un tip şleampăt cu o claie de păr blond 
nespălat. Era clar că Salli avusese o tendinţă 
spre bărbaţii ce semănau cu nişte 
rock'n'rolleri scăpaţi de sub control. 

— Deci ăsta-i Eddie, spuse Madison încet. 

Salli a vorbit despre el în interviu, a spus că 
o bătea. 

— Ţi-am zis eu, îi aminti Cole. De vreo două 
ori, chiar eu a trebuit s-o duc la spital. De fapt, 
Eddie şi cu mine ne-am luat la harţă într-o zi. 

— Serios? 

— Mhm. M-am cam luat de el pentru felul 
cum se purta cu Salli şi el m-a făcut poponar. 
Aşa că l-am bătut de s-a căcat pe el, râse Cole, 
amintindu-şi.  Dobitocul a meritat. Trata 
femeile ca pe nişte balegi. 

— Crezi că e posibil s-o fi omorât el? îl 
întrebă Madison. 

— Nu m-aş mira. 

Madison îi privi pe Eddie şi Angie în timp ce 
se aşezau, observând că, de cum se instalară, 
Angela începu să-şi plimbe mâinile prin părul 

lui Eddie, gângurindu-i la ureche. Se vedea 
clar că erau un cuplu. 

Apoi, atenţia lui Madison fu atrasă spre 
moderatorul de talk-show-uri Bo Deacon, pe 
care-l întâlnise în avionul de L.A., 

Trecuseră doar câteva zile, dar păreau luni 
întregi. 

Bo intră zgomotos, cerând locuri în faţă. Era 
cu o roşcată trupeşă de vreo patruzeci de ani, 
care se ţinea de braţul lui ca şi cum s-ar fi 
aşteptat s-o ia la fugă din clipă-n clipă. 

— Bo s-a dat la Salli în avion - sau, a 
încercat, îi şopti ea lui Cole. Numai că Salli nu 
i-a înghiţit balivernele. 

— Altă jigodie, comentă Cole. 

— Văd că tu-i cunoşti pe toţi. 

— E meseria mea - sigur. Sunt cam ca un 
felcer sau un barman - cu mine, zic şi laptele 
pe care l-au supt. 

— L-ai antrenat şi pe Bo? 

— Vreo trei luni. E un nesimţit puturos. Nu 
voia să lucreze, şi pe urmă a dat vina pe mine 
că tot punea grăsime pe el. Aşa că m-a 
concediat. A fost cea mai fericită zi din viaţa 
mea. Avea gagici pe bandă rulantă, plus o 
nevastă - una geloasă. 

— Fermecător. 

— Lucram cu el în cabina de la studio. Toate 
internele alea mici intrau şi ieşeau cât era ziua 
de lungă. Sistemul lui era să le cordească şi să 
le concedieze. 

Madison oftă. 

— Nu mai există niciun om cumsecade în 
Hollywood? 

— Eu. 

— Vorbeam de bărbaţii hetero. 

— Da’ ce, nu ştiai? zâmbi Cole larg. 
Heterosexualii-s o specie pe cale de dispariţie. 

— Mulţumesc! 

— De ce-am venit aici? întrebă doamna Bo 
Deacon. Se numea Olive şi era fostă show girl. 

— Din respect, mârâi Bo, dorindu-şi ca 
nevastă-sa să-şi ţină gura. 

Era beată, ca de obicei. O prinsese sugând 
scotch sec după barul din casă, înaintea 
plecării la înmormântare. 

— Dacă nu veneam, ar fi comentat oamenii. 
Salli a apărut la emisiunea mea de 
nenumărate ori. 

Și pariez că nu numai acolo, medită Olive, 
încruntându-se pe furiş. Muieraticul ei soţ bun 
de nimic chiar credea că nu-i ştia apucăturile? 
Dacă n-ar fi fost copiii şi gloria de a fi măritată 
cu un om celebru, l-ar fi părăsit cu ani în 
urmă. 

— Sper că nu te-aştepţi să merg şi la 
recepţie, spuse ea, cu colţurile buzelor rujate 
exagerat arcuindu-se în jos. Salli T. Turner n-a 
fost decât o secătură ieftină. 

— Cum poţi spună una ca asta la 
înmormântarea ei, pentru numele lui 
Dumnezeu? se indignă Bo, privind în jur ca să 

se asigure că nimeni nu auzise. 

— Fiindcă aşa a fost, şuieră Olive. lar eu, 
una, n-am să fac din ea o sfântă, acum c-a 
murit. 

— Mare căţea mai eşti, Olive, murmură el, 
simţindu-i izul puternic de scotch din 
răsuflare. 

— Exact, şi tu mori de ciudă. De-asta te-ai 
însurat cu mine. 

Ba nu, răspunse el în gând, te-am luat 
fiindcă aveai ţâţe mari şi erai sexy cât încape, 
iar eu, ca un bou tembel ce eram, am crezut c- 
aşa aveai să rămâi. 

Din păcate, acum Olive era cam la fel de 
sexy ca un sac de fasole. In plus, era cea mai 
nesătulă sugativă şi, ori de câte ori îi 
promisese că avea să se lase de băut, n-o 
făcuse niciodată. Două internări la Clinica 
Betty Ford şi tot nu se lăsase. 

Îi bombăni ceva. N-o asculta; era prea 
ocupat să le facă tuturor cu mâna. Aflase, în 
cei cincisprezece ani de când era căsătorit cu 
Olive, că singura cale de a o trata când bea 
era aceea de a n-o lua în seamă. Uneori, chiar 
reuşea. 

Când Natalie ajunse în Westwood, era prea 
târziu ca să se mai apropie de înmormântare. 
Se adunaseră mulţimi imense. Işi găsi echipa 
de filmare şi se instală alături, dincoace de 
cordoane. Şmecheria era să prindă 
celebrităţile la întoarcerea spre maşini. Unele 

aveau să-i vorbească. Altele, nu. În fond, nu 
era tocmai o mare premieră de film. Era o 
înmormântare - o mare înmormântare. 

Natalie era activată. Reportajul ei nimerise 
în plin. Până şi Garth era mulţumit. 

Putea fi începutul unei direcţii cu totul nou 
pentru ea şi sosise momentul. Era gata. Incă 
din colegiu fusese gata. 

Văduvul în manta de piele neagră se rezemă 
de spătarul banchetei tari de lemn şi-şi lăsă 
lacrimile să curgă, în timp ce-l asculta pe Mick 

Jagger  zbierând Satisfaction.  Alesese 
personal toate discurile. Nu erau melodiile 
favorile ale lui Salli, erau ale lui. EZ era cel 
rămas în urmă. El era nenorocitul de 
supravieţuitor, aşa că putea alege el muzica. 

Nimeni nu-i vedea lacrimile, ascunse după 
ochelarii Ray-Bans negri şi mari. 

Işi şterse obrajii cu o mână, distrugând orice 
semn de vulnerabilitate. Pe dosul mâinii avea 
tatuate două cuvinte trecând printr-o inimă în 
flăcări. Salli Forever. 

Şi, în timp ce Mick Jagger continua să urle 
Satisfaction, Bobby continua să-şi tânguiască 
ţipătul tăcut al unei dureri insuportabile. 


87 


Capitolul 15 


Străduindu-se să-şi menţină luciditatea, 
Kristin conchise că, zăcând pe podea şi 
plângându-şi de milă, n-avea să-şi uşureze cu 
nimic situaţia. Căzuse într-o capcană - atâta 
lucru era evident. Era goală, ceea ce o făcea 
să fie şi mai vulnerabilă. Şi era hotărâtă să 
supravieţuiască din acel calvar. Trebuie, de 
dragul lui Cherie. 

Se ridică, trăgând aer în piept prelung, 
adânc. Apoi, se duse la micul pat şi smulse cu 
febrilitate singurul cearşaf. Ţinându-l întins, îl 
găuri cu pumnul, apoi îşi împinse capul prin 
deschizătură. li mai făcu două găuri pentru 
braţe şi-i rupse partea de jos. Acum purta un 
fel de poncho ca un cort, dar cel puţin nu mai 
era goală. 

În continuare, inspectă patul de lemn, 
trăgând pe podea salteaua pleoştită. Rama 
patului stătea la câţiva centimetri deasupra 
podelei, pe patru picioare groase. 

Opintindu-se din răsputeri, reuşi să încline 
rama într-o parte. Cercetă cu atenţie 
picioarele. Da! Erau prinse cu şuruburi. Dacă 
le putea demonta, urma să aibă câteva arme 
irezistibile contra Domnului X, când se 
înapoia. 

Avea nevoie de o şurubelniţă - dar de unde 
s-o ia? 

Foarte simplu. Îi mai rămăseseră bijuteriile. 
Un inel. Cercei mici cu filet. O medalie a 
Sfântului Cristofor de care nu se despărţea 
niciodată. 

Desprinzând lanţul pandantivului, începu să 
deşurubeze cu ajutorul micului cerc de aur, 
pentru a demonta încet dar sigur primul 
picior. 

Când în sfârşit îl scoase, sentimentul de 
triumf fu îmbătător. 

După câteva momente de odihnă, înarmată 
cu mica dar ucigătoarea armă, făcu o 
încercare la fereastră, lovind-o din toate 
puterile. Geamul se sparse - ceea ce-i puse cu 
adevărat adrenalina în mişcare, atât de tare 
încât aproape că nu simţi ciobul care-i tăie 
braţul. Durerea nu însemna nimic. Hotărârea 
era totul. 

Dând la o parte sticla spartă, trecu la 
scândurile care acopereau fereastra. Folosind 
piciorul de lemn ca pe un berbece, atacă 
scândura din mijloc, adunându-şi toate forţele. 

Un timp, crezu că n-avea să cedeze, dar 
după o jumătate de oră de lovituri îndesate, 
scândura începu în sfârşit să se îndoaie la 
mijloc, făcând-o să-şi înteţească atacul, deşi 
era frântă de oboseală şi leoarcă de 
transpiratie. 

Cămăruţa, cu puţinul ei aer, era ca o saună. 
Afară, se auzeau valurile oceanului. Unde se 
afla? 

Şi unde era Mister X? 
Ce planuri ticăloase avea? S-o ucidă? 
Căci, dacă da, nu-şi alesese bine victima. 

Capitolul 16 


Slujba funerară părea să nu se mai 
sfârşească. Mulţi oameni insistau să ţină 
cuvântări, inclusiv agentul lui Salli, managerul 
ei, agentul publicitar, partenerul şi partenera 
din serialul de televiziune şi, la sfârşit, tatăl ei 
- care îngăimă câteva cuvinte aproape 
neinteligibile, atât de intens suferea. 

Bobby Skorch nu spuse nimic. 

După ceremonie, se dezlănţui un aer de 
entuziasm. Toţi se ridicaseră în picioare şi 
formau bisericuțe. Mulţimile de afară erau 
enorme şi, în timp ce celebrităţile ieşeau pe 
rând din capelă, urletele fanilor din apropiere 
umpleau văzduhul. Trei-patru elicoptere se 
învârteau pe deasupra, fotografii stăteau 
căţăraţi în copaci cu teleobiectivele, în timp ce 
poliţiştii îşi ieşeau din minţi încercând să-i 
conducă pe toţi în siguranţă până la maşini şi 
limuzine pentru a pleca de-acolo. 

Madison stătea afară cu Cole, înghiontiţi din 
toate părţile. 

— Fantastică scenă, comentă ea, privind în 
jur cu uimire. 

— Mai mult ca sigur, fu Cole. De acord. Şi 
vreau să plec. 

Era mai uşor de spus decât de făcut, 
întrucât erau prinşi în menghina umană a 

tuturor celor ce se întreceau să ajungă primii 
la maşini. 

Cineva o împinse accidental pe Madison din 
spate. Se răsuci să protesteze, pentru a se 
pomeni faţă în faţă cu Bo Deacon. O privi de 
parcă ar fi cunoscut-o de undeva, dar fără a-şi 
aminti prea bine de unde. 

— Domnule Deacon, îl salută ea. Madison 
Castelli. Mai ţineţi minte? Ne-am întâlnit în 
avion, acum câteva zile. Dumneavoastră, eu şi 
Salli. 

— Cum ziceţi? întrebă el, încercând să se 
retragă, ceea ce era imposibil, din cauza 
masei de oameni. 

— În avion, de la New York încoace. 

Bo păşi înapoi, în timp ce nevastă-sa păşea 
înainte. 

— Eu sunt doamna Deacon, anunţă ea rece. 
Cine ziceai că eşti, dragă? 

— Madison Castelli. Soţul dumneavoastră şi 
cu mine am venit de la New York cu acelaşi 
avion. Dorea să stea lângă Salli, aşa că am 
făcut schimb de locuri. E o tragedie 
îngrozitoare, nu-i aşa? 

Olive îi aruncă soţului ei o privire veninoasă. 

— Voiai să stai lângă Salli, aşa? mârâi ea, de 
parcă l-ar fi prins făcând laba în Times 
Square. 

— Doar cinci minute, se bâlbâi Bo. Aveam de 
discutat nişte probleme cu ea. 

— Ce fel de probleme? 

— Nimic important. 

— Mă apucă greața. 

— Taci, Olive, se răsti Bo, gesticulând 
disperat spre valet. Adu-mi odată maşina aia 
împuţită. Nu ştii cine sunt? 

Madison se întrebă ce se întâmpla cu Bo şi 
soţia lui. Părea extrem de agitată. Şi se vedea 
clar că era beată. Fermecător cuplu. 

Inainte de a apuca să-şi mai pună şi alte 
întrebări, apăru Bobby, înconjurat de familia 
lui Salli. 

Oamenii se retraseră, făcându-i loc să treacă 
prin mulţime. Cele două surori mai mici ale lui 
Salli plângeau, copleşite de emoție. Mama lor 
le tot îndemna să tacă. 

— N-ar trebui să aducă aici copii, bombăni 
Cole. Uită-te la ele, s-au zăpăcit complet. 
Probabil că pân-acum nici n-au ieşit din Idaho. 

Tatăl lui Salli suspina pe faţă, cu lacrimile 
rostogolindu-i-se pe obraji. 

Un fotograf singuratic reuşi să se repeadă 
printre paznici şi începu să imortalizeze 
instantanee cu familia. 

Doi bodyguarzi săriră înainte, apucându-l de 
umeri şi zdrobindu-i camera de pământ. 

— Băi căcaţilor! strigă fotograful. Imi fac 
doar meseria. 

Madison se întoarse tocmai la timp pentru a- 
l vedea pe Eddie Stoner care se îmbulzea prin 
gloată, trăgând-o pe Angela Musconni după el. 
Eddie se îndrepta direct spre Bobby, cu o 

expresie hotărâtă în ochi. 

— Tu ai făcut-o, aşa-i? zbieră el beligerant, 
apropiindu-se. Tu... în mă-ta... ai făcut-o! 

Bobby refuză să-l ia în seamă, dar toţi 
ceilalţi se  întoarseră să caşte gura, cu 
neruşinare. 

— Haide, recunoaşte! Futu-te-n cur pă mă-ta 
de ipocrit! ţipă strident Eddie. Mi-ai omorât-o 
pe Salli! 

În sfârşit, Bobby se dezmetici. 

— Cu mine vorbeşti? se răsti el. Băi laş de 
tot căcatu'! 

— Mda, cu tine vorbesc, replică Eddie, 
repezindu-şi bărbia înainte. 

Cele două fetiţe se agăţară de mama lor, 
îngrozite de cei doi bărbaţi furioşi. 

— Nu face asta, îl rugă tatăl lui Salli, cu 
lacrimile şiroindu-i pe obrajii zbârciţi. Te rog, 
nu fă o scenă. 

— Să nu fac o scenă? strigă înverşunat 
Eddie. Am să-i fac ferfeniţă moaca asta de 
stricat. 

Angie îl prinse de braţ. 

— Hai să mergem de-aici, Eddie, îl îndemnă 
ea. Nu-ţi foloseşte la nimic. 

Pe Eddie îl apucase. Se smuci din mâna ei, 
aproape făcând-o să-şi piardă echilibrul. Apoi, 
dădu un pumn sălbatic, nimerindu-l pe Bobby 
deasupra ochiului cu inelul de pe degetul mic 
şi zburându-i ochelarii negri, care căzură la 
pământ, făcându-se praf. 

Bobby scoase un muget de durere şi furie şi 
lovi şi el. Înainte de a apuca să intervină 
cineva, amândoi se încăierară cu pumnii, 
sălbatic. 

Paparazzii se  repeziră de peste tot, 
fulgerând din  blitzuri, înghiontindu-se să 
prindă cele mai bune poziţii. Elicopterele de 
deasupra se lăsară mai jos. Câţiva paznici 
săriră înainte, hotărâți să-i despartă pe cei doi 
- atât de hotărâți, încât uitară să mai 
controleze şi presa. 

— O, Doamne! Nu mai suport, lese cu circ, 
exclamă Madison. 

— Mai bine să ne mişcăm de-aici, răspunse 
Cole, luând-o de braţ. Luăm maşina puţin mai 
târziu. 

O parte din ea voia să plece, cealaltă ar fi 
vrut să rămână. Era un subiect de senzaţie, 
desfăşurându-se chiar în faţa ei, şi ştia că 
trebuia să-l observe. 

— Nu, spuse ea. Trebuie să văd ce se 
întâmplă. 

— Cineva o să păţească ceva, asta o să se- 
ntâmple, insistă Cole, încercând totuşi s-o 
îndepărteze. 

Doi dintre bodyguarzi îl imobilizaseră pe 
Eddie, cu braţele răsucite la spate. 

Bobby profită de ocazie pentru a-i trânti un 
pumn în faţă. Se auzi trosnetul dinţilor rupti şi 
începu să ţâşnească sângele. 

— Lasă-l în pace, bestie cretinoidă! zbieră 

Angie, sărind asupra lui Bobby pentru a-l 
bumbăci cu pumnii. Bobby se smuci, 
scuturând-o de pe el, după care îi arse una în 
bărbie. Angie căzu ca o piatră. 

— Iisuse! gemu Cole. Acuma tre'să mă bag. 

Şi se repezi la Bobby, trântindu-l la pământ. 

Domnea haosul. Femeile urlau, bărbaţii 
strigau şi înjurau. Ca un roi de țânțari, 
fotografii erau peste tot. lar echipele de 
televiziune,  adulmecând sângele,  rupseră 
rândurile, sporind debandada. 

Zbătându-se să se dea la o parte, Bo Deacon 
fu lovit involuntar în faţă de un paznic. 

— Nasu’ meu! chiţăi el. Idiotule! Mi-ai rupt 
nasu-n morţii mă-tii! 

— Aşa-ţi trebuie, c-ai vrut să vii aici, 
bodogăni Olive. 

— Du-mă-n paştele mamii mele la un chirurg 
plastic! răcni Bo. Şi tacă-ţi gura! 

Nu existau destui paznici pentru a controla 
ceea ce se întâmpla. Toată urmarea 
funeraliilor se transforma într-un fel de 
pandemoniu dement al celebrităților. 

Şi nimeni nu putea face absolut nimic. 

Când ajunse şi Tucci la faţa locului, erau 
implicaţi cu toţii. Observând rapid situaţia, se 
îmbrânci prin mulţime, smulgându-l pe Cole 
de pe Bobby - care acum, pe lângă tăietura de 
deasupra ochiului stâng, mai avea şi nasul plin 
de sânge. Tucci chemă în ajutor doi poliţişti. 

Angie se ridică împleticită în picioare. 

— Arestaţi-l p-ăsta! zbieră ea, arătându-l pe 
Bobby cu degetul. Căcănarul m-a molestat. 
Vreau să-l arestaţi. 

— Du-te naibii, că eşti curvă! replică Bobby. 

— Luate-ar dracu' de nenorocit! urlă ca 
turbată Angie. Uite ce i-ai făcut lui Eddie! 
Uită-te la el! 

Eddie abia mai putea vorbi; stătea aşezat pe 
pământ, cu sângele şiroindu-i pe gură. li 
lipseau doi dinţi din faţă. 

Tucci preluă situaţia sub control.’ 

— Mai bine veniţi cu toţii la secţie, spuse el. 
O lămurim acolo. 

— Pe bune! ţipă Angie, arătând spre Bobby. 
Îl dau în judecată, pe mă-sa! Depunem 
plângere. 

Între timp, camerele imortalizau toate 
momentele delicioase ale celebrităților. 


Capitolul 17 


— Eşti Jake? întrebă Junia. 

— Cine vrea să ştie? întrebă Jake, rezemând 
receptorul între umăr şi ureche. 

— Te. Interesează să afli de Kristin? 

— Unde e? deveni el atent. 

— Ai bani? 

— Ce-i asta, o cerere de răscumpărare? 

— Ştiu despre Kristin chestii pe care-o să 

vrei să  le-auzi. Da’ tre’ să-mi plăteşti 
informaţiile, fin'că dacă ţi le sau, o să 
trebuiască s-o şterg din oraş. 

— Câţi bani? 

— Câţi ai? 

— Vorbim ca proştii - nici nu ştiu cine eşti. 

— Prietena ta ar putea fi în pericol. 

— Ce fel de pericol? 

— Ai citit despre blonda aia moartă din 
ocean? Putea să fi fost Kristin. 

— Cine ești? 

— Dacă ai zece mii de dolari, ne putem 
întâlni. Dacă nu, las-o baltă. 

— De unde să scot eu zece mii de dolari? 

— Nu mă-nteresează. 

— Am impresia că eşti nebună. 

— Dacă mă jigneşti, închid. 

— Okay, okay, ne întâlnim, se îndură el, 
hotărând că cel mai înţelept era să afle despre 
ce era vorba. La urma urmei, dacă Kristin 
avea probleme, trebuia s-o ajute. 

— Şi aduci banii? 

— Da, minţi Jake, nerăbdător. Unde ne- 
ntâlnim? 

— Este un restaurant. Chin Chin, în Sunset 
Piaza. Voi fi la o masă de-afară. Să fii acolo 
într-o oră. 

— Cum am să te recunosc? 

— Voi purta un pulover portocaliu. Şi să n-o 
rasoleşti - dacă vrei s-o ştii pe Kristin în 
siguranţă, fă bine şi adu banii. 

Jake închise telefonul, cu mintea în plin 
tumult. Ce naiba se întâmpla? Şi ce putea face 
el? 

În primul rând, nu-şi adusese aproape niciun 
ban cu el la L.A. - şase, şapte sute de dolari 
cel mult. Banca lui era în Arizona şi nu avea 
cum să retragă o asemenea sumă în aceeaşi zi. 
Şi cine era femeia misterioasă de la telefon? 
Cu siguranţă, nu cea pe care o auzise pe 
robotul lui Kristin - aceasta părea mult mai 
tânără. 

Dându-şi seama pe loc că avea nevoie de 
ajutor, ridică receptorul şi-şi sună fratele la 
postul de televiziune. Jimmy nu era acolo, aşa 
că îl căută acasă, unde-i răspunse soţia lui. 

— Jakie - ne e dor de tine, gânguri Bunny. 
Când mai vii la cină? 

Era clar că uitase de scena pe care o făcuse 
la ultima lui vizită. 

— Spune-i lui Jimmy să mă sune imediat ce 
poate, mai zise el, închizând telefonul, şi încep 
să se plimbe furios prin cameră. 

Şi acum? se întrebă. Dintr-o dată, îi veni în 
minte Madison. Era o femeie inteligentă, şi 
ziaristă pe deasupra. Mai era şi singura 
prietenă pe care o avea în L.A. Sperând că 
urma să aibă ea unele idei, îi telefonă. 

— Salut, Jake, răspunse Madison, cu 
răsuflarea tăiată. Tocmai am intrat. N-o să-ţi 
vină să crezi ce s-a întâmplat la 
înmormântarea lui Salli. Deschide televizorul, 

sunt sigură c-o să se dea la ştirile de la ora 
patru. 

— Am ceva urgent de discutat cu tine, 
replică el. Pot să vin? 

— Sigur că da. 

— Sosesc imediat. 

Îşi luă geaca de piele şi alergă la parter, 
oprindu-se un moment la recepţie pentru lăsa 
vorbă unde era. Apoi, sări la volanul 
camionetei şi porni. 

Madison îl întâmpină în uşă: 

— Părea să fie ceva important. 

— Este, răspunse el, agitat. 

— Intră şi povesteşte-mi. Il mai ştii pe Cole, 
nu? 

— Mda - ura, Cole. Ăă... Madison, e ceva 
cam personal. Putem vorbi undeva în linişte? 

— Stai, dom'le, că eu tocmai plecam, 
interveni Cole. M-așteaptă clienţii şi toţi sunt 
şucăriţi pe mine, fiindcă de când a apărut 
cucoana asta-n oraş, nu mai fac nicio treabă. E 
mult mai mişto să mă plimb cu ea. 

— N-am vrut să fiu necioplit, se scuză Jake. 

— Nicio treabă, răspunse Cole, sărutând-o 
pe Madison. O să-ţi spună cum a fost cu 
demenţa de la înmormântare. Nasol de tot, 
dom'le. 

— Să-ţi ofer ceva de băut? întreb Madison, 
imediat ce Cole plecă. Un Seven-Up? Evian? 
Pellegrino? Avem de toate. 

Jake clătină din cap şi se aşeză. Madison 

arăta extraordinar, ca de obicei, şi părea 
eliberată de orice complicaţii. De ce n-o 
putuse întâlni pe ea mai întâi? 

— Mai ştii ce ţi-am spus despre o femeie cu 
care mă vedeam? 

— Kristin, nu aşa se numea? 

— Mda, în fine... Am făcut ce mi-ai propus şi 
am încercat s-o sun. Nu era acasă, iar 
servitoarea a spus că nu venise toată noaptea. 
Ceea ce, având în vedere meseria ei, cred că 
nu e neobişnuit. Totuşi, nici acum n-a ajuns 
acasă şi, mai adineaori, am primit un telefon 
ciudat de la o fată care m-a informat că Kristin 
e în pericol şi, dacă ne-ntâlnim şi-i dau zece 
mii de dolari, îmi dă informaţii. 

— Glumegşti? 

Ridică din umeri: 

— Nu, deşi m-am gândit că poate ea 
glumeşte. Exact asta simţeam. Vreau să zic, 
ştiu că L.A.-ul are o reputaţie de toată 
nebunia, dar asta nu poate fi decât o glumă 
proastă, nu? 

— Stai să ne înţelegem, se  încruntă 
Madison. Kristin n-a venit acasă azi-noapte. N- 
aţi mai vorbit de când ai plecat de la ea. Iar 
acum, te-a 

— Sunat individa asta, cerându-ţi bani. 

— Cam aşa. A bombănit ceva în legătură cu 
o blondă moartă din ocean. 

— O, Doamne! 

— Ce? 

— Întâmplător ai văzut-o pe Natalie azi la 
ştiri? 

— Nu. 

— A prezentat un reportaj despre blonda 
aia. Era o call girl - lucra pentru o codoaşă 
numită Darlene. Numele ăsta îţi spune ceva? 

— Darlene? Nu. 

— Stai o clipă, spuse Madison, gândind cu 
repeziciune. Ai numărul lui Kristin? 

— Da. 

— Dă-mi-l, mi-a venit o idee. 

— Stai, n-avem timp. Trebuie să mă 
întâlnesc cu femeia misterioasă la Chin Chin, 
peste-o oră 

— Din care, adăugă el, uitându-se la ceas, a 
mai rămas doar o jumătate de oră. 

— Să încercăm mai întâi asta, insistă 
Madison, formând numărul. 

La telefon răspunse Chiew. 

— O caut pe Kristin, ceru Madison. 

— Doamna nu acasă, răspunse Chiew. 

— E la Darlene? 

— Nu. Nu ştii unde. 

— La naiba! îi datorez nişte bani. Care-i 
numărul Darlenei? Sunt în maşină şi nu-l am la 
mine. 

Chiew îi dădu numărul. Madison închise. 

— Vreau să vezi ceva, îi spuse ea lui Jake, 
introducând caseta video cu Natalie în V.C.R. 
Şi punând-o pe Play. 

— Trebuie să mă duc, spuse el, nerăbdător. 

— Cred că Darlene ar putea fi şi codoaşa 
prietenei tale. Şi am senzaţia că aia cu care 
trebuie să te întâlneşti are dreptate. Kristin ar 
putea avea probleme. 

— Căcat. 

Madison sări în picioare. 

— Hai, Jake, zise ea cu fermitate. Merg şi eu 
cu tine. Amândoi, vom afla despre ce e vorba. 


Capitolul 18 


În aceeaşi zi, când Max dădu semne vizibile 
de ameliorare, Diana puse să fie mutat de la 
terapie intensivă într-un salon privat. Işi 
recăpătase luciditatea şi era conştient de 
faptul că ea stătea alături, ţinându-l de mână. 

— Cum te simţi? întrebă Diana, neliniştită. 

— De parcă m-aş fi bătut cu un rinocer, 
gemu Max. Ce-am păţit? 

— Ai fost împuşcat. 

— Împuşcat? repetă el, izbutind să râdă. Şi 
cine mi-a făcut-o - o actriţă nemulțumită? 

— Poliţia ar dori să-ncerci să identifici nişte 
fotografii de dosar, când eşti gata. 

Max oftă: 

— A, mda, mda, zău că numai de-asta-mi 
arde acum. Ştii, să identific un bandit care-o 
să se-ntoarcă să mă frigă. N-aş crede. 

Făcu lin efort să se ridice în capul oaselor, 
strâmbându-se de durere. 

— Şi tu cum se face că eşti aici? 

— Am venit de cum am auzit. Toată noaptea 
am stat lângă tine. 

— Frumos din partea ta. 

— E mai mult decât frumos, Max. Cred că 
trebuie să ştii ce... 

Înainte de a apuca să termine fraza, uşa se 
deschise şi intră Freddie. 

— Ei, începu el, acum în ce te-ai mai băgat? 

— Am încurcat-o eu şi mai rău la viaţa mea, 
nu? zâmbi Max fără vlagă. 

Freddie râse uscat. 

— Mult mai rău. Bine că eşti okay. Diana ţi-a 
purtat de grijă? A 

— E cea mai grozavă. Îţi mulţumesc pentru 
împrumut. 

— Cu complimentele mele, replică Freddie, 
spre furia Dianei. 

O soră neagră, atrăgătoare intră în 
încăpere. 

— Totu-i în regulă, domnule Steele? 

— Perfect. 

— Dacă aveţi nevoie de mine, sunaţi-mă. 

— N-arată rău, comentă Max, în timp ce 
sora se retrăgea. 

— Felicitări, reluă Freddie. Diana mi-a spus 
că te-ai logodit. Cine-i nenorocoasa? 

Max se chinui să înţeleagă despre ce vorbea 
Freddie, apoi totul începu să-i revină în minte. 

Kristin. Nu-i spusese să vină la el acasă? O, 
Doamne, avea s-o umfle râsul când o auzea pe- 
asta. Poate că o logodnă n-a fi fost cea mai 
inspirată idee, la urma urmei, deşi o putea 
opri pe Diana, care tocmai se pregătea să-i 
facă o declaraţie intimă când intrase Freddie. 
Da, era mai înţelept să continue cu aceeaşi 
poveste. 

— Sunt logodit cu o fată frumoasă, numită 
Kristin, răspunse el. N-ai cunoscut-o, dar mai 
e timp. 

— Unde este? întrebă Freddie, întorcându-se 
spre Diana. 

Am încercat s-o chem, îi explică ea. La 
telefon a răspuns o femeie numită Darlene, 
care a fost extrem de grosolană. 

Max îşi dădea perfect de bine seama ce se 
întâmplase - Diana nimerise peste codoaşa lui 
Kristin. Îşi stăpâni râsul. Slavă Domnului că 
nu făcuse legătura. 

— A, mda, mormăi el. Darlene e verişoara ei. 
Uneori, locuieşte la ea. 

— Dă-mi telefonul lui Kristin şi o sun eu 
personal, spuse Freddie. Abia aştept s-o văd 
pe femeia care te-a agăţat pe tine. 

— Mai bine să n-o îngrijorezi, răspunse Max. 

— Oricum trebuie că-i îngrijorată. N-a mai 
primit nicio veste de la tine... 

— Ca să-ţi spun adevărul, minţi Max, era aşa 
de fericită că ne-am logodit, încât s-a dus în 
vizită la familia ei, la San Diego. Cred că de- 

asta n-ai găsit-o, Diana. Revine peste câteva 
zile, aşa că deocamdată să n-o alarmăm. 

— Dacă aşa vrei tu, acceptă Freddie. 

— Aşa vreau... confirmă Max, simțind că-l 
fura somnul. 

— Mai pot face ceva pentru tine? 

— Mda, se strâmbă el. Să-mi spui că m-ai 
iertat. Am fost un dobitoc. 

— Cred că amândoi ne-am dat seama că 
suntem o echipă, zise cu gravitate Freddie. 
Mi-am luat liber pe ziua de azi. Dacă ai nevoie 
de ceva, Ria ştie unde să mă găsească. 

— Unde te duci? întrebă Diana. 

— Am nevoie să stau singur un timp. Merg 
la casa de pe plajă. 

— La ce oră vii acasă? 

— Poate rămân peste noapte, spuse el scurt. 
Te sun mai târziu. 

— De ce n-o iei şi pe Diana cu tine? îngăimă 
Max, somnoros. Sunt sigur că am la discreţie o 
gaşcă de surori trăsnet, iar soţia ta a stat aici 
toată noaptea. 

— Nu, replică Diana. Vreau să rămân. 

— Pari obosită, Diana, spuse şi Freddie. Max 
e îngrijit bine. Am să te las acasă. 

Diana îşi dădu seama că nu era nici locul şi 
nici momentul să se încăpăţâneze. Mai întâi 
trebuia să rezolve situaţia cu logodnica; apoi, 
când Max ieşea din spital, puteau vorbi despre 
viitorul lor împreună. 

— Foarte bine, acceptă ea, profund 

dezamăgită. Am să revin mai târziu, dacă vrei, 
Max. 

— Nu vreau, murmură el, aproape adormit. 
Ai fost extraordinară dar, te rog, trebuie să 
dorm. 

— Voi fi aici dimineaţă la prima oră. 

— Cum vrei... 

— Pot să-ţi aduc ceva? 

— Mda, un teanc de Playboy-uri ca să mă- 
nveselească. 

Gura Dianei se strânse într-o linie subţire, 
dezaprobatoare. 

— Glumeam, preciză el. Care-i problema? 
Nu-ţi place Playboy? 

— Numele spune totul, replică Diana 
înţepată. Nu mai eşti băiat şi nu te joci”. 

— Ei, haide. Fii mai veselă. 

Le făcu amândurora vlăguit cu mâna, 
așteptă să iasă, apoi sună după soră şi ceru un 
telefon. 

— N-aveţi voie să sunaţi, domnule Steele, 
răspunse femeia. Nu uitaţi, abia aţi ieşit din 
reanimare. Odihniţi-vă şi dormiţi - altceva nu 
trebuie să faceţi. 

— Ţi-a spuse cineva vreodată că ai o 
minunăţie de... 

Căscă şi se lăsă la loc pe pernă. 

— Nu lasă... 

— O minunăţie de, ce, domnule Steele? 

— Mă fac băiat cuminte, mai bălmâji el şi 


1 — (în orig.) boy şi, resp., play (n.tr.) 

adormi adânc. 

Capitolul 19 


Lee Eccles îl opri pe Tucci de cum intră în 
secţia de poliţie. 

Ce naiba se-ntâmplă? întrebă, începând să-l 
însoţească. 

— Mare balamuc la înmormântare, răspunse 
Tucci, săltându-şi pantalonii, l-am adus aici. 
Toţi vor să depună plângeri. 

— Despre cine vorbeşti? 

— Bobby Skorch, Eddie Stoner - numai ăştia 
doi contează. Dacă ne mişcăm repede, îi 
putem bombarda cu câteva întrebări înainte 
de a sosi avocaţii. 

— Gata m-am prins, răspunse Lee. Pe Bobby 
lasă-mi-l mie. 

— Care-i treaba cu stripteusele? 

— Au venit cu el, le-a cazat la hotel şi pe 
urmă a tăiat-o de vreo două ori - ceea ce i-a 
dat ocazia să comită crima. Ca alibi, sunt 
egale cu zero. 

— Cu cât îl văd mai mult, cu atât mă 
gândesc că e posibil s-o fi făcut el, spuse 
Tucci. Am o mostră de sânge de pe trupul 
victimei, şi una de la Eddie. 

— Cum ai reuşit? 

— Amândoi sângerează. L-am şters puţin, cu 
batista şi haina. Pe Bobby cu batista, pe Eddie 
cu haina. O să mă omoare Faye când vede că 

am distrus sacoul ei favorit. 

— A, mda, Faye, spuse Lee, cu un rânjet 
complice. Pe ea nu e bine s-o oftici. 

Tucci îi aruncă o privire. 

Nu-i plăcea deloc să audă numele lui Faye 
ieşind din gura lui Lee. Dacă nu s-ar fi 
întâmplat atât de mult, ar fi făcut exact lucrul 
la care îl provoca Lee de fiecare dată când îi 
menţiona soţia. 

Astfel stând lucrurile, nu avea timp pentru 
nimic. Eddie şi Angie intrară în secţie, ea 
continuând să urle despre darea în judecată. 
Erau urmaţi îndeaproape de Bobby, care voia 
ca Eddie să fie arestat. După ei veneau Bo 
Deacon şi soţia lui. 

În urma tuturor se înghesuiau hoardele de 
ziarişti, dar aceştia trebuiau să stea afară, 
concurând pentru poziţii cât mai avantajoase, 
în aşteptarea personajelor principale. 

Căpitanul Marsh scoase capul din birou. 

— Ce naiba se-ntâmplă aici? întrebă el. 

Exact acela fu momentul pe care-l aleseră ca 
să sosească Darlene şi avocatul ei. 

— De ce-ai făcut-o, Bobby? 

Prăvălit pe un scaun din camera de 
interogatoriu, decis ca Eddie Stoner să 
înfunde puşcăria, răscolit după înmormântare, 
deprimat şi cu gânduri de sinucidere din 
cauza lui Salli, Bobby Skorch privi în gol spre 
detectivul înalt şi adus de umeri, cu chipul 
bătut de vânturi şi mâini deosebit de mari. 

— Ce? întrebă el, cu ochii goi şi injectaţi, 
fără ochelari care să-i ascundă durerea sau 
ochiul învineţit. 

— De ce-ai omorât-o? întrebă Lee Eccles, 
aplecându-se peste masă pentru a-l sfredeli pe 
Bobby o căutătură feroce. 

Capul lui Bobby se smuci la loc. 

— Cu cine mama măctii-ţi închipui că 
vorbeşti? mârâi el încet, furios. Ce fute-m-aş e 
porcăria asta? 

— Fleoarţele alea mici din Vegas ti-au 
aruncat  alibiul pe fereastră, zise Lee, 
scotocindu-se în buzunarul hainei după o 
scobitoare folosită. 

— Ascultă... începu Bobby, în timp ce 
realitatea îl izbea prin ceața contradictorie a 
urii de sine însuşi şi a euforiei drogurilor. Să 
vină-n mă-sa căcănarul meu de avocat. 

— Căcănarul tău de avocat nu-i aici, 
răspunse Lee, fără a încerca să-şi ascundă sila 
faţă de individul celebru din faţa lui. Silă, 
fiindcă avea tot ceea ce lui îi lipsea - inclusiv o 
nevastă sex-symbol pe care orice american cu 
sânge-n vene şi-ar fi dat coiul stâng ca s-o 
fută. Scuzarisiți vă rog, se corectă Lee, 
rozându-şi furios scobitoarea pe care o găsise 
în sfârşit. Nevastă sex-symbol moartă. Nevastă 
asasinată. Nevastă făcută harcea-parcea. 

— Vezi c-ai luat-o pe-alături, replică dur 
Billy. Am venit aici ca să lămuresc o situaţie. 
Nu mă poţi acuza de alte căcaturi. 

— Nu fac decât să te-ntreb, Bobby. Credeam 
că vrei să mărturiseşti. 

— Te fut în cur. Vrei să ştii cine-a omorât-o 
pe Salli? Eddie Stoner a fost şi-l aveţi aici 
chiar acu’ - aşa că faceţi naibii ceva. 

— Unde ai fost sâmbătă seară când te-ai 
întors? Ai mers acasă şi-ai prins-o pe Salli cu 
altul? Aşa s-a întâmplat? 

— Iisuse! zbieră Bobby. Nu-nţelegi engleza? 
Eddie Stoner mi-a omorât soția şi vreau să-l 
băgaţi la pârnaie. Ai priceput, cretinule? 

Fără a şti ce se întâmpla în camera 
alăturată, Tucci încerca s-o calmeze pe Angela 
Musconni. Eddie Stoner stătea aşezat pe 
scaunul de-alături, ţinându-şi la gură un 
cocoloş de şerveţele Kleenex îmbibate în 
sânge. Arăta aproape ca şi cum şi-ar fi pierdut 
şi boaşele, pe lângă cei doi dinţi din faţă. 

Angie, însă, îi compensa tăcerea cu vârf şi- 
ndesat. Părea o pisică turbată, sărind în sus şi- 
n jos, dând cu pumnii prin aer pentru a fi mai 
convingătoare. 

— Tre’ să-l arestaţi pe labagiu! răcnea ea. 
Eddie a zis că Bobby a făcut-o şi Eddie ştie ce 
spune. Şi, dacă nu-l puteţi aresta pentru 
crimă, mai mult ca sigur că puteţi să-l arestaţi 
pentru violenţă, l-a rupt lui Eddie dinţii şi m-a 
lovit şi pe mine. Am căzut la pământ, leşinatã! 
Depun plângere. Arestaţi-l pe bulangiu! Vă 
ordon! 

— Miss Musconni, răspunse candid Tucci, 

dacă-l arestăm, nu va da bine nici pentru 
dumneavoastră nici pentru noi. Omul pleca de 
la înmormântarea soţiei lui. A fost provocat la 
bătaie. Există zeci de martori oculari care au 
văzut ce anume s-a întâmplat. Avocatul lui l-ar 
scoate imediat pe cauţiune, după care va urma 
un conflict judiciar lung şi tărăgănat, cu toată 
publicitatea aferentă. Sunteţi sigură că asta 
doriţi? 

— Nu! bâigui Eddie, scuipând din nou 
sânge. 

— Da! insistă Angie. 

Tucci îi privi pe amândoi, încercând să 
decidă cine deţinea puterea în relaţia dintre 
ei. În acel moment, probabil că Angie - era, cu 
siguranţă, mai zgomotoasă. Dar, dacă depunea 
plângere contra lui Bobby în acel moment, ar 
fi complicat lucrurile. La vremea potrivită, 
aveau să-l înhaţe pe Bobby Skorch, dar pentru 
crimă, nu pentru fleacurile astea. 

— Pot fi sincer cu amândoi? întrebă el. Pot 
avea încredere? 

— Hm? făcu Angie, îngustându-şi ochii cu 
suspiciune. 

— Domnul Skorch este într-adevăr suspect 
în asasinarea lui Salli T. Turner, aşa că o 
arestare în momentul de faţă, pentru 
agresiune, n-ar face decât să îngreuneze 
investigatia. 

— De ce? vru să ştie Angie. 

— Fiindcă, dacă-l arestăm sub o acuzaţie mi 

- noră, n-o să ne folosească la nimic. 

O privi atent; părea să asculte, ceea ce era 
bine. 

— Iată ce-aş dori să faceţi, continuă el. 

— Ce? 

— Aş vrea să mergeţi acasă, să vă gândiţi 
bine, şi dacă mâine încă veţi mai dori să 
depuneţi plângere, o puteţi face. Vi se pare 
corect? 

Eddie dădu din cap cu vigoare. Angie încă 
nu era convinsă. 

— Miss Musconni, continuă Tucci, pe cel 
mai persuasiv ton al său. Fiţi deşteaptă. Vă 
promit, nu veţi regreta. 

— Du-mă la un chirurg plastic, scânci Bo 
Deacon, în timp ce Olive conducea haotic 
Rolls-ul pe Wilshire Boulevard. 

— Te duc la urgenţă, răspunse Olive, deloc 
tulburată de calvarul celebrului ei soţ. 

— Nu vreau la urgenţă, gemu el. Vreau la un 
chirurg plastic. 

— Ce păcat că drăguţica ta a murit, replică 
Olive, trecând aiurea de pe o bandă pe alta. 
Sunt sigură că era expertă în materie ce 
chirurgi plastici, la să vedem, avea mamele de 
silicon, buze pompate, pomeţi falşi, bărbie 
nouă - probabil şi-o păsărică nouă-nouţă, după 
cât şi-o uzase pe aia veche. 

— lisuse,  scorpie mai eşti, spuse Bo, 
dorindu-şi să se fi aflat în altă parte. Avea 
douăşdoi de ani, pentru Dumnezeu. Şi a murit. 

— Bun. 

— Bun? repetă el, nevenindu-i să creadă că 
spunea aşa ceva. 

— Ai futut-o? se interesă Olive, aruncându-şi 
pe spate părul roşu. 

— Ce? 

— Da sau nu? 

— Eşti nebună, aruncă el, dezgustat. 

— L-ai tras-o în avion, Bo-Bo, aşa-i? 

— Iisuse, Olive, nici nu mai pot vorbi cu tine. 

— Te-ai dus acasă la ea, ştiu c-ai fost. 

— C-eşti nebună? 

— A, da. Sâmbătă. Ai mers acolo, s-adulmeci 
în timp ce bărba-su era plecat. 

— Ţi-ai pierdut minţile. 

— Nu zău? 

— Am dureri. 

— Mi se fâlfâie, răspunse ea cu. Un zâmbet 
beţivănesc, gata să intre cu nepreţuitul lui 
Rolls în coada unui camion. 

— Eşti beată, declară el ceea ce se vedea şi 
cu ochiul liber. Opreşte şi lasă-mă pe mine să 
conduc. 

— Eu sunt beată, îl îngână ea. Şi tu te-ai 
futut cu altele. Cine-i mai rău dintre noi, Bo- 
Bo? 

— Haide, Olive, nu acum. 

— Da’ când? întrebă ea, luându-şi ochii 
dinspre drum pentru a-i arunca o privire 
lungă, chinuită. Când îmi vine şi mie timpul? 

— Am nasul rupt! zbieră el. Te previn, Olive, 

nu-ncepe tocmai acum! 

— Te urăsc! mugi Olive, cu fața 
schimonosită de furie şi beţie, în timp ce 
apăsa şi mai tare pe accelerator. Te urăsc! Te 
urăsc! Te urăsc! 

— Pentru numele lui Dumnezeu, Olive! 

Şi, înainte de a apuca să facă ceva pentru a 
o opri, Olive trase de volanul puternicei maşini 
spre contrasens şi intră frontal într-un 
Mercedes auriu. 


Capitolul 20 


Trecuseră ore întregi, dar Kristin reuşise în 
sfârşit să smulgă scândura din mijlocul 
ferestrei. Din păcate, spaţiul astfel eliberat 
avea doar zece centimetri înălţime şi şaizeci 
lăţime, neajungându-i pentru a se strecura 
afară, dar cel puţin îşi putea da oarecum 
seama unde se afla. Din câte observa, era într- 
un fel de gheretă de pază, la jumătatea 
înălţimii unei faleze. Vegetaţia de pe faleză 
era sălbatică şi neîngrijită, ceea ce o făcea să 
creadă că nimeni nu venea vreodată în 
clădirea aceea. La câteva zeci de metri mai jos 
era oceanul, iar alte proprietăţi nu păreau să 
se vadă. 

Încercă disperată să smulgă şi restul 
scândurilor, dar după un timp renunţă. Era 

imposibil. Avea mâinile zgâriate şi pline de 
sânge şi se tăiase la braţ. Noroc că reuşise să 
desprindă scândura din mijloc fără a-şi rupe 
niciun os. 

Faptul de a putea privi afară, formându-şi o 
oarecare idee despre jocul unde se afla, îi 
dădea senzaţia unui mare triumf. 

Ceea ce nu putea înțelege era de ce 
permisese să fie condusă în josul unei faleze 
abrupte, legată la ochi. Fusese nebună 
pesemne. Un singur pas greşit şi ar fi căzut de 
la o înălţime de câteva zeci de metri. 

Mieluşelul se duce cuminte la măcelar. 

Ce fel de monstru era Mister X, în fond? se 
întrebă ea. Chiar se excita sexual cu asemenea 
lucruri? în fine. Era clar că avea motive 
malefice. Era un om diabolic. 

Cel mai bine era că nu se mai simţea ca o 
victimă. Avea un plan şi o armă şi, cu toate că- 
i era foame şi sete, era hotărâtă să rămână în 
putere. 

Acum, când intra puţină lumină, putea 
explora mai complet camera. Deşi nu prea 
avea ce să exploreze - podele goale, un pat, un 
cearceaf aflat acum pe ea şi altceva nimic. 

Se gândise îndelung ce să facă dacă şi când 
se întorcea Mister X şi în cele din urmă 
hotărâse că singura şansă era aceea de a-l lua 
prin surprindere, încercând să-l lovească şi să 
fugă. Dacă reuşea să ajungă la şosea, avea să 
poată chema în ajutor. 

Gândul la Cherie, care depindea de ea, îi 
dădea putere. 

Vocea lăuntrică încetase să-i mai urle vorbe 
veninoase în cap. Acum, o îndemna să fie 
puternică. 

Nu te teme. Poţi s-o faci. Eşti o 
supraviețuitoare. 

Da. Asta era. Şi avea să supravieţuiască. 

De acest lucru nu se îndoia. 


Capitolul 21 


— Ea e, spuse Madison, mergând cu 
încredere spre terasa restaurantului. 

— De unde ştii? o întrebă Jake mijind ochii 
spre fata blondă aşezată singură la o masă, 
răsfoind un număr din Movieline. 

— Unu, e singură. Doi, poartă un pulover 
portocaliu. Destul de uşor de ghicit, în 
condiţiile astea, l-ai reţinut numele? 

— Nnţ. 

— Ei, okay, să mergem. 

Jake îi puse o mână pe braţ, oprind-o. 

— Se aşteaptă să fiu singur. Şi mai aşteaptă 
zece bătrâne, pe care nu le am. 

— Vom improviza din mers, replică Madison. 
Lasă-mă pe mine să vorbesc. 

Nu era sigur dacă-i plăcea noua atitudine de 
şefă a lui Madison. 

— Incredibil de autoritară mai eşti, remarcă 
el. 

— Ai vrut ajutor, nu? ripostă Madison. 
Haide, s-o facem. 

Se apropiară împreună de fata cu puloverul 
portocaliu. Citea preocupată un articol despre 
Vince Vaughn şi nu ridică privirea decât când 
Madison salută: 

— Bună. 

— Da? întrebă Junia, cu ochii săgetându-i de 
la unul la arul. 

— Fă cunoştinţă cu Jake Sica, îl prezentă 
Madison. Eu sunt sora lui. 

— Soră? 

— Suntem gemeni. Facem totul împreună. 
Junia îşi încreţi fruntea. Ce aiureală mai era şi 
aia? 

— Unde mi-s banii? întrebă ea, lăsând 
revista jos. 

— La loc sigur, răspunse  nepăsătoare 
Madison. Dar, bineînţeles, cum nu mă îndoiesc 
că-ţi dai seama, nu ţi-i putem preda fără a şti 
ce plătim. 

— L-am spus să aducă banii, insistă Junia, 
bătând în masă cu pumnul ei delicat. 

— L-a adus, răspunse calmă Madison, 
trăgându-şi un scaun să se aşeze, în timp ce-i 
indica şi lui Jake să facă acelaşi lucru. Uite 
care-i târgul. De ce să te mulţumeşti cu zece 
bătrâne, când poţi câştiga mult mai mult? 

— Cum? întrebă Junia, bănuitoare. 

— Ai auzit vreodată de Watergate? 

— Ce-i ăla, un pod? 

— Nu. Watergate a fost un eveniment 
istoric. Oamenii care aveau informaţiile 
potrivite au scos munţi de bani din Watergate. 

— Nu pricep, murmură Junia, intrigată în 
pofida propriei voințe, începând să se simtă 
destul de importantă. 

— Lucrezi pentru Darlene? se interesă 
Madison, gândindu-se că firişorul ăla de fată 
era cea mai improbabilă call girl pe care o 
văzuse vreodată. 

— Dacă lucrez pentru ea? pufni Junia, ca şi 
cum ar fi fost cel mai ridicol lucru pe care-l 
auzise în viaţa ei. Nici vorbă! Dacă tot mă- 
ntrebi, trăiesc cu ea. 

De cum o spuse, îşi regretă cuvintele. Nu 
trebuia să le spună nimic despre ea. Nici în 
ruptul capului. Plănuise să ia banii şi s-o 
întindă. 

— Vrei să spui că eşti prietena ei? 

— Just, dădu Junia din cap cu tărie. 

— Platonică, sau altfel? 

— Tu ce crezi? zâmbi ea ştrengăreşte. 

— Unde-i Kristin? întrebă Jake, începând să- 
şi piardă răbdarea. 

Junia nu-l luă în seamă, mai interesată de 
ceea ce avea de spus femeia. 

— Cum adică, pot câştiga mai mulţi bani? 
întrebă ea. 

— Sunt sigură că ai de spus o poveste foarte 

interesantă, începu Madison. lar dacă eşti 
dispusă să dezvălui detalii despre Darlene şi 
felul cum îşi desfăşoară activităţile, ei bine, 
cred cam putea vorbi despre foarte mulți bani. 

Ochii Juniei săriră din cap: 

— O mulţime de bani, hmm? 

— Exact, continuă Madison, aruncându-i lui 
Jake o privire prevenitoare, care-l făcu să, 
tacă. Lucrez la revista Manhattan Style. Dacă 
eşti de acord să ne dai un interviu în 
exclusivitate, sunt convinsă că-l pot convinge 
pe redactorul meu şef să-ţi plătească douăzeci 
de mii de dolari. 

— Mamăăă! exclamă Junia, impresionată. 

— Uite cartea mea de vizită, o scoase 
Madison din poşetă. 

Junia luă  cartonaşul gravat în relief, 
studiindu-l. 

— De unde ştiu că nu-i falsă? 

— De ce mi-aş da atâta osteneală? i-o 
întoarse Madison. Înţelegi, plănuiam de câtva 
timp să scriem un expozeu despre industria cu 
call girls. Fratele meu, Jake, e fotograf, ăsta-i 
rolul lui în toată povestea. Tocmai se pregătea 
să-i facă lui Kristin câteva fotografii pentru 
revistă. 

— Şi coopera cu tine? întrebă Junia. 

— Mai mult ca sigur, confirmă Jake, 
prinzând din zbor intenţiile lui Madison. Motiv 
pentru care mă deranjează atât de mult că a 
dispărut. 

— Mă bucur că ai atâta minte să ieşi acum, 
cât mai ai timp, continuă Madison, cu 
repeziciune. Te putem caza într-un hotel, 
pentru protecţia ta personală. Voi cere un 
contract de la redacţie, expediat aici imediat 
prin Fedex. Un singur lucru e esenţial - 
trebuie să ne spui cum s-o găsim pe Kristin. 

— Nu ştiu unde-i, răspunse Junia. Dar mai 
ştiu că Mister X are numărul ei de-acasă, iar el 
e clientul care a avut întâlnire cu Hildie. Şi... 

Se opri, dându-şi seama că probabil spusese 
prea mult. 

— Ar mai fi şi altele, dar mai întâi trebuie să 
văd banii. 

— Cine-i Mister X? întrebă Jake, pe un ton 
vădit insistent. 

Junia ridică din umeri: 

— Nimeni nu ştie, nici măcar Darlene. Sună 
din când în când, ori de câte ori vrea câte o 
fată. 

— La compania telefonică, spuse Jake. Dacă 
a sunat-o pe Kristin, s-ar putea să-i fi 
înregistrat numărul. 

— Nu cred că merge aşa, spuse Madison. 

— Putem face o încercare. Tot e mai mult 
decât nimic. 

Madison se întoarse spre Junia: 

— Ascultă. E mai bine să nu te întorci acasă. 
Te instalăm la un hotel, plătind noi toate 
cheltuielile. 

— De ce să nu mă duc acasă? se smiorcăi 

Junia. Darlene nu ştie că m-am întâlnit cu voi. 
— Darlene are probleme, răspunse Madison. 
Toate televiziunile vorbesc de ea. Stai 

ascunsă până-ţi aflăm povestea. Şi ţine minte, 

e în exclusivitate, altfel, adio cec gras. 

— Ei, okay, acceptă Junia, fără tragere de 
inimă. Dar n-ar strica să mă plătiţi mâine, 
altfel nu mai facem târgul. 

— S-a făcut, spuse Madison. 

Nimic nu o surescita mai mult decât un 
subiect senzaţional. Şi-şi dădea seama că 
acela avea să fie tare. 


Capitolul 22 


— Am fost lăsată să aştept patruzeci şi cinci 
de minute, spuse Darlene, deşi Linden o 
avertizase că nu era indicat să se plângă. 
Patruzeci şi cinci de minute, repetă ea cu o 
voce rece ca gheaţa, fără a-i păsa prea mult 
cât de indicat era sau nu era. 

— Ne scuzaţi, duduie, răspunse politicos 
Tucci, aşezându-se în faţa acelei femei 
îngrijite şi extrem de atrăgătoare şi a 
avocatului ei din Beverly Hills. S-a ivit o 
urgenţă neprevăzută. 

— Am fost silită să iau masa pe apucate ca 
să ajung aici la timp, insistă Darlene. 

Christoase! Se plângea! Tot ce apucase să 
mănânce el ziua întreagă fuseseră trei gogoşi 
nenorocite şi, după cum mergea treaba, avea 
şanse să sară şi peste cină. Măcar dacă-i 
păstra Faye ceva. In ultima vreme, visase cu 
ochii deschişi la puiul ei la ceaun. Bine măcar 
că în ultimele câteva zile dăduse jos cel puţin 
cinci kilograme. Adio, dietă. Bun venit, 
mâncare. 

— IÎnţelegem că aveţi câteva întrebări pe 
care doriţi să i le puneţi domnişoarei La Porte, 
interveni Linden. Dacă se poate să începem. 

— Desigur, răspunse Tucci. 

li luase un timp, dar până la urmă o 
convinsese pe Angela Musconni să nu depună 
reclamaţie contra lui Bobby Skorch. 

Angie plecase - fără tragere de inimă - 
împreună cu Eddie. 

Intre timp, Lee reuşise să-l enerveze pe 
Bobby, care ieşise val-vârtej din secţie de cum 
sosise avocatul lui. Marty Steiner nu se bucura 
deloc, fiind furios că-l avuseseră pe Bobby la 
discreţia lor. Marty s-ar fi înfuriat şi mai tare 
dacă ar fi ştiut că, tocmai în acele momente, 
laboratorul analiza probele de sânge care-l 
puteau asocia pe clientul său cu asasinarea lui 
Salli. 

Tucci nu avea chef să o interogheze pe o 
codoaşă din Hollywood, care probabil avea 
mai multe contacte decât un robot de 
bucătărie. Ştia cum mergeau treburile alea. 

Acele femei aveau întotdeauna clienţi sus-puşi 
care până la urmă făceau presiuni ca să se 
abandoneze toate acuzaţiile. Nu că ar fi avut 
vreo acuzaţie contra lui Darlene La Porte. Era 
o proxenetă cunoscută, dar în acel moment nu 
aveau nicio dovadă concludentă. Fetele ei nu 
voiau să vorbească, şi nici clienţii săi bogaţi şi 
celebri. Pentru a o înfunda pe Darlene, ar fi 
trebuit s-o atragă în vreun flagrant delict. Şi 
nu era momentul. 

— Vă mulţumim că aţi venit, spuse Tucci. 

— Mulţumiţi-mi cât vreţi, îi privi de sus 
Darlene. Cu cât plec de-aici mai repede, cu 
atât mai bine. 

— Desigur, duduie. 

— Şi nu mă numiţi duduie. 

Madison era activată. In mintea ei, vizualiza 
articolul pe care urma să-l scrie despre L.A., 
lar prin organism îi circula adrenalina. 
Deocamdată, uitase de Freddie Leon, fiindcă 
în acel moment investiga afacerea cu call 
girls. Avea toate ingredientele unui material 
de senzație. Putere.  Obsesie. Crimă. 
Răzbunare. Genul ei. 

Iar Junia - amanta lesbiană aproape minoră 
a lui Darlene La Porte - era hotărâtă să spună 
totul. 

O ascunseseră într-o cameră de la hotelul lui 
Jake, asigurându-se că avea televizor 
Spectravision şi room service; apoi, se duseră 
în camera lui Jake, unde Madison se aşeză pe 

pat şi-i telefonă lui Victor la New York. 

— Ce mai subiect am pentru tine! se lăudă 
ea. 

— Chiar atât de interesant e Freddie Leon? 
bubui Victor, cu glasul său enervant de sonor. 

— Nu Freddie, răspunse Madison, 
surescitată. Ceva mai mare şi mai tare. Numai 
că trebuie să scoţi un-doi un cec de douăzeci 
de miare. 

— Poftim? 

— Am o pasăre cântătoare din interiorul 
unei operaţiuni exclusive de call girls. Şi e 
gata s-o whitney-houstoneze. 

— Ştii, uneori nu pricep o vorbă din ce spui. 

— Nu face nimic, răspunse ea veselă. 
Completează cecul şi trimite-mi-l imediat prin 
Fedex. 

Vom avea un material care-o să arunce 
tarabele-n aer. 

— Ia stai o clipă... 

— N-am timp de stat, Victor. Şi vreau să 
lucrez cu un fotograf care s-ar putea să fie 
disponibil. 

li făcu cu ochiul lui Jake, căruia nu-i venea 
să creadă că era aceeaşi Madison cu care se 
obişnuise. 

— Este scump, dar trebuie să te gândeşti 
foarte serios la semnarea contractului cu el. Îl 
cheamă Jake Sica. Te voi anunţa dacă reuşesc 
să-l conving. 

— Madison... 

— Pa, Victor, închise ea şi se întoarse spre 
Jake. De ce să lucrezi pentru un căcat de 
revistă populară, când îţi pot aranja intrarea la 
Manhattan Style? 

— Ce ţi s-a întâmplat? clătină din cap Jake la 
adresa metamorfozării ei. Parc-ai luat foc. 

— Mă simt bine, zâmbi ea radioasă. De fapt, 
mă simt excelent. Am reintrat în acţiune. 
Povestea asta o să fie senzațională. Hai să-i 
dăm lui Junia vestea cea bună. 

— Trebuie s-o găsesc pe Kristin, spuse el. 

Pentru mine, numai asta are importanţă. 

Un moment, Madison avu un fior de 
dezamăgire. Tocmai când crezuse că ea şi Jake 
formau o echipă extraordinară... 

— Regret, spuse ea repede. Ai dreptate şi 
mi-a venit o idee. 

— Ce idee? 

— Ar trebui să trecem pe la apartamentul ei, 
să vedem ce se găseşte. 

— În veci n-o să ne primească servitoarea. 

— Jake, se lăudă ea, tot nu te-ai prins? Acum 
lucrezi cu mine şi, când îmi pun eu mintea, pot 
face orice. 


Capitolul 23 


Rezemat de perne, urmărind la actualități 

incredibilele evenimente de la înmormântarea 
lui Salli T. Turner, Max Steele se simţea 
perfect şi nu avea nicio durere, graţie 
minunilor medicinei moderne. 

Toate surorile erau admiratoare de-ale lui. 
Păi sigur, cât de des puneau mâna pe un 
burlac din Bel Air realmente eligibil? Tot 
băgau capul în cameră, câte două odată, ca să- 
i arunce o privire şi să-i pună o întrebare, 
două, ca de pildă: îl cunoştea pe Matt Damon? 
lar Anne Heche era cu adevărat gay, sau 
umbla cu Ellen doar pentru reclamă? întrebări 
fireşti, pe care publicului îi plăcea să le pună. 

Max se desfăta fiind centrul atenţiei. Pusese 
ochii pe negresa cea drăguță - avea ceva din 
Halle Berry şi-i plăcea personalitatea ei, ca să 
nu mai amintească şi ţâţişoarele obraznice. 

Da, una peste alta, nu era chiar atât de râu - 
să fii împuşcat, iar acum nici Freddie nu mai 
era supărat pe el, ceea ce-l bucura mult şi, de 
cum se vindeca şi se întrema - la Four 
Seasons, în Maui, eventual - totul avea să 
reintre în normal. 

Continua să adoarmă intermitent, ceea ce 
era foarte plăcut. Trebuie s-o sun pe Kristin, 
îşi spuse el. S-o fi întrebând ce s-a întâmplat 
cu mine. Tre’ s-o sun... 

Ochii i se închiseră. Adormise din nou, şi 
astfel îl găsiră Inga Cruelle şi Howie Powers, 
când năvăliră în cameră. 

— lisuse, omule! exclamă Howie, trezindu-l. 

Ne-ai speriat de moarte. — „Ne-ai”? Asta- 
nsemna că delicioasa Inga şi prietenul lui de 
odinioară - playboy-ul mort la creiere - erau o 
pereche? 

— Cum aţi aflat? mormăi Max. 

— Mi-a spus servitoarea, când am trecut pe 
la tine, răspunse Howie, luând un bob din 
ciorchinele de struguri de pe nopiieră. Ce 
chestie, dom'le! 

— Când a fost asta? 

— Acu' vreo ora, de cum ne-am întors din 
Vegas. 

— Ai câştigat? 

Howie zâmbi radios, cuprinzând talia lui 
Inga cu braţul, pentru a o strânge lângă el pe 
fermecătoarea suedeză. 

— Am câştigat jackpotul de-o viaţă. Inga mi- 
a făcut cinstea de a-mi deveni soţie. 

— Ceee? încercă Max să se ridice, dar 
junghiurile ascuţite de durere îl împiedicară. 
V-aţi căsătorit? 

Inga afişă un zâmbet de supermodel - cel pe 
care şi-l perfecţionase pe pistele din întreaga 
lume. 

— Exact, Max dragă Howard şi cu mine ne- 
am unit matrimonial. 

Lui Max nu-i venea să-şi creadă urechilor. 
Howie Powers şi Inga Cruelle căsătoriţi? 
Imposibil. El, Max Steele, nici măcar n-o 
futuse, iar ea se măritase cu un căcănar total 
ca Howie. 

Încotro se îndrepta lumea? Era o nebunie 
absolută. 

— Arată-i inelul, iubito, o îndemnă Howie. 

Inga îi fâlfâi mâna pe sub nas. Pe degetul 
inelar scânteia un diamant enorm, de cel puţin 
zece carate. 

— Felicitări, îngăimă Max, cu cuvintele 
aproape oprindu-i-se în gât. Ce s-a întâmplat 
cu logodnicul tău, Inga? Suedezul cu care mi- 
ai spus că erai încă din liceu? 

Fata ridică din umeri: 

— Howie e un dulce. Şi foarte convingător. A 
trecut pe la mine, ieri la miezul nopţii. Ce 
înduioşător! 

— Cu inelul? 

— Fireşte. 

— Mhm, făcu Howie încântat. Am stat şi m- 
am gândit, prea multă vreme am tot stat 
burlac. Azi dimineaţă am zburat la Vegas, am 
făcut-o, şi primul la care am venit să-i spunem 
ai fost tu, fiindcă eşti cel mai bun prieten al 
meu, amice. 

Mda, sigur, răspunse Max în sinea lui. Ai 
venit să te dai mare cu câştigul. Fiindcă, o 
dată în viaţă, bou bogat şi de nimic ce eşti, ai 
pus mâna pe-o fată inaintea mea. Ei bine, 
baftă, fiindcă asta o să te jupoaie de mult mai 
mult decât un inel de logodnă. Și, ca un 
tembel ce eşti, pariez că nici n-ai pus-o să 
semneze un contract prenuptial. 

— Nici nu ştiţi cât mă bucur pentru voi, 

spuse el, e toată nesinceritatea de care era în 
stare. 

— Howard, spuse Inga, privindu-şi ceasul 
Patek Phillipe cu diamante - cadou de nuntă 
pe care Howie i-l dăruise în timpul zborului 
spre casă. Trebuie să plec. 

— Îmi conduc mireasa la aeroport, explică 
Howie. Merge la Milano, pentru colecţii. 

— Nu pleci şi tu? 

— Mai întâi am de rezolvat nişte afaceri. Vin 
şi eu peste două zile. 

De parcă Howie, cretinul playboy, avea vreo 
afacere pe care s-o rezolve. Howie nu făcea 
decât să-şi urmărească depozitele din bănci 
cum creşteau, şi cam atâta. 

— Ei... Vă mulţumesc pentru vizită. 

— Va fi rândul tău, îi făcu Howie cu ochiul. 

Ha! Stai numai pân-o vezi pe Kristin. Pe 
lângă ea, Inga arată ca o versiune slăbănoagă 
a adevăratei frumuseți. Nu încape nicio 
concurență. 

— Pe curând, fraţilor, îi salută el. 

Inga îi suflă o bezea. Frumos din partea ei. 
Howie îi făcu iarăşi cu ochiul şi articulă mut 
cuvintele: 

— E ceva, mm? 

Şi ieşiră. 

Max aşteptă un moment, apoi o chemă pe 
Halle Berry. Viaţa nu era chiar atât de rea. 

Capitolul 24 


Tucci stătea aşezat la biroul lui, când fu 
anunţat prin telefon că Bo Deacon murise într- 
un accident îngrozitor pe Wilshire. Soţia sa, 
Olive, care conducea maşina, fusese dusă de 
urgenţă la Cedars cu numeroase tăieturi şi 
vânătăi, dar nimic care să-i pună viaţa în 
pericol. 

Era conştientă şi isterizată şi insista să vină 
unul dintre detectivii însărcinaţi cu 
anchetarea asasinării lui Salli T. Turner. 

Întrucât Lee plecase să-i mai chestioneze pe 
câţiva dintre vecinii lui Salli, Tucci bănuia că 
el era acela. Ce mai zi. Bo Deacon mort într-un 
accident de maşină. Şi se mai vorbeşte de 
karma nefastă. Pleci de la o înmormântare ca 
să te întâlneşti tu însuţi cu moartea. 

Soarta. Răspânitiile şi întorsăturile vieţii. 
Niciodată previzibile. 

Tucci plecă de la secţie, spre spital, 
telefonându-i lui Faye din maşină. 

— 'Ţi-e dor de mine? o întrebă el, nostalgic. 

— Da, mi-e dor. Când vii acasă? 

— Nu prea curând. 

— Cum a fost înmormântarea? 

— Demenţială. N-ai văzut actualităţile? 

— Am să mă uit. 

— Faye? 

— Da. 

— Nu mai am chef de chestia asta cu dieta. 

— De ce? 

— Viaţa e prea scurtă. 

Tăcu o clipă. 

— N-am putea avea în schimb un copil? 

Faye râse uşurel: 

— Ce legătură au copiii cu dieta? 

— Mă gândeam că ne-am putea îngrăşa 
împreună. 

— Da. 

— Da? 

— Da. 

— Te iubesc. Îmi poţi face un pui la ceaun 
pentru cină? 

— ţi pot face tot ce vrei. 

Când ajunse la spital, avea un zâmbet larg 
pe faţă. Uneori, era plăcut să se prostească, să 
aibă conversații absurde, să se îndrăgostească 
din nou de soţia lui. 

La uşa salonului lui Olive Deacon stătea un 
poliţist în uniformă. 

— Ce se întâmplă? întrebă Tucci. 

Polițistul vorbi cu jumătate de gură, ca şi 
cum n-ar fi vrut să mai audă şi altcineva: 

— E isterică, domnule detectiv, şi beată. 

— Şi? 

— Şi a mărturisit asasinarea lui Salli Turner. 

— Bună, salută Madison, în pragul uşii lui 
Kristin. Am vorbit cu Kristin şi m-a rugat să-ţi 
spun că în curând vine acasă. 

Chiew, servitoarea lui Kristin, o privi fără 

expresie, blocând cu trupul ei masiv intrarea 
în apartamentul stăpânei sale. 

— Şi mi-a mai cerut s-o aştept aici dar, dacă 
n-ai încredere să mă primeşti în casă... 

Madison ridică din umeri, ca şi cum n-ar fi 
avut importanţă. 

Chiew o mai privi câteva secunde, apoi 
conchise că părea absolut cinstită, aşa că, fără 
îndoială, îi putea permite accesul în 
apartamentul lui Kristin. Mai ales întrucât 
Chiew trebuia să plece mai repede, pentru a-şi 
vizita la închisoare iubitul. 

De cum plecă servitoarea, Madison îi 
telefonă lui Jake în maşină, iar acesta ieşi din 
garajul subteran. 

Primul lucru pe care-l făcură fu să pună în 
funcţiune robotul telefonic al lui Kristin. 
Găsiră imediat filonul aurifer: al doilea mesaj 
înregistrat era din partea lui Mister X, dându-i 
lui Kristin întâlnire în capătul digului Santa 
Monica, duminică noapte. 

— Să mergem, spuse Jake. 

— Unde? Dacă s-au întâlnit, e foarte 
improbabil să mai fie acum acolo. 

— Poate i-a văzut cineva împreună. 

— Atunci, ne trebuie fotografia ei. Ai 
vreuna? 

— Nu, dar are o poză înrămată, împreună cu 
sora ei, în living. 

— Ia-o, ordonă Madison, în stilul ei 
autoritar, dar la fel de nerăbdătoare ca Jake să 

afle ce se întâmplase cu Kristin. Tot spera să 
nu deschidă televizorul pentru a auzi despre 
încă un cadavru adus de valuri pe plajă. 

In timp ce lua fotografia, aruncă o privire 
scurtă prin jur. Nimic anormal. Niciun indiciu. 
Nicio însemnare pripită care le-ar fi putut 
spune mai multe. 

Jake îi aduse fotografia. Kristin era într- 
adevăr superbă - Madison o zărise câteva 
momente când venise la Jimmy Sica, pentru a 
se întâlni cu Jake, dar nu apreciase cu 
adevărat cât era de frumoasă. Proaspătă şi 
naturală, cu o cascadă de păr auriu şi un surâs 
luminos. Nimeni, nici în cele mai necontrolate 
fantezii, n-ar fi etichetat-o drept call girl. 

— Acum ce facem? întrebă Jake. 

— O sunăm pe Darlene. Să vedem de ce e 
nevoie ca să coopereze. 


Capitolul 25 


Nu se mai întoarce şi n-am cum Să scap din 
camera asta unde sunt ţinută prizonieră. 

Cuvintele treceau prin mintea lui Kristin în 
timp ce zăcea pe salteaua din spaţiul strâmt, 
care se încălzise ca un cuptor. Încerca să-şi 
conserve puterile. 

Mi-e foame, sete, cald, sunt obosită, 
descurajată, extenuată. Și totuşi, mai trăiesc. 

Și Cherie la fel. De dragul ei, trebuie să scap. 

Dar daca nu mai vine... 

Dacă m-a lăsat să putrezesc aici... 

Cât de mult timp putea rezista un om fără 
mâncare şi apă? Zile, săptămâni, lungi? Cât? 

Îi venea să ţipe şi să plângă. Să urle după 
ajutor. 

Dar nu. Nu putea face asta. Trebuia să-şi 
păstreze forţele pentru când venea EL. 

Mister X. 

Şi avea să vină. 

Ştia că avea să vină. 


Capitolul 26 


— Pa, dulceaţă. 

— La revedere, Howard. 

— Să ai mare grijă de inel. 

— Sigur că da. 

— Aşteaptă-mă două zile şi voi veni, gata să 
te fut de să-ţi iasă ochii. 

— Ce romantic eşti, zâmbi cu superioritate 
Inga. f 

Singurul futut în relaţia lor era Howie. Îşi 
pusese adevăratul logodnic să aştepte, până 
când ea aduna cât mai multe bijuterii posibil, 
în cel mai scurt timp posibil. Apoi, urma să 
anuleze căsătoria. 

Howie era în mod evident un playboy - nu 
făcea decât să le răzbune pe femeile de care 

se folosise. 

Howie făcu o încercare de a-şi săruta noua 
soţie pe buze. Îl împinse, nu prea delicat. 

— Te rog, Howard, nu în public, îl dojeni ea. 
Oamenii se uită mereu la mine. 

El îi ridică mâna, pe al cărei deget scânteia 
diamantul de zece carate. Zece carate de 
zirconiu cubic. 

După un an de căsnicie, când îi dăruia un 
copil, avea să-i cumpere unul veritabil. 
Oamenii îl credeau Howie Powers, un dobitoc 
de playboy. Se înşelau. Howie era mai mult 
decât atât. 

Plecă de la aeroport, revenind spre oraş. 
Traficul era de groază, dar lui Howie nu-i 
păsa, îşi planificase tot restul zilei. 

Freddie Leon se îndrepta spre Malibu, 
blestemând circulaţia aglomerată. Mai întâi, o 
lăsase pe Diana acasă. Se întâmpla ceva cu ea; 
nu se mai purta firesc. Şi ce era cu acel 
ataşament neaşteptat pe care-l manifesta faţă 
de Max? 

Poate era cazul să-i acorde mai multă 
atenţie. Întotdeauna punea afacerile pe primul 
plan, iar ea ştia. 

Şi când voia să se relaxeze... ei bine, atunci 
nu se îndrepta spre Diana. Nu. Avea pe 
altcineva. 

lar acum, avea o nevoie disperată de 
relaxare. 

Olive Deacon îl strânse pe Tucci de mână. 

— Eu l-am omorât! se văietă ea. Din cauza 
mea a murit! 

Respirația ei trăznind a alcool îl făcu să se 
retragă cu un pas. 

— Pe cine? o întrebă el. 

— Cum pe cine, pe bărbatu-meu! 

— Doamnă Deacon, vă voi citi drepturile. Tot 
ceea ce spuneţi poate fi folosit ca dovadă 
împotriva dumneavoastră. Aveţi dreptul la un 
avocat. Dacă... 

În timp ce Tucci recita monoton, femeia se 
dezintegra sub ochii lui. Faţa i se 
schimonosea, rimelul îi curgea pe obraji, rujul 
îi mânjea dinţii. 

— Doamnă Deacon, spuse el calm, părându-i 
rău pentru ea. Doriţi să luaţi legătura cu 
avocatul înainte de a vorbi? 

— Niciun avocat, răspunse ea, printre 
suspine. Eu sunt de vină că Bo a murit. Am 
fost pedepsită şi trebuie să vă spun totul. 

— Doriţi să faceţi o declaraţie oficială? 

— Da. 

— Prea bine. 

Şi, înainte ca Tucci să-şi poată scoate pixul, 
Olive începu să vorbească. 


Capitolul 27 
În momentul când auzi cheia în uşă, Kristin 


fu gata. Alergă să se poziţioneze după uşă, 
astfel încât, când o deschidea, să aibă 

elementul surpriză de partea ei. Inima îi bătea 
să-i spargă pieptul, dar ştia că dacă nu profita 
de ocazie, totul avea să fie pierdut. 

În timp ce-şi lua poziţia de atac, o cuprinse 
furia. Furia îi dădea putere. Furia avea s-o 
ajute să-şi recâştige libertatea. 

Mister X deschise uşa. 

Kristin se încordă, ţinând piciorul de pat 
ridicat deasupra capului - gata să lovească, 
gata să fugă. 

Lumina inundă cămăruţa plină de praf. 
Mister X intră. 

Un moment, Kristin rămase paralizată, 
incapabilă să se mişte sau să gândească. Apoi, 
cu încetinitorul parcă, sări înainte, lovind din 
lateral silueta în negru, cu toată puterea - 
izbind cât putea de tare, cu piciorul de lemn al 
patului. _ 

Spre uimirea ei, omul nu căzu. În filme, când 
vedeai pe cineva lovit în cap, cădea 
întotdeauna. În schimb, el doar se clătină, 
scoțând un strigăt de surprindere şi furie. 

Înainte ca individul să reacționeze, îl mai 
pocni o dată. 

Acum, aproape căzu. Şapca de baseball îi 
zbură din cap, iar ochelarii se sparseră pe 
podea. Profitând de ocazie, Kristin se 
repezi.pe lângă el, ieşind pe uşă, în 
necunoscut, încercând înnebunită să găsească 
drumul cel mai scurt spre libertate. 

Se pomeni pe o cărare îngustă, năpădită de 

bălării. În stânga, la zeci de metri mai jos, se 
întindea oceanul. În faţă, nişte trepte tăiate în 
stâncă urcau spre o casă mare cocoţată sus, 
pe marginea falezei. 

Scara era singura cale de scăpare. Fugi într- 
acolo, concentrându-se asupra supravieţuirii, 
fără să privească în urmă. 

Când ajunse la prima treaptă, îl auzi în 
spatele ei. O.apucă de picior. Kristin lovi cu 
călcâiul, orbeşte. 

— Curvă! mârâi el. 

— Lasă-mă-n pace, dementule! zbieră ea, 
zbătându-se  înnebunită să urce treptele 
periculoase. 

Individul o prinse din nou, de astă dată 
înhăţându-i îmbrăcămintea improvizată. 
Cearşaful se rupse. Pe jumătate goală, Kristin 
continuă să se caţăre, decisă să nu se lase 
oprită. Nimeni n-o putea opri. Alerga spre 
libertate în toate sensurile - nu numai ca să 
scape de acel om, ci şi de acea viaţă. 

_ — N-ai priceput? răcni el. Sunt stăpânul tău. 
Intotdeauna am fost. Eşti târfa mea. Târfa mea 
proprie şi personală. 

In glasul lui era ceva... ceva aproape 
cunoscut. Nu era mârâitul prefăcut al 
Domnului X. Cel ce vorbea era omul adevărat 
Şi... O, Doamne, ŞTIA CINE ERA! 

Un moment, abia mai putu să respire. Apoi, 
ca în transă, se opri din urcat şi se răsuci în 
loc. 

Monstrul se afla la doi paşi în urma ei, fără 
şapcă şi ochelari. Un fir de sânge i se 
prelingea încet pe-o latură a feţei. 

Îl privi în ochi. 

Omul ştiu că îl recunoscuse. 

Amândoi stăteau nemişcaţi, ca două feline în 
sălbăticie, privindu-se, aşteptând să vadă care 
se repezea mai întâi. 

— Okay, spuse el într-un târziu. Deci, acum 
ştii. Şi nu poţi face nimic. 

Şi râse, cu acel bolborosit narcisist pe care 
Kristin şi-l amintea atât de bine. 

— Tu şi proasta de soră-ta - sunteţi exact la 
fel, continuă el. Şi ea era curvă. Nu merita să 
trăiască. Nici tu nu meriţi. 

Cu o mişcare încetinită perfect, Kristin se 
ridică din poziţia defensivă, îşi luă elan cu 
piciorul înapoi şi lovi atât de puternic, încât, în 
momentul când talpa îi intră în contact cu 
pieptul lui, individul nu mai apucă să-şi 
regăsească echilibrul. 

Căzu pe spate, dând din braţe în timp ce se 
rostogolea peste cap de două ori, după care 
dispăru peste marginea falezei cu un urlet 
prelung, care îngheţa sângele în vene. 

Kristin îl privi cum cădea, auzi sunetul 
trupului lovind un copac, în drum spre oceanul 
şi stâncile de jos. 

Nu-i părea rău. În sfârşit, îşi răzbunase sora. 
Şi avea o senzaţie de mulţumire desăvârşită, 
ca şi cum aşa ar fi fost sortit să se întâmple. 

Howie Powers n-avea să-şi mai râdă de 
nimeni, niciodată. 

Epilog 


NOUĂ LUNI MAI TÂRZIU 

Detectivul Tucci mergea agitat încoace şi 
încolo pe coridoarele spitalului Cedars Sinai. 
Faye năştea şi, cu toate că încercase să stea în 
sală, ţinând-o de mână, vederea sângelui - 
sângele soţiei lui - îl pusese pe fugă. 

Noua lui parteneră, Wanda O'Donahue, 
venise să-i ţină de urât. li mai adusese o cutie 
cu gogoşi şi un termos de cafea Starbucks. 
Era foarte avantajos să aibă o parteneră de 
sex feminin, deşi Faye nu părea de aceeaşi 
părere. 

— Cum mai merge în sala de naşteri? 
întrebă Wanda, muşcând dintr-o gogoaşă. 

— Este zonă de război, se strâmbă el. Mult 
sânge, măruntaie şi urlete. 

— O să supravieţuieşti, replică ea, bătându-l 
amical pe spate. 

Mda, avea să supravieţuiască. 

Ce mai an fusese şi acela. Asasinarea lui 
Salli T. Turner acaparase majoritatea paginilor 
întâi ale ziarelor, mai ales când doamna Bo 
Deacon îşi recunoscuse fapta, imediat după 
cumplitul accident de circulaţie în care soţul 
ei îşi pierduse viaţa. 

Tucci nu simţise că mărturisirea era reală - 
deşi superiorii lui erau într-al nouălea cer, cel 

cu „l-am prins pe asasin”, iar presa intrase în 
mania titlurilor-bombă. 

Olive pur şi simplu nu cunoştea detaliile pe 
care le-ar fi ştiut ucigaşul, deşi putuse oferi 
pistolul folosit la împuşcarea lui Froo. Era 
înregistrat pe numele lui Bo Deacon. 

Tucci rămăsese pe caz, stabilind că Bobby 
Skorch trecuse pe-acasă în timpul serii, făcuse 
dragoste cu soţia lui, se certase cu ea şi 
plecase, urmând să se simtă vinovat toată 
viaţa că nu mai rămăsese. 

Apoi sosise Bo Deacon, fără a şti că Olive îl 
urmărea. Îi făcuse avansuri lui Salli, care îi 
răspunsese că nu avea nicio şansă. Se 
încăieraseră, iar el o omorâse în frenezia 
frustrării. Apoi, îl împuşcase pe valet şi fugise. 
Olive urmărise totul, ascunsă în tufişurile de 
lângă piscină. 

Când îl omorâse pe Bo în accidentul rutier, 
Olive fusese atât de zdrobită de vinovăţie încât 
se hotărâse să ia asupra ei vina crimelor, 
pentru a. Apăra reputaţia nu prea curată a 
soţului său. Cel puţin în moarte, avea să fie 
eroul ei. 

Dacă nu era Tucci şi preocuparea lui faţă de 
detalii, ar fi fost închisă pe viaţă. Astfel stând 
lucrurile, revenise curând în vila ei din Bel Air, 
cu un iubit de douăzeci şi cinci de ani, o 
afacere cu cărţi lucrativă şi o nouă pasiune de 
a trăi. 

Tucci luă o înghiţitură de cafea. Avea gust 

bun. 

În ultimele şase luni, se apucase de spinning 

— O formă  extenuantă de gimnastică 
aerobică, pe bicicleta ergometrică. Dădea 
rezultate şi îl scutea de regim, întrucât slăbise 
cu douăsprezece kilograme. 

Doctoriţa lui Faye se apropie de el - o 
asiatică blândă, cu cel mai fermecător surâs. 

— Soţia dumneavoastră ar dori să vă vadă, 
domnule detectiv. 

— A terminat? 

— Da. 

— Şi? 

— Sunteţi mândrul tată al unei fetiţe 
frumoase. 

Zâmbetul lui lumină efectiv tot spitalul. 

Divorțul lui Freddie Leon a fost unul dintre 
cele mai scumpe divorţuri hollywoodiene din 
ultimii ani. 

Diana a primit jumătate din totalul valorilor 
- iar totalul era enorm. Freddie a tras 
concluzia că merita. Işi regăsea libertatea şi 
niciun preţ nu era prea mare pentru asta. In 
plus, afacerile mergeau bine; îşi putea permită 
să plătească partea Dianei. 

La şase luni după divorţ, cu discreţie, Ria 
Santiago s-a mutat în casa de pe plajă a lui 
Freddie - mausoleul din Bel Air i-l lăsase 
Dianei. După o relaţie intimă de şapte ani, el şi 
Ria au putut în sfârşit să apară în public. 
Freddie. Simţea că era minimum din ce putea 

face pentru cea mai loială femeie pe care o 
cunoscuse în viaţa lui. 

leşit din spital şi într-o formă mai bună ca 
oricând, Max Steele şi-a permutat multe dintre 
bunurile materiale. A dat Maserati-ul pentru 
un Hummer. Şi-a vândut casa şi s-a mutat în 
clădirea din Wilshire pe care o închiriase. Nu 
şi-a înlocuit Rolex-ul de aur şi, după ce a 
încercat de câteva ori s-o găsească pe Kristin, 
fără a primi niciun răspuns, s-a îndrăgostit de 
Angela Musconni, deşi contravenea politicii 
agenţiei, întrucât aceasta o reprezenta. 

Desigur, trebuise s-o convingă pe Angie să-l 
părăsească pe ratatul cu care trăia, dar asta 
nu fusese prea dificil, întrucât după scurt timp 
de când erau împreună Eddie Stoner fusese 
distribuit într-un serial de televiziune care se 
filma în Hawaii. 

Era uluitor ce puteai rezolva când erai unul 
dintre cei mai puternici agenţi din oraş. 

Învinovăţindu-se singur pentru moartea lui 
Salli, Bobby  Skorch şi-a pierdut toată 
capacitatea de concentrare. În timp ce încerca 
să bată recordul la sărituri cu motocicleta de 
pe un zgârie-nori pe altul, în New York, a 
şovăit şi a căzut, găsindu-şi moartea. 

Natalie De Barge a primit funcţia de 
prezentatoare la care râvnea. Stând în flecare 
seară lângă Jimmy Sica, făceau un cuplu 
reuşit. Când camerele nu filmau, trebuia 
practic să-l bată cu băţul, dar acesta nu era 

decât unul dintre riscurile postului de 
prezentatoare. Şi-a suspendat viaţa personală, 
savurând fiecare secundă a carierei sale noi şi 
înviorătoare. Fratele ei, Cole, s-a mutat la 
Mister Mogul, care până una-alta îl trata ca un 
prinţ. Totuşi, spre eterna uşurare a lui Natalie, 
Cole a avut destulă minte să nu renunţe la 
munca lui de peste zi. 

Junia a luat cei douăzeci de mii de dolari 
primiţi pentru că  dezvăluise secretele 
întunecate ale lui Darlene şi s-a mutat la 
Nashville, unde a cunoscut o cântăreaţă 
blondă şi bucălată, cu sâni enormi. În curând, 
au devenit o pereche. Junia s-a apucat de 
cântat. Nu era deloc rea. 

Darlene a fost în sfârşit inculpată sub 
vechea acuzaţie standard - evaziune fiscală?. 
Avocatul ei, Linden Masters, a fost atât de 
jignit să descopere că ţinuse secrete faţă de 
el, încât a refuzat s-o mai reprezinte. Darlene 
şi-a angajat un nou avocat, cu şi mai multă 
putere decât Linden, şi cu ajutorul relaţiilor ei 
puternice a scăpat cu un termen extrem de 
scurt din închisoare. 

După ce a ieşit, a aruncat pe fereastră orice 
prudenţă şi a găsit un „negru” cu care să 
colaboreze la o carte, cu nume reale cu tot. 
Biografia ei - intitulată dramatic Madam - 
urmează să apară în curând. 


2 - Aluzie la faptul că mulţi infractori celebri (inclusiv notoriul Al Capone) 
nu au putut fi dovediţi şi condamnaţi decît pentru acest delict, (n.tr.) 

Hollywood-ul aşteaptă într-o stare de 
fascinaţie paranoidă. 

Kristin şi-a luat viaţa în serios, şi pe a surorii 
ei de asemenea. S-a întâlnit cu medicul lui 
Cherie şi în sfârşit a ascultat cu atenţie ce 
avea de spus. Era un om drăguţ, cu păr 
castaniu şi ochi buni. 

— Nu există minuni, Kristin, a informat-o el. 
Cherie e moartă cerebral. Nu mai este în viaţă 
decât pentru că tu nu ne dai voie să scoatem 
aparatele din priză. : 

— Scoateţi-le, spuse ea încet. Înţeleg. 

— Eşti sigură? 

— Da, sunt sigură. 

După ce scăpase din casa de pe plajă, venise 
acasă şi anunţase anonim poliţia - spunând tot 
ceea ce ştia despre Mister X, inclusiv faptul că 
murise şi locul unde putea fi găsit. 

Jake o căutase înnebunit, aşa că acceptase 
să ia masa cu el şi să asculte tot ce avea de 
spus. Totuşi, nu era de ajuns - nu mai exista 
cale de întoarcere. Acum făcea parte din 
trecutul ei, iar Kristin mergea înainte. 

El îi povesti despre articolul la care lucra 
prietena lui, Madison Castelli. 

— Fă-mi o favoare, Jake, şi nu amesteca şi 
numele meu. 

— S-a făcut, o asigură el. 

Peste o săptămână, Kristin s-a mutat din 
apartamentul ei luxos într-o locuinţă mai 
simplă. 

După alte câteva săptămâni, medicul i-a dat 
telefon şi a invitat-o la cină. 

— Ce vei face acum, când nu mai ai de plătit 
facturile surorii tale? a întrebat-o el. 

— Mă întorc la şcoală. Vreau să-mi obţin 
diploma în psihologie infantilă şi poate - 
cândva, în viitor - să lucrez cu copiii. 

— Pare o idee excelentă. 

Doctorul nu ducea o viaţă luxoasă, nici nu 
avea maşină dichisită. Era un intelectual care 
muncea din greu şi ţinea cu adevărat la 
oameni, iar pe ea o plăcea sincer, pentru ceea 
ce era. Kristin se simţea foarte liniştită în 
prezenţa lui. Atât de mult, încât s-au căsătorit 
peste trei luni. 

Jake Sica a rămas câteva luni în L.A., 
fotografiind vedete de film şi sportive, 
cântărețe şi magnați. Munca pentru 
Manhattan Style era interesantă şi foarte bine 
plătită dar, după un timp, i s-a făcut de dor de 
spaţiile imense din Arizona. 

Într-o dimineaţă, s-a trezit, a privit pe 
fereastră la straturile de smog şi a hotărât că 
sosise sfârşitul. 

La amiază era cu bagajele făcute, pe drum. 

Madison a scris cel mai bun reportaj din 
cariera ei, totul despre afacerile cu call girls 
din Hollywood. 

A fost atât de reuşit, încât Hollywood-ul a 
reacţionat, a cumpărat drepturile de 
ecranizare contra unei sume astronomice şi a 

invitat-o să lucreze la scenariu. 

A păstrat legătura cu bunul ei prieten Jake. 
Era un tip nemaipomenit, dar nu 
comunicaseră niciodată cu adevărat pe plan 
romantic. Momentul era prost ales. 

Şi-a luat un weekend liber, la părinţii ei din 
Connecticut. Au fost încântați s-o vadă, mai 
ales chipeşul ei tată, Michael. 

Apoi, a zburat din nou la Hollywood şi l-a 
cunoscut pe Alex Woods, un 
scenarist/producător/regizor sangvin şi 
incredibil de talentat, cu tendinţa de a face 
filme cu nenumărate nominalizări la Oscar. 
Voia să realizeze şi filmul ei. 

Aşa că Madison a intrat în următoarea fază 
a vieţii sale, cu ochii deschişi şi multă poftă de 
aventură. 

Zorii cei noi se arătau luminoşi. 


SFÂRȘIT 

